De de A Ar A A A 


x 
P 
>? 
x 
X 
XP 
X 
XP 
X 
P 
x 
XP 
X 
x 
X 
X 
X 
>? 
x 
X 
X 


A drd 


Sfântul mucenic Mamant în Caesarea, Cappadocia (7 275) 
(s.v. 2 septembrie / s.n. 15 septembrie) 


| 


Pad 


UA bi AG 


Materiale despre Sfântul mucenic Mamant: 


https://independent.academia.edu/emystea/Sf-muc-Mamant 


https://archive.org/details/Gsteaemy?query=Sf% C3% A2ntul+mucenic+Mamant+ 


https://www.slideshare.net/steaemy 1/search_my_uploads?type=&new=4&q=Mamant 

Acesta s-a născut în Paflagonia, din vestiți părinți creştini, Theodot şi Rufina. Pă- 
rinţii lui au fost întemnițați pentru credinţa în Hristos. Mai întâi a murit tatăl, care 

era întemnițat; apoi a murit maica lui, Rufina, de îndată ce l-a născut pe el, pruncul 
Mamant. Aşa s-a aflat pruncul viu, între trupurile moarte ale părinților lui. Dar 
Dumnezeu de grijă purtătorul a trimis un înger la o femeie văduvă nobilă, pe nume 
Ammia. Eparhul cetăţii i-a îngăduit Ammiei să meargă şi să îngroape morţii, şi să 
ia pruncul la casa ei. Mamant nu a grăit până întru al cincilea an al vieţii lui, şi 
atunci, primul cuvânt pe care l-a rostit a fost Mama. De aceea s-a şi numit Ma- 
mant. Copilul Mamant a dat dovadă de neobişnuită agerime la studiul cărții. Cum 
era crescut întru toată rânduiala credinţei creştine, el nu şi-o ascundea pe aceasta, ci 
o mărturisea şi faţă de ceilalți copii şi râdea de idoli, în timpul domniei lui Aurelian 
a fost o crudă prigoană contra creştinilor, în care păgânii nu i-au iertat nici măcar 
pe copii. Mamant era în vârsta de cincisprezece ani când a fost adus înaintea tri- 
bunalului împăratului, împăratul i-a zis că este suficient dacă se va lepăda de Hri- 
stos verbal. Dar Mamant i-a răspuns: "Nici cu inima şi nici cu buzele nu mă voi 
lepăda de Domnul şi Dumnezeul meu, lisus Hristos." Împăratul a poruncit bici- 
uirea lui, arderea lui cu făclii, iar la urmă aruncarea lui în mare. Dar îngerul 
Domnului I-a scăpat, şi I-a dus la un munte înalt de lângă Cezareea. EI a vieţuit în 
acel munte, în singurătate, tăcere şi rugăciune. Fiarele sălbatice s-au îmblânzit de 
rugăciunile şi de sfinţenia vieţii lui. El a fost după o vreme aflat de chinuitori şi 
adus din nou la judecată, fiind din nou torturat bestial. Dar scăpând cu ajutor 
dumnezeiesc şi de foc şi de aruncarea la fiare sălbatice, el a fost ucis de un popă 
idolesc care l-a străpuns cu un trident. Aşa şi-a săvârşit muceniceasca alergare 
acest fiu de mucenici, rămânând pururea credincios Domnului Hristos Iisus în toate 
chinurile lui. Din sfintele moaşte ale Sfântului mucenic Mamant izvorăsc multora 
minunate tămăduiri. 

Evanghelia şi Apostolul zilei 


1. Eu Sunt viţa cea adevărată şi Tatăl Meu este lucrătorul, 

2. Orice mlădiţă care nu aduce roadă întru Mine, EI o taie şi orice mlădiță care 
aduce roadă, El o curăţeşte, ca mai multă roadă să aducă. 

3. Acum voi Sunteţi curaţi, pentru cuvântul pe care vi l-am spus. 

4. Rămâneţi în Mine şi Eu în voi. Precum mlădiţa nu poate să aducă roadă de la 
sine, dacă nu rămâne în viţă, tot aşa nici voi, dacă nu rămâneţi în Mine. 

5. Eu Sunt viţa, voi Sunteţi mlădiţele. Cel ce rămâne întru Mine şi Eu în el, acela 
aduce roadă multă, căci fără Mine nu puteţi face nimic. 

6. Dacă cineva nu rămâne în Mine se aruncă afară ca mlădiţa şi se usucă şi le 
adună şi le aruncă în foc şi ard. 

7. Dacă rămâneţi întru Mine şi cuvintele Mele rămân în voi, cereţi ceea ce voiţi 
şi se va da vouă. 


Apostol 


28. Și ştim că Dumnezeu toate le lucrează spre binele celor ce iubesc pe 
Dumnezeu, al celor care sunt chemaţi după voia Lui; 

29. Căci pe cei pe care i-a cunoscut mai înainte, mai înainte i-a şi hotărât să fie 
asemenea chipului Fiului Său, ca EI să fie întâi născut între mulţi fraţi. 

30. lar pe care i-a hotărât mai înainte, pe aceştia i-a şi chemat şi pe care i-a 
chemat, pe aceştia i-a şi îndreptat; iar pe care i-a îndreptat, pe aceştia i-a şi 
mărit. 

31.Ce vom zice deci la acestea? Dacă Dumnezeu e pentru noi, cine este împotriva 
noastră? 

32. EL, Care pe Însuşi Fiul Său nu L-a cruțat, ci L-a dat morții, pentru noi toţi, 
cum nu ne va da, oare, toate împreună cu EI? 

33. Cine va ridica pâră împotriva aleşilor lui Dumnezeu? Dumnezeu este Cel ce 
îndreptează; 

34. Cine este Cel ce osândeşte? Hristos, Cel ce a murit şi mai ales Cel ce a înviat, 
Care şi este de-a dreapta lui Dumnezeu, Care mijloceşte pentru noi! 

35. Cine ne va despărţi pe noi de iubirea lui Hristos? Necazul sau strâmtorarea 
sau prigoana sau foametea sau lipsa de îmbrăcăminte sau primejdia sau sabia? 
36. Precum este scris: "Pentru Tine suntem omorâţi toată ziua, socotiți am fost 
ca nişte oi de junghiere”. 

37. Dar în toate acestea suntem mai mult decât biruitori, prin Acela Care ne-a 
iubit. 

38. Căci sunt încredinţat că nici moartea, nici viaţa, nici îngerii, nici stăpânirile, 
nici cele de acum, nici cele ce vor fi, nici puterile, 

39. Nici înălţimea, nici adâncul şi nici o altă făptură nu va putea să ne despartă 
pe noi de dragostea lui Dumnezeu, cea întru Hristos lisus, Domnul nostru. 

În această lună (septembrie), ziua a doua - Sfântul mucenic Mamant şi prea 
cuviosul părintele nostru loan postnicul, patriarhul Constantinopolului 
(Minei) 


Sfântul mucenic Mamant şi Sfântul ierarh loan postitorul, patriarhul Constantino- 
polului (slujba) (s.v. 2 septembrie / s.n. 15 septembrie): 


https://www.academia.edu/44100030/Sf% C3% A2ntul_mucenic_Mamant_% C5 %9Fi_Sf% 
C3 9% A2ntul_ierarh_loan_postitorul_patriarhul_Constantinopolului_slujba_2_septembrie 


https://archive.org/details/slujba_202110 
https://www.slideshare.net/slideshow/slujba-250410717/250410717 
ate ale se 


La Vecernie 


La Doamne strigat-am..., punem Stihirile pe 6. Ale mucenicului 3 şi ale cuviosului 
le 


Stihirile mucenicului, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare nulă. 

Biruind mai-nainte fiarele patimilor cele neînfrânate, Mamante pătimitorule, ai în- 
frânat căscările leilor şi pornirile fiarelor, prin dumnezeiasca rugăciune, rămânând 
neatins de vătămarea lor. Nu te-ai spăimântat de foc, nici de mânia judecătorului. 
Că nimica n-ai ales mai de cinste decât dragostea lui Hristos, fericite. 


Încă nevârstnic fiind, mărite, ai biruit pe vicleanul cel vechi, primind răni pe trupul 
tău pentru Hristos, fericite; pentru aceasta petreci acum împreună cu cetele muce- 
nicilor, purtând cunună, Mamante prea lăudate; şi desfătându-te întru lumina Prea- 
sfintei Treimi, cu cuget curat priveşti săvârşirea doririlor. 


Urmând pătimitorule urmelor celor purtătoare de viață ale Dumnezeului nostru Ce- 
lui ce S-a întrupat pentru noi, şi prin patima răstignirii a surpat pe tiranul, cu bu- 
curie ai intrat la locul cel de mucenicie; şi pătimind chinuri trupeşti, prin trup ai 
biruit pe cel prea falnic vrăjmaş, şi l-ai rănit mucenice fericite. 


Alte Stihiri ale cuviosului, glasul şi Podobia asemenea: 


Părinte loane prea înțelepte, împodobindu-te cu veşmântul arhieresc, ca un al doi- 
lea Aaron şi în Sfintele Sfintelor aflându-te, priveşti acum cele nepovestite ale ca- 
tapetesmei celei de sus; şi dumnezeieştii străluciri celei mai presus de minte, părtaş 
te-ai învrednicit, prea sfinţite, podoaba arhiereilor. 


Părinte loane prea înțelepte cu a firii nerăutate şi cu a sufletului curăție, şi a minţii 
tale luminare, te-ai învrednicit a sta înaintea lui Dumnezeu, şi umplându-te de lu- 
mină, cu unimea cea prea fericită a neîncetatei desfătări, te-ai îndumnezeit prea 
fericite, cela ce eşti lauda cea prea sfântă a ierarhilor. 


Părinte loane prea cinstite, depărtându-te de tulburările lumeştilor învăluiri, la a 
lui Hristos linişte ai năvălit prea cuvioase şi de priviri dumnezeieşti te-ai îmbo- 
găţit;, şi cu cea plăcută lui Dumnezeu viaţa ta luminându-te şi nouă credincioşilor 
ne-ai dăruit împărtăşire, de prea măritele străluciri, prea fericite. 


Slavă Tatălui şi Fiului şi Sfântului Duh, a mucenicului, glasul al 3-lea, a lui Vi- 
zantie 


Ca o tânără mlădiţă de măslin, împrejurul mesei dumnezeieşti te-ai făcut, şi ca un 
fiu al celor ce au umblat pe calea Domnului, prin chinuirea muceniciei te-ai în- 
vrednicit binecuvântării Domnului şi desfătându-te cu dumnezeiasca veselie îm- 
preună cu părinţii tăi Mamante pururea prea lăudate, priveşti bunătăţile Sionului 
celui de sus. Cărora şi pe noi părtaşi, prin rugăciunile tale învredniceşte-ne. 

Și acum şi pururea şi în vecii vecilor. (a Născătoarei de Dumnezeu) 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smerenie: Tale, iubitorule de oameni! 


Amăgindu-mă de faptele cele întunecoase, mi-am întinat de voia mea frumuseţea 
botezului, şi m-am îmbrăcat cu haină de osândă şi de întuneric. Pentru aceasta te 
rog Prealăudată, cu puterea ta spală-mi necurăţia patimilor mele, şi mă îmbracă cu 
podoaba nepătimirii, pe mine cel ce sunt gol de toată fapta bună, şi mă mântuieşte. 


A Crucii, asemenea 


Când mieluşeaua cea nevinovată, a văzut pe Mieluşelul său, ca un om de bună voia 
Sa, trăgându-l spre junghiere tânguindu-se zicea: Pentru ce o faci aceasta Mân- 
tuitorul lumii? Te grăbeşti acum a mă lipsi de Fiu pe mine ceea ce Te-am născut! 
Însă, laud şi măresc, cea mai presus de minte şi de cuvânt, pogorârea Ta lubitorule 
de oameni. 


La Stihoavnă 
Alte Stihiri din Octoih: 
Slavă Tatălui şi Fiului şi Sfântului Duh, a mucenicului glasul al 4-lea 
Veniţi împreună toţi credincioşii, să săvârşim pomenirea mucenicului Mamant, 
căci acesta, nou Abel s-a arătat nouă şi precum acela întâi a adus miel spre jertfă 
păstor fiind, şi el întâi a primit şi cununa muceniciei; aşa şi măritul Mamant păstor 
fiind turmelor duhovniceşti, s-a adus pe sine prin mucenicie, jertfă bine primită lui 
Hristos; către care îndrăzneală având, cere lumii pace, şi sufletelor noastre mare 
milă. 
Și acum şi pururea şi în vecii vecilor. (a Născătoarei de Dumnezeu) 


Podobie: Ca pe un viteaz... 


Cei ce năzuiesc la dumnezeiescul tău lăcaş prea curată, şi din credinţă varsă lacrimi 
de pocăință, prin rugăciunea ta cea neîncetată către Fiul tău şi Stăpânul tuturor, îşi 

câştigă dezlegarea cumplitelor păcate, şi har şi milă, Preasfântă de Dumnezeu 
Născătoare. 


A Crucii, a Născătoarei 

Podobia asemenea. 

Dacă Te-a văzut mieluşeaua ceea ce Te-a născut pe Tine, Mieluşelul şi păstorul pe 
lemn, se tânguia, şi ca o Maică zicea către Tine: Fiule prea iubite, cum te-ai spân- 
zurat pe lemnul Crucii, îndelung-Răbdătorule? Cum ţi s-au pironit mâinile şi pi- 
cioarele Tale Cuvinte, de cei fărădelege, şi sângele Tău ţi-ai vărsat Stăpâne? 
Troparul mucenicului, glasul al 4-lea: Mucenicul Tău, Doamne, Mamant întru ne- 
voinţa sa, cununa nestricăciunii a dobândit de la Tine, Dumnezeul nostru; că având 
puterea Ta, pe chinuitori a învins; zdrobit-a şi ale demonilor neputincioase îndrăz- 
niri. Pentru rugăciunile lui, mântuieşte sufletele noastre, Hristoase Dumnezeule. 
Slavă Tatălui şi Fiului şi Sfântului Duh, a cuviosului asemenea 

Indreptător credinţei şi chip blândeţilor, învăţător înfrânării, te-a arătat pe tine, tur- 
mei tale adevărul lucrurilor. Pentru aceasta ai câştigat cu smerenia cele înalte, cu 
sărăcia cele bogate. Părinte ierarhe Ioane, roagă pe Hristos Dumnezeu ca să mân- 
tuiască sufletele noastre. 

Și acum şi pururea şi în vecii vecilor. (a Născătoarei de Dumnezeu) 


La Utrenie 


După obişnuitele Catisme, Sedelnele Octoihului. Şi Psalm 50. Canoanele din 
Octoih unul cu Irmosul pe 6 şi ale sfinților două pe 8. 


Canonul mucenicului Mamant 
facere a lui Teofan 
Cântarea 1 
Irmos: Pe Faraon, cel ce se purta în căruţă, l-a cufundat toiagul lui Moise, cel ce a 


făcut minuni oarecând, în chipul Crucii lovind apa şi despărțind marea; iar cel ce 
fugea pedestru l-a mântuit pe Israel, cel ce cânta cântare lui Dumnezeu. 

Având acum sălăşluirea ta în ceruri, ca unul ce te-ai arătat prea ales mucenic, şi 
fiind plin de strălucirea cea cu trei lumini prea lăudate, învredniceşte dumnezeieştii 
lumini pe cei ce cinstesc pe pământ, cinstită şi purtătoare de lumină, ziua săvârşirii 
tale. 


Cuvântul cel ce a ştiut mai-nainte bunul neam, şi întru tot întregimea cugetului tău 
Mamante, din scutece te-a umplut de înţelepciune, şi te-a împodobit cu multe feluri 
de bunătăți, mucenice, purtătorule de chinuri prea lăudate. 

Părinţii tăi, pentru credinţă suferind goană şi închisoare până la moarte, toate le-au 
răbdat pentru dumnezeieştile porunci, şi pe tine stricătorul mulţimii dumnezeilor, 
te-au odrăslit. 

Al Născătoarei 

Prea mărite s-au grăit în neamurile neamurilor pentru tine, ceea ce ai încăput în 
pântece pe Dumnezeu Cuvântul, şi ai rămas curată, Născătoare de Dumnezeu Ma- 
rie. Pentru aceea toți te cinstim, pe ceea ce după Dumnezeu eşti folositoare nouă. 


Alt Canon, al cuviosului loan 


facere a lui Ghermano, glas acelaşi, 
Cântarea 1 


Irmos: Celui ce a aruncat în mare... 


Lui Hristos, celui ce a răsărit în lume pe înțeleptul ierarh, care a strălucit întru dog- 
mele dreptei credinţe, să-i cântăm, că S-a prea mărit în veci. 


Pe cela ce a strălucit în lume, cu lumina bunei credinţe, şi a gonit negura necre- 
dinţei, să-l lăudăm credincioşii, ca pe ierarh, pe marele loan. 


Slavă Tatălui şi Fiului şi Sfântului Duh. 
Ca unul ce stai înaintea Împăratului celui neapropiat, dimpreună cu îngerii, roagă- 
te fericite Ioane, sfințite propovăduitorule, să se dea iertare celor ce săvârşesc 


amintirea ta. 


Şi acum şi pururea şi în vecii vecilor. Amin (a Născătoarei de Dumnezeu) 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP XP 3 3 2 2 E IP 3 3 E E E IP 5 IE E IP XX XX 


Ar De De e De dr De e De De de De Dr Dr De De De De De de de e Ar A rd 


XP PP 2 0 E IE IP 3 3 5 IE IE II IE E XX 


Ca una ce ai zămislit în pântece pe Cuvântul Tatălui, cel mai-nainte de veacuri fără 
început, şi mai presus de cuvânt l-ai născut cu trup prea lăudată, roagă-te neîncetat 
să ne mântuim noi de primejdii. 


Canonul mucenicului Mamant 
Cântarea a 3-a 
Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte în dragoste; că Tu eşti Marginea doririlor şi întărirea 
credincioşilor, Unule, lubitorule de oameni. 
Ca pe o stea luminoasă, a pus Hristos la înălțimea Bisericii pe pătimitorul său 
Mamant, luminând toată lumea cea de sub soare, cu luminările străduirilor şi a mi- 
nunilor sale. 
Suindu-te în muntele cunoştinţei celei adevărate, şi luminându-ţi-se cugetul, prin 
curăţia sufletului mucenice, firea cea necuvântătoare spre laudă cuvântătoare, cu 
dumnezeieşti porunci o ai îndemnat. 
N-au putut a se apropia de tine cei fărădelege, care căutau să te prindă, ci însuţi de 
bunăvoia ta, urmând Stăpânului, ai mers spre patimi, încă tânăr şi frumos şi împo- 
dobit la faţă fund. 
Al Născătoarei 
Cel ce a întins Cerul ca o piele, şi ţine tot ocolul pământului, din fire Dumnezeu 
fiind, Preacurată, S-a cuprins în braţele tale trupeşte, şi te-a arătat întărire tuturor 
credincioşilor. 

Alt Canon, al cuviosului loan 
Cântarea a 3-a 


Irmos: Cel ce ai întărit cerurile... 


Prin înfrânare şi prin rugăciune neîncetată, ai intrat părinte în cetatea cea aleasă a 
bunătăţii, purtătorule de Dumnezeu, unde te îndulceşti de pârâul desfătării. 

Ca unul ce ai îndrăzneală către Dumnezeu, cuvioase ierarhe loane prea înțelepte, 
roagă-te să se mântuiască, cei ce cu credinţă săvârşesc pomenirea ta. 


Slavă Tatălui şi Fiului şi Sfântului Duh. 


Ca un învăţător dogmelor celor de bună credinţă, şi ca un îndreptător adevărat de 
cuvinte înțelepte, ai primit cunună de biruinţă, împotriva eresurilor, cuvioase. 


Şi acum şi pururea şi în vecii vecilor. Amin (a Născătoarei de Dumnezeu) 


Ca pe un Cer şi scaun al lui Dumnezeu, toţi te lăudăm pe tine Născătoare de Dum- 
nezeu, prea curată, căci din tine a răsărit lisus Hristos, cel ce este adevărul. 


Irmosul: Cela ce ai întărit cu cuvântul cerurile, şi pământul l-ai întemeiat pe ape 
multe, întăreşte-mă către cântarea slavosloviei Tale, Doamne. 


Sedealna martirului, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Fiind fiu cinstit al bunei credinţe, te-ai arătat risipitor necredinţei, cu puterea Duhu- 
lui Mamante prea lăudate, că în privelişte ai înfruntat înşelăciunea idolilor, şi cu 
bună îndrăzneală ai propovăduit lauda Preasfintei Treimi. Pentru aceasta fiind dat 
fiarelor pe balaurul fiara cea începătoare de răutate, o ai omorât pătimitorule. Drept 
aceea strigăm către tine: Roagă-te lui Hristos Dumnezeu, iertare de greşale să dă- 
ruiască, celor ce cu dragoste prăznuiesc sfântă pomenirea ta. 


Slavă Tatălui şi Fiului şi Sfântului Duh. 
Sedealna cuviosului, glasul al 3-lea: 


Podobie: Pentru mărturisirea... 

Vas dumnezeiesc al înfrânării, avere nerăpită a bunei credinţe, te-ai arătat fericite 
Ioane, luminându-ţi viaţa cu nepătimirea, revărsându-ţi milostenia la cei lipsiţi, cu- 
vioase părinte, roagă-te lui Hristos Dumnezeu, să mântuiască sufletele noastre. 


Și acum şi pururea şi în vecii vecilor. (a Născătoarei de Dumnezeu), asemenea 


Dumnezeiesc cort te-ai făcut al Cuvântului, însăţi prea curată Maică Fecioară, cu 
curăția întrecând pe îngeri; curăteşte-mă dar cu rugăciunile tale, cu apele cele dum- 
nezeieşti, pe mine care mai mult decât toţi m-am spurcat cu păcatele trupului, dân- 
du-mi prea curată mare milă. 


A Crucii, al Născătoarei, asemenea 


Mieluşeaua cea neispitită de nuntă, Fecioara Maica Cuvântului cea fără prihană, 
văzând pe Cruce spânzurat pe Cel ce a odrăslit din pântecele ei fără de dureri, ca o 
Maică tânguindu-se striga: Vai mie Fiul meu, cum pătimeşti, vrând să mântuieşti 
pe om din patimile necinstite. 


Canonul mucenicului Mamant 
Cântarea a 4-a 


Irmos: Tu eşti Tăria mea, Doamne, Lu şi Puterea mea; Tu, Dumnezeul meu, Tu 
Bucuria mea; Tu, Cel ce nu ai lăsat sânurile părinteşti şi ai cercetat sărăcia noastră. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


De bunăvoie ai alergat către mucenicie cu vitejie bărbătească, având ajutor pe 
Hristos, cel ce ţi-a întărit neputinţa cu putere dumnezeiască şi te-a făcut mărturisi- 
tor patimilor Lui, şi părtaş luminii celei de sus. 


Fiara cea sălbatică care împreună cu tine călătorea, ca un ajutor de la Dumnezeu 
orânduit se supunea ţie, celui ce pentru dumnezeiasca dragoste ai supus patimile 
cele necuvântătoare, şi te-ai arătat frumos, cu prea înțeleaptă socoteală, biruind 
dobitocia vrăjmaşului. 


Tu ai stătut înaintea întrebărilor celor de judecată, glăsuind de faţă întruparea Cu- 
vântului, şi veştejind trufia nedumnezeirii, pe toți ai învăţat fără îndoială să cânte: 
Mărire puterii Tale, lubitorule de oameni. 

Al Născătoarei 

Prin naşterea zămislirii tale celei mai presus de fire, s-a dezlegat vina durerilor, şi 
firea pământenilor s-a izbăvit de osânda blestemului, Născătoare de Dumnezeu, cu 
totul fără prihană. Prin tine s-au deschis cele de sus nouă celor de Jos, şi îngerii 


dănţuiesc împreună cu oamenii. 


Alt Canon, al cuviosului loan 
Cântarea a 4-a 


Irmos: Cu Taină mai înainte văzându-Te proorocul pe Tine, Cuvinte, din Fecioară 
Intrupându-Te, cu cântare striga: Slavă puterii Tale, Doamne. 


Pe înțeleptul ierarh, întru cântări toți să-l lăudăm, zicând: purtătorule de Dumne- 
zeu, roagă-te Domnului neîncetat, să ne mântuim. 


Ca un săditor al dogmelor credinţei şi înţelept ierarh, avându-te pe tine prea feri- 
cite părinte, cu cântări şi cu laude te mărim. 


Slavă Tatălui şi Fiului şi Sfântului Duh. 


Ierarhe al Domnului, cela ce eşti începător celor hrăniţi în credinţă, cu laude şi cu 
cântări mărim sfântă şi cinstită pomenirea ta. 


Şi acum şi pururea şi în vecii vecilor. Amin (a Născătoarei de Dumnezeu) 


Mireasă cea neispitită de nuntă, ceea ce fără de sămânță ai născut pe Hristos 
Dumnezeul nostru, roagă-te Lui neîncetat, să se mântuiască sufletele noastre. 


Canonul mucenicului Mamant 
Cântarea a 5-a 
Irmos: Pentru ce m-ai lepădat de la fața Ta, Cel ce eşti Lumină neapusă şi m-a 
acoperit întunericul cel străin pe mine, ticălosul? Te rog întoarce-mă şi la lumina 
poruncilor Tale îndreptează căile mele. 
Mamant cel slăvit, nicicum nu se îngrijea de chinurile trupului, ci ca o lepădare a 


grăsimii stricăcioase socotea rănile, şi dezbrăcare de hainele osândirii cele de piei, 
credea zdruncinările; pentru aceea a primit podoaba nestricăciunii. 

Găurindu-ţi-se coastele, laudă de mulţumire cânta: Ziditorului tău, prea fericite; şi 
ai auzit glas din Cer, întărindu-ţi mai mult cugetul către Dumnezeu, şi uşurându-ţi 
greimea ostenelilor. 


Fiind în temniţă, prin chip de porumb hrană cerească ţi s-a trimis pătimitorule, feri- 
cite, ca unuia ce prin multa chinuire ai trecut hotarele stricăciunii. 


Al Născătoarei 
Prin dumnezeiasca întrupare cea dintru tine Fecioară, pricină te-ai făcut împăcării 
noastre, către Stăpânul tuturor; căci născând pe Cel ce mai-nainte de soare S-a năs- 
cut din Tatăl, care a unit firea omenească cu Dumnezeirea, şi o a înălţat în scaunul 
măririi. 

Alt Canon, al cuviosului loan 


Cântarea a 5-a 


Irmos: Din noaptea necunoştinţei zi a cunoștinței de Dumnezeu, întru lumina Feţei 
Tale, Hristoase, a trălucit de dimineaţă, lauda Ta în inimile noastre. 


Ca un păstor te-ai uns, cu mirul bunei credinţe de Dumnezeu înţelepțite; pentru 
aceea ca pe un ierarh cu toţii te lăudăm cuvioase. 


Ca unul ce eşti următor apostolilor, cugetătorule de Dumnezeu de-a pururea po- 
menite, cu osteneli şi cu privegheri, ai stătut mai mare poporului Bisericii. 


Slavă Tatălui şi Fiului şi Sfântului Duh. 


Asemănându-te râvnitorului Ilie şi lui Moise văzătorului de Dumnezeu ierarhe loa- 
ne, al ruşinat pe mai-marii eresurilor, părinte. 


Şi acum şi pururea şi în vecii vecilor. Amin (a Născătoarei de Dumnezeu) 


Ca pe o împărăteasă, şi ca pe una ce a născut pe Împăratul tuturor, veniţi toţi dim- 
preună cu îngerii să cinstim pe cea binecuvântată. 


Canonul mucenicului Mamant 


Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele şi Te rog ridi- 
că-mă dintru adâncul răutăților, căci către Tine am strigat şi mă auzi, Dumnezeul 
mântuirii mele. 


De râvna cea către Dumnezeu, înfierbântându-te prea sfinţite, nicicum nu te-ai 
spăimântat de focul care se aprindea, răcorindu-te cu ploaie dumnezeiască din Cer, 
pătimitorule prea viteazule. 
Cela ce a prefăcut cuptorul în roua celor trei tineri, de faţă te-a răpit pe tine din 
văpaie, cugetătorule de Dumnezeu fericite, şi minunat mai tare decât focul te-a fă- 
cut. 
Arătatu-te-ai foarte mare, suferind mari nevoinţe, cela ce eşti întru pătimitor mi- 
nunat, între mucenici ales; pentru aceasta Mântuitorul Hristos te-a învrednicit de 
răsplătiri foarte mari. 
Al Născătoarei 
Prin dumnezeiască naşterea ta Preacurată, ne-am făcut părtaşi firii celei dumneze- 
ieşti, şi întru Hristos am câştigat moştenire cerească, împreună cu cetele îngerilor, 
noi cei ce te lăudăm pe tine. 

Alt Canon, al cuviosului loan 
Cântarea a 6-a 


Irmos: Precum a izbăvit... 


Cu dumnezeieşti dogme împodobind mărirea Bisericii, fericite loane, ai gonit toate 
eresurile. 


Strălucit-ai cu frumuseţea dogmelor tale, ca un luminător al bunei credinţe, fiind 
învăţător a toată lumea, purtătorule de Dumnezeu, şi prin cuvântul lui Dumnezeu ai 
întunecat eresurile. 


Slavă Tatălui şi Fiului şi Sfântului Duh. 


Cu cuvântul şi cu limba, slujindu-te în loc de cuțit cuvioase, ai tăiat toate învăţă- 
turile cele nedrepte; şi în faţa tuturor ai mărit pe Preasfânta Treime. 

Şi acum şi pururea şi în vecii vecilor. Amin (a Născătoarei de Dumnezeu) 


Cela ce Te-ai născut din Fecioară, şi ai luminat lumea, Hristoase Dumnezeule, 
izbăveşte-mă şi pe mine de greşalele mele, ca un lubitor de oameni, şi îndreptează 
viaţa mea, rogu-mă. 


Irmosul: Precum ai izbăvit pe proorocul dintru adâncul cel mai dedesubt Hristoase 
Dumnezeule, şi pe mine mă izbăveşte de păcatele mele, ca un lubitor de oameni, şi 
îndreptează viaţa mea, rogu-mă. 


Condacul Sfântului Mamant, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Cu toiagul care ţi s-a dat ţie de la Dumnezeu, sfinte, păstoreşte-ţi poporul tău la pă- 
şune aducătoare de viaţă şi pe fiarele cele nevăzute şi sălbatice, sfărâmă-le sub 
picioarele celor ce te laudă pe tine. Că toţi cei ce suntem în primejdii, te avem pe 
tine Mamante, părtinitor fierbinte. 


Icos: Pe mucenicul cel vestit în tot pământul, care şi în ceruri dimpreună cu îngerii 
dănţuieşte să-l lăudăm, pe Mamant care în pustiuri mai-nainte a muls ciutele. Și 
acum ca un păstor bun, cu toiagul puterii, păstoreşte poporul Domnului cel ales, şi- 
| povăţuieşte la loc cu verdeață; unde cu adevărat este desfătarea Raiului, şi bucuria 
drepţilor, pentru care a şi părăsit lumea; pe acesta îl avem toți părtinitor mare şi 
fierbinte. 


Sinaxar 
Intru această lună în 2 zile pomenirea Sfântului mucenic Mamant. 


Stih: Mamant spre credinţa Treimii fiind nepregetător. 
Rănindu-se sufere ascuţite de ostie cu trei vârfuri. 


Stih: A doua zi fierea lui Mamant de ostie s-a vărsat. 
Iar duhul său de pe pământ în ceruri s-a înălţat. 


Acesta era din Gangra, cetatea Paflagonilor, din părinţi creştini, care fiind prinşi 
pentru credinţa cea întru Hristos, şi dându-se la temniţă, s-a născut acesta în legă- 

turile lor care erau. Deci murind părinţii în temniţă, pe fericitul acesta I-a luat oare- 
care femeie creştină anume Ammia, şi l-a crescut. Carele strigând adesea pe maica 
sa cea de suflet şi zicându-i mama, i-a pus numele Mamant. 


lar dacă se făcu de cincisprezece ani, aflându-l că este creştin, îl prinseră şi-l bătură 
cu toiege, şi spânzurându-i un plumb pe grumaz îl aruncară în mare, şi prin dumne- 
zeiasca putere mântuindu-se de primejdie, se ascunse sub o peşteră, hrănindu-se cu 
laptele ciutelor. 


Şi iarăşi prinzându-l, îl băgară într-un cuptor ars cu foc, apoi îl deteră fiarelor săl- 
batice să-l mănânce; şi mai pe urmă de toate spintecându-i pântecele cu ostie de 
fier, se duse din lumea aceasta. 


Tot în această zi, pomenirea celui dintru Sfinţi părintelui nostru loan ajună- 
torul, patriarhul Constantinopolului. 


Stih: Te desfătezi acum întru îndulcirile cele netrecătoare. 
Ioane postitorule de dulceţile cele curgătoare. 


Cel dintru sfinți părintele nostru loan, fost-a pe vremea împărăției lui lustin, Tibe- 
rie şi Mavrichie împăraților, născându-se în Constantinopol, care mai-nainte era 
lucrător de aur, om evlavios şi iubitor de săraci şi de străini, şi temător de Dumne- 
zeu. 


Acesta a primit pe un monah anume Evsevie, ce venea de la Palestina, care 
umblând pe cale de-a dreapta parte a sfântului, auzea pe oarecine zicându-i: Nu-ţi 
este iertat Avva să mergi de-a dreapta celui mai mare, arătând Dumnezeu mai- 
nainte dintr-aceasta, arhieria care era să 1 se dea. 


Apoi s-a cunoscut de Sfântul Eutihie scolasticul şi arhiereul lui Dumnezeu. Acesta 
la sfătuit să se tundă, ca cel ce era vrednic să se pună în rânduiala clericilor. 


Aflându-se acesta încă diacon, venit-a la biserica Sfântului Lavrentie într-amiază 
ZI, Şi află acolo pe oarecarele pustnic, pe care nu-l ştia nimeni de unde era venit, şi 
arătă sfântului treptele jertfelnicului. Şi iată se înțelegea întunerece de sfinți şi glas 
amestecat, şi cântare înfricoşată, şi toţi erau îmbrăcaţi în veşminte albe de stră- 
luceau. Acesta fiind împărţitor şi slujitor banilor bisericii, întorcându-se de la locul 
cel şes de afară, şi având numai o pungă, şi dând mult şi din destul, şi de vreme ce 
nu se deşerta năvălind mulţimea săracilor spre dânsul. Ajuns-a şi la locul ce se 
cheamă Beve (Boul), deci oarecarele dintr-înşii striga şi zicea, Doamne miluieşte, 

până când nu ni se deşartă această pungă, şi numaidecât râmase deşartă punga. lar 
el căutând spre acela cu un chip înfricoşat, îi zise: Dumnezeu să te ierte frate. Că 
era să mai rămână multă vreme. 


Deci apoi după adormirea patriarhului Eutihie, ţinându-l ca să-l hirotonisească, nu 
se supunea poruncii până văzu o vedenie înfricoşată, care era aceasta. Marea unde 
se suia până la Cer, şi cuptor de foc înfricoşat, şi mulțime de îngeri care ziceau aşa: 
Nu poate fi într-alt chip, ci taci; că într-alt fel vei ispiti şi una şi alta. Şi acestea îi 
ziceau cu răstit. Atunci dar şi nevrând, s-a dat pe sine de s-a hirotonisit patriarh 
Constantinopolului, petrecând cu nevoinţă desăvârşită, şi cu viaţă cinstită prin toată 
fapta bună până în sfârşit. 


Acesta oarecând trecând pe mare (pe la Evdomon), şi făcându-se mare furtună, cu 
rugăciunea sa şi cu semnul crucii, a întors marea spre linişte. 


loan Gazeanul scolasticul pătimind de curgerea ochilor, şi luând prea curata me- 
rindă (din cuminecătură) de la Sfântul acesta patriarh, care zicea: Trupul lui Hri- 
stos, celui ce a tămăduit pe cel din naştere orb, şi sărutându-l s-a tămăduit. 


Fiind odinioară moarte mare, dat-a oarecăruia om credincios din cei ce-l slujea, 
două coşniţe: una deşartă şi alta plină de ghioci, îi zise: Stai la locul ce se numeşte 
Bedg, adică Boul şi numărând morţii câţi trec, după numărul lor, deşartă ghiocii în 
coşniţa cea deşartă şi făcând aceasta odată şi de două ori, cunoscu că întru întâia zi 
au ieşit afară trei sute douăzeci şi trei de suflete, şi a doua zi făcând asemenea, a în- 
cetat puţintel. Şi făcând aceasta până în şapte zile, afla că s-a potolit de tot omorul, 
cu cea mare şi întinsă rugăciunea sfântului. 


Deci, la înfrânare atât se nevoia, cât n-a băut apă şase luni, fără cât numai miezul 
unei lăptuci 1-a fost şi mâncare şi băutură, sau puţinel pepene. Altă dată struguri 
sau smochine schimbându-le. Acestea i-au fost hrana, în treisprezece ani şi jumă- 
tate ai arhieriei sale. 


Iar somnul lui era, şezând cu pieptul lipit de genunchii săi. Înfigea şi o undrea într- 
o lumânare aprinsă, şi când ajungea focul lumânării la undrea, cădea undreaua într- 
un lighean, şi se scula. Iar de se întâmpla să nu audă sunetul undrelei, toată noaptea 
viitoare o petrecea fără de somn. 


Acesta luptându-se cu rugăciunea sa spre patimi, întorcea războaiele vrăjmaşilor. 
Și cu postul lui strică foamea cetăţii, şi cu privegherea sa păzea turma de văzuţi şi 
nevăzuţi vrăjmaşi. 

Şi odinioară, Vineri seara, îi ziseră cuviosului: Mâine părinte va să fie alergătură de 
cai; şi era Sâmbăta Rusaliilor, şi răspunzând zise: Alergătură de cai la sfânta Cinci- 
zecime? şi căzând în genunchi se rugă lui Dumnezeu să facă ceva semn de frică ca 
să se părăsească acest lucru, şi iată într-amiază zi fiind liniştite de vânturi, se făcură 
tulburări şi mulţime de vânt, şi curgere de apă, cât îi sfârşea pe toţi şi fugea poporul 
de la priveala cailor, cât n-a fost niciodată frică ca aceea. 


Oarecare femeie fiindu-i bărbatul îndrăcit năzuind către oarecarele om pustnic. Îi 
zise acela: Mergi la Preasfântul loan, patriarhul Constantinopolului că acela îl va 
lecui. Şi făcând aşa n-a greşit, că luând tămăduirea bărbatului ei cu ruga sfântului, 
se duse veselă la casa el. 

Cu ruga acestuia şi femei sterpe au născut, şi mulţi bolnavi s-au tămăduit. 

După aceia răposând sfântul în pace şi punându-se înainte, mergând prea măritul 
Nil eparhul de l-a sărutat, l-a sărutat şi sfântul pe el, văzând toţi şi mirându-se. 


Zisu-i-a şi nişte cuvinte la ureche, care nimănui nu le-a spus. 


Deci îl îngropară înlăuntru în altarul Sfinților apostoli, precum era vrednic; mărind 
pe Tatăl, pe Fiul şi pe Sfântul Duh. 


Tot în această zi, Sfântul Diomid, spintecându-se de sabie, s-a săvârşit. 


Stih: Ca fierul arătându-se în fier Diomid a răbdat, 
Şi către săbieri bărbăteşte a alergat. 


Sfântul lulian, zdrobindu-i-se capul cu lemn, s-a săvârşit. 


Stih: Lui Iulian cu lemnul capul i s-a zdrobit, 
Iar de către Dumnezeu nicidecum gândul nu i s-a clintit, 


Sfântul Filip de sabie s-a săvârşit. 


Stih: Filip prin tăiere ca pe un cal fugar a alergat. 
ŞI degrab a mers către stăpânul de l-a încoronat, 


Sfântul Eutihian pe grătar de foc s-a săvârşit. 


Stih: Eutihian pe grătar s-a ars de foc. 
Și s-a mutat unde este al mucenicilor loc. 

Sfântul Isihie sugrumându-se s-a săvârşit. 


Stih: Isihie dorind de stăpânul adevărat, 
Cu dragoste a primit de l-au spânzurat. 


Sfântul Leonid de foc s-a săvârşit. 


Stih: Văpaia dragostei către Dumnezeu 
Leonide Te-a plecat a suferi sila văpăii fără de obide. 


Sfântul Eutihie răstignindu-se s-a săvârşit, 


Stih: Eutihie voind Domnului a urma, 
Asemenea cu el sufere a crucii patimă. 


Sfântul Filadelf îngreunându-i-se grumazii cu piatră s-a săvârşit. 


Stih: De a trupului greutate prin piatră te-ai uşurat, 
Și către Cer o Filadelfe ca un pun uşor ai zburat. 


Sfântul Melanip de foc s-a săvârşit. 


Stih: De a şi avut ceva şi negru Melanip, 
Dar în foc aruncându-se s-a lămurit. 


Sfânta Partagapi în mare s-a săvârşit. 


Stih: O, Partagapi deşi mori înlăuntru mării, 
Dar afli sus marea cea adâncă a îndurării. 


Tot în această zi pomenirea Sfinţilor şi drepţilor preoţi Eleazar şi Finees. Şi Sfin- 


ţii mucenici Aitala şi Ammun. 


Aceşti sfinți clevetiţi fiind către Vavd ighemonul Adrianopolei cei din Tracia, cum 
că sunt creştini. Deci întrebându-se de el să-şi spună neamul şi vrednicia ce au, i-au 
răspuns că sunt creştini. Apoi poruncindu-le să jertfească la idoli şi neplecându-se, 
i-a bătut cu vine de bou atât de mult, încât în bătaie şi-au dat sufletele în mâna lui 


Dumnezeu. 


Cu ale lor sfinte rugăciuni Dumnezeule miluieşte-ne şi ne mântuieşte, Amin. 

Canonul mucenicului Mamant 
Cântarea a 7-a 
Irmos: De pogorârea lui Dumnezeu focul s-a ruşinat în Babilon oarecând. Pentru 
aceasta tinerii în cuptor cu bucurie, ca într-o grădină verde, săltând au cântat: Bine- 
cuvântat eşti, Dumnezeul părinților noştri. 
Ca o cămară de mire ţi s-a făcut ţie cuptorul focului, că în multe zile fiind într-însul 
închis, nu te-ai vătămat; pentru aceea către Ziditorul tău ai strigat: Bine eşti cu- 
vântat, Dumnezeul părinților noştri. 
Ingeri într-ajutor şi împreună dănţuitori, şi părtaşi cântărilor celor negrăite, ai avut 
mucenice în mijlocul văpăii, cu care dimpreună strigai Stăpânului tuturor: Bine eşti 
cuvântat, Dumnezeul părinţilor noştri. 
Ca un mire din cămară cu adevărat foarte frumos, ca un trandafir neveştejit, a ieşit 
fericitul Mamant din cuptorul focului, pe cei fără de minte arzându-i, iar pe cre- 
dincioşi luminându-i să strige: Bine eşti cuvântat, Dumnezeul părinților noştri. 
Al Născătoarei 
lată acum se plineşte graiul cel mai dinainte al grăitorului de Dumnezeu Fecioară, 
că ai purtat în pântece pe Dumnezeu Cuvântul, şi ai născut pe Dătătorul de viaţă, 
căruia toți îi strigăm: Bine eşti cuvântat, Dumnezeul părinţilor noştri. 

Alt Canon, al cuviosului loan 


Cântarea a 7-a 


Irmos: Cel ce ai întemeiat pământul întru început şi Cerurile cu cuvântul le-ai întă- 
rit; Binecuvântat eşti în veci, Doamne Dumnezeul părinților noştri. 


Cela ce ai arătat pe pământ luminător, pe bine credinciosul şi înțeleptul ierarh, bine 
eşti cuvântat în veci Doamne, Dumnezeul părinților noştri. 


Cela ce ai făcut pe marele loan păstor adevărat turmei Tale, bine eşti cuvântat în 
veci Doamne, Dumnezeul părinților noştri. 


Slavă Tatălui şi Fiului şi Sfântului Duh. 

Zburdările trupului biruindu-le părinte, strigai lui Hristos: Bine eşti cuvântat în 
veci Doamne, Dumnezeul părinților noştri. 


Şi acum şi pururea şi în vecii vecilor. Amin (a Născătoarei de Dumnezeu) 


Cela ce te-ai născut din Fecioară pentru noi, şi ai mântuit lumea de vrăjmaşi, bine 
eşti cuvântat Doamne, Dumnezeul părinților noştri. 


Canonul mucenicului Mamant 
Cântarea a 8-a 


Irmos: De şapte ori chinuitorul caldeilor a ars nebuneşte cuptorul pentru cinstitorii 
de Dumnezeu; dar, văzându-i pe aceştia de-o putere mai mare mântuiţi, Făcătorului 
şi Mântuitorului a strigat: tineri, binecuvântaţi-L, preoţi, lăudaţi-L, popoare, prea 
înălţaţi-L întru toţi veci. 


Ca şi Daniil gurile fiarelor le-ai astupat, fericite, cu chemarea numelui Stăpânului. 
Pe şarpele cel veninat l-ai omorât, şi pe eretici i-ai ruşinat, şi ca un biruitor locu- 
ieşti cu bucurie în ceruri, cântând: Preoţi binecuvântaţi, popoare prea înălţaţi pe 
Hristos în veci. 


Când cei fărădelege slujitori ai pietrelor fiind orbiţi la suflet, te împroşca cu pietre 
pe tine, fericite, tu îndreptându-ţi ochiul sufletului tău celui viteaz şi nebiruit, către 
Hristos, Piatra cea nesfărâmată, cu osârdie cântar: Preoţi binecuvântaţi, popoare 
prea înălţaţi pe Hristos în veci. 


Puitorul de nevoinţă întinzându-ţi cununa de sus, ca unui biruitor, şi ca unuia ce ai 
săvârşit lupta cea bună prea fericite, te strigă pe tine ca să-ţi faci către EI călătoria 
cea cinstită şi dulce; cela ce cânţi cu osârdie: Preoţi binecuvântaţi, popoare prea 
înălţaţi pe Hristos întru toţi vecii. 


Al Născătoarei 

Mai presus de fire ai zămislit în pântece, pe Cel din Tatăl fără de Maică, rămânând 
Fecioară după naştere prea curată; că naşterea lui Dumnezeu înnoieşte firile întru 
tine, şi se biruiesc hotarele firii. Pentru aceea ca pe una ce ai născut pe Dumnezeu 


adevărat, Născătoare de Dumnezeu te cântăm în veci. 


Alt Canon, al cuviosului loan 

Cântarea a 8-a 
Irmos: Pe Cel ce s-a mărit... 


Asemănându-te lui Moise de trei ori fericite, şi în nor primind legea cea de înţeles 
a darului, ierarhe, strigi: Lăudaţi pe Hristos în veci. 


Păstorindu-ţi poporul ierarhe, ai năpustit rătăcirea Egiptului, şi fugind din Babilo- 
nul patimilor, ai aflat lăcaş Sionul cel de sus întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 

Ca unul ce eşti uns cu mirul preoţiei, grăitorule de cele sfinte, slujeşti cele dumne- 
zeieşti celora ce sunt întăriţi în cuvântul şi în lucrarea bunei credinţe, prea sfințite. 
Pentru aceea lauzi pe Treimea cea întru o fiinţă întru toți veci. 

Şi acum şi pururea şi în vecii vecilor. Amin (a Născătoarei de Dumnezeu) 

Pe Cel ce s-a sălăşluit în pântecele Fecioarei, şi întru dânsa a înnoit pe Adam cel 
vechi, minunat şi mai presus de cuvânt: Pe Domnul lăudaţi şi-L prea înălțaţi întru 
toţi vecii. 

Irmos: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Pe Domnul cel ce s-a prea mărit în muntele cel sfânt, şi în rug prin foc a arătat lui 
Moise taina naşterii pururea Fecioarei, lăudaţi-L şi-L prea înălţaţi întru toţi vecii. 


Canonul mucenicului Mamant 
Cântarea a 9-a 
Irmos: Inspăimântatu-s-a de aceasta cerul şi marginile pământului s-au minunat, 
că Dumnezeu S-a arătat oamenilor trupeşte şi pântecele tău s-a făcut mai desfătat 


decât cerurile. Pentru aceea, pe tine, Născătoare de Dumnezeu, începătoriile cetelor 
îngereşti şi omeneşti te mărim. 

Jertfitu-ţi-ai sufletul pentru Mântuitorul prea lăudate; şi către Dânsul cu osârdie ai 
alergat fiind luminat cu frumusețile sfințitelor tale străduiri; şi cu luptele cele mi- 
nunate mărite ostaşule, luminătorule al lumii şi podoaba Bisericii. 


Unitu-te-ai cu îngerii, având vieţuire îngerească pe pământ; şi cu dânşii cânți întru 
laudă cu bucurie, cântarea cea sfântă a Treimii, Mamante prea lăudate, cel ce eşti 
plin de mărire neschimbată, cu dumnezeieştile împărtăşiri. 
Ca unul ce ai îndrăzneală către Dumnezeu, pomeneşte prea fericite, pe cei ce să- 
vârşesc această dumnezeiască prăznuire a ta cu bucurie, şi cinstită şi sfântă a ta 
străduire cu credinţă curată, şi ne fereşte pe noi mucenice, de valuri şi de primejdii 
şi de supărări. 
Al Născătoarei 
Cine a auzit vreodinioară pe pământ Maică Născătoare de fiu, neispitită de bărbat, 
şi Cel ce s-a născut a fi Dumnezeu fără de început şi de o fiinţă cu Tatăl cel mai 
dinainte fără de început, şi cu Maică mai presus de fire, o minune străină! O, dum- 
nezeiască împărtăşire! Prin care ne-am împărtăşit cu Dumnezeu. 

Alt Canon, al cuviosului loan 
Cântarea a 9-a 
Irmos: Naşterea pururea Fecioarei... 
Inţelepte loane, cela ce prin nepătimire şi prin credinţă, prin dragoste, şi prin nă- 
dejde ne-ai arătat nouă cuvinte de viață veşnică, roagă-te să se mântuiască sufle- 


tele noastre. 


Ca pe unul ce ai păstorit poporul cinstitei Biserici cu toiagul Sfântului Duh, şi ai 
gonit eresurile cele vrăjmaşe lui Dumnezeu ierarhe, cu toţii te lăudăm. 


Slavă Tatălui şi Fiului şi Sfântului Duh. 


Ca al unui luminător, şi ierarh al Bisericii, cu cântări şi cu laude cinstim fără tăcere 
sicriul moaştelor tale, fericite părinte Ioane. 


Şi acum şi pururea şi în vecii vecilor. Amin (a Născătoarei de Dumnezeu) 

Bucură-te, râul nestricăciunii cel de-a pururea viu; bucură-te, norul soarelui cel cu 
totul luminos; bucură-te, căruţă a toată Dumnezeirea; bucură-te, sicriul sfinţeniei. 


Irmos: Naşterea pururea Fecioarei, ceea ce s-a arătat mai-nainte puitorului de lege 
în munte, prin foc şi prin rug spre mântuirea noastră a credincioşilor, cu cântări 
neîncetat o mărim. 


Luminânda 

Podobie: Văzându-te ucenicii... 

Cu laptele cerboaicei te-ai hrănit, petrecând în munţi mucenice Mamante; iar întru 
privelişte te-ai arătat ca un viteaz, nevoindu-te cu osârdie şi luând darul biruinţei, ai 
mers către Dumnezeu, 

Slavă Tatălui şi Fiului şi Sfântului Duh. 

Altă Luminândă a cuviosului: 

Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 

Noi iubitorii cuvintelor tale, acum cu credinţă lăudăm sfântă şi prea luminată po- 
menirea ta prea înțelepte, cinstindu-te pe tine loane ierarhe cugetătorule de Dum- 
nezeu,; căci te-ai arătat dumnezeiesc propovăduitor pocăinţei, şi înfricoşatei şi cin- 
stitei Treimi apărător, fericite părinte; căreia stându-i înainte, adu-ţi aminte de noi, 
descoperitorule de cele dumnezeieşti. 

Și acum şi pururea şi în vecii vecilor. (a Născătoarei de Dumnezeu) 

Podobie: Văzându-te ucenicii... 

Cela ce m-a pizmuit odinioară în Rai, pentru viaţa cea dumnezeiască şi fericită, şi 
m-a gonit din Eden, vrăjmaşul cel prea viclean şi meşteşugăreţ acela se omoară 


acum prin naşterea ta, Fecioară. 


A Crucii, Născătoarei 

Podobie: Lumina cea neapusă... 


Văzând junghierea Fiului tău cea nedreaptă, lăcrimând şi pieptul bătându-ţi strigai: 
Vai mie Fiule prea dulce, cum rabzi Ziditorule pentru oamenii cei osândiţi. 


La Stihoavna Laudelor, Stihirile Octoihului. Și celălalt serviciu după rânduială, şi 
Apolis. Otpustul. 


La Liturghie 


Tipica, Prochimenul, glas 7: Veselise-va dreptul de Domnul... Stih: Auzi Dumne- 
zeule..., Apostolul către Timotei: Fiule Timotei urmat-ai învățăturile mele... Caută- 
le Duminica 33. Aliluia... glas 4. Dreptul ca finicul...; Evanghelia de la Matei: Zis- 
a Domnul ucenicilor săi: lată eu trimit pe voi... Caută Miercuri a treia Săptămână. 
Chinonicul: Bucuraţi-vă drepţii întru Domnul..., iar de voieşti a face şi slujba 
cuviosului, caută-le toate la Arhiereu, şi le întrebuinţează precum voieşti. 

Canon de rugăciune către Sfântul mucenic Mamant 


Canon de rugăciune la Sfântul mucenic Mamant - 2 septembrie - slujitor Dani: 
https://www.youtube.com/watch?v=d-l2Qe8YOmk 


5% 2 aie 
Troparul Sfântului mucenic Mamant, glasul al 4-lea: Mucenicul Tău, Doamne, 
Mamant, întru nevoinţa sa, cununa nestricăciunii a dobândit de la Tine, Dumnezeul 
nostru; că având puterea Ta, pe chinuitori a învins; zdrobit-a şi ale demonilor nepu- 
tincioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 


facere a lui Teofan 
Cântarea 1 
Irmos: Pe Faraon, cel ce se purta în căruţă, l-a cufundat toiagul lui Moise, cel ce a 
făcut minuni oarecând, în chipul Crucii lovind apa şi despărțind marea; iar cel ce 


fugea pedestru l-a mântuit pe Israel, cel ce cânta cântare lui Dumnezeu. 


Stih: Sfinte mucenice Mamant, roagă-te lui Dumnezeu pentru noi. 

Având acum sălăşluirea ta în ceruri, ca unul ce te-ai arătat prea ales mucenic şi 
fiind plin de strălucirea cea cu Trei Lumini, prea lăudate, învredniceşte de dumne- 
zeiască Lumină pe cei ce cinstesc pe pământ, cinstita şi purtătoarea de lumină ziua 
săvârşirii tale. 

Stih: Sfinte mucenice Mamant, roagă-te lui Dumnezeu pentru noi. 

Cuvântul cel ce a ştiut mai înainte bunul neam şi tot cugetul tău, Sfinte Mamant, 
din scutece te-a umplut de înţelepciune şi te-a împodobit cu multe feluri de 
bunătăţi, mucenice, purtătorule de chinuri, prea lăudate. 

Stih: Sfinte mucenice Mamant, roagă-te lui Dumnezeu pentru noi. 

Părinţii tăi, pentru credinţă suferind prigoană şi închisoare până la moarte, toate le- 
au răbdat pentru Dumnezeieştile porunci şi te-au odrăslit pe tine, stricătorul 
mulțimii zeilor. 

Stih: Preasfântă Născătoare de Dumnezeu, miluieşte-ne pe noi. 

Prea mărite lucruri s-au grăit în neamurile neamurilor despre tine, ceea ce ai încă- 
put în pântece pe Dumnezeu Cuvântul şi ai rămas curată, Născătoare de Dumne- 
zeu, Marie. Pentru aceea, toți te cinstim pe tine, ceea ce, după Dumnezeu, eşti folo- 
sitoare nouă. 

Cântarea a 3-a 

Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte în dragoste; că Tu eşti Marginea doririlor şi întărirea 
credincioşilor, Unule, lubitorule de oameni. 

Stih: Sfinte mucenice Mamant, roagă-te lui Dumnezeu pentru noi. 

Ca pe o stea luminoasă a pus Hristos la înălțimea Bisericii pe pătimitorul său 
Sfântul Mamant, luminând toată lumea cu luminările străduirilor şi a minunilor 


sale. 


Stih: Sfinte mucenice Mamant, roagă-te lui Dumnezeu pentru noi. 

Suindu-te în muntele cunoştinţei celei adevărate şi luminându-ţi-se cugetul prin 
curăţia sufletului, mucenice, firea cea necuvântătoare spre laudă cuvântătoare, cu 
dumnezeieşti porunci ai îndemnat-o. 


Stih: Sfinte mucenice Mamant, roagă-te lui Dumnezeu pentru noi. 


N-au putut să se apropie de tine cei fără de lege, care căutau să te prindă; ci însuţi 
de bunăvoia ta, urmând Stăpânului, ai mers spre patimi, încă tânăr şi frumos şi 
împodobit la faţă fiind. 


Stih: Preasfântă Născătoare de Dumnezeu, miluieşte-ne pe noi. 


Cel ce a întins cerul ca pe un cort şi ţine toate marginile lumii, din fire Dumnezeu 
fiind, Preacurată, a fost cuprins în braţele tale trupeşti şi te-a arătat pe tine întărire 
tuturor credincioşilor. 


Cântarea a 4-a 


Irmos:Tu eşti Tănia mea, Doamne, Tu şi Puterea mea; Tu, Dumnezeul meu, Tu 
Bucuria mea; Tu, Cel ce nu ai lăsat sânurile părintești şi ai cercetat sărăcia noastră. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Stih: Sfinte mucenice Mamant, roagă-te lui Dumnezeu pentru noi. 

De bunăvoie ai alergat către mucenicie cu vitejie bărbătească, având ajutor pe 
Hristos, Cel ce ţi-a întărit neputinţa cu putere dumnezeiască şi te-a făcut măr- 
turisitor al patimilor Lui şi părtaş luminii celei de sus. 

Stih: Sfinte mucenice Mamant, roagă-te lui Dumnezeu pentru noi. 

Fiara sălbatică, ce călătorea împreună cu tine, ca un ajutor de la Dumnezeu 
orânduit, se supunea ţie, celui ce, pentru dumnezeiasca dragoste, ai supus patimile 
cele necuvântătoare şi te-ai arătat frumos, cu prea înțeleaptă socoteală, biruind 


dobitocia vrăjmaşului. 


Stih: Sfinte mucenice Mamant, roagă-te lui Dumnezeu pentru noi. 

Tu ai stat înaintea întrebărilor celor de judecată, glăsuind pe faţă Întruparea 
Cuvântului şi veştejind trufia necredinţei, pe toţi ai învăţat fără încetare să cânte: 
Slavă puterii Tale, lubitorule de oameni. 


Stih: Preasfântă Născătoare de Dumnezeu, miluieşte-ne pe noi. 


Prin naşterea ta din zămislirea cea mai presus de fire, s-a dezlegat vina durerilor şi 
firea pământenilor s-a izbăvit de osânda blestemului, Născătoare de Dumnezeu, cu 
totul fără prihană. Prin tine s-au deschis cele de sus nouă celor de jos şi îngerii 
dănţuiesc împreună cu oamenii. 


Cântarea a 5-a 

Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine, ticălosul? Te rog întoarce-mă şi la lumina 
poruncilor Tale îndreptează căile mele. 

Stih: Sfinte mucenice Mamant, roagă-te lui Dumnezeu pentru noi. 

Sfântul Mamant cel mărit, nicidecum nu se îngrijea de chinurile trupului, ci soco- 
tea ca o lepădare a grăsimii celei stricăcioase rănile, iar zdruncinările ca o dezbră- 
care de hainele osândirii. Pentru aceea, a primit podoaba nestricăciunii. 

Stih: Sfinte mucenice Mamant, roagă-te lui Dumnezeu pentru noi. 

Impunse fiindu-ţi coastele, laudă de mulțumită cântai Ziditorului tău, prea fericite 
şi ai auzit glas din cer, întărindu-ţi mai mult cugetul către Dumnezeu şi uşurându-ţi 
greutatea ostenelilor. 


Stih: Sfinte mucenice Mamant, roagă-te lui Dumnezeu pentru noi. 


Fund în temniţă, ţi s-a trimis prin chip de porumbel hrană cerească, pătimitorule, 
fericite, ca unuia ce prin multa chinuire ai trecut hotarele stricăciuni. 


Stih: Preasfântă Născătoare de Dumnezeu, miluieşte-ne pe noi. 


Prin dumnezeiasca Întrupare cea din tine, Fecioară, pricină te-ai făcut împăcării 
noastre către Stăpânul tuturor, căci ai născut pe Cel ce mai înainte de soare S-a 
născut din Tatăl, care a unit firea omenească cu Dumnezeirea şi a înălţat-o la 
scaunul măririi. 

Cântarea a 6-a 


Irmos: Curăţeşte-mă, Mântuitorule, că multe sunt fărădelegile mele şi Te rog 
ridică-mă dintru adâncul răutăţilor, căci către Tine am strigat şi mă auzi, Dumne- 
zeul mântuirii mele. 


Stih: Sfinte mucenice Mamant, roagă-te lui Dumnezeu pentru noi. 


De râvna cea către Dumnezeu înfierbântându-te, prea sfințite, nicidecum nu te-ai 
înspăimântat de focul care ardea, răcorindu-te cu ploaie dumnezeiască din cer, 
pătimitorule prea viteaz. 


Stih: Sfinte mucenice Mamant, roagă-te lui Dumnezeu pentru noi. 


Cel ce a prefăcut cuptorul în rouă celor trei tineri, de faţă te-a răpit pe tine din 
văpaie, cugetătorule de Dumnezeu fericite şi luminat mai tare decât focul te-a 
făcut. 


Stih: Sfinte mucenice Mamant, roagă-te lui Dumnezeu pentru noi. 


Arătatu-te-ai foarte tare, suferind mari nevoinţe, cel ce eşti pătimitor minunat între 
mucenici. Pentru aceasta, Mântuitorul te-a învrednicit de răsplătiri foarte mari. 


Stih: Preasfântă Născătoare de Dumnezeu, miluieşte-ne pe noi. 


Prin dumnezeiască naşterea ta, Preacurată, ne-am făcut părtaşi Firu celei dumne- 
zeieşti şi în Hristos am câştigat moştenire cerească, împreună cu cetele îngerilor, 
noi, cei ce te lăudăm pe tine. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Cu toiagul care ţi s-a dat de la Dumnezeu, sfinte, păstoreşte poporul tău la păşune 
aducătoare de viaţă. Iar fiarele cele nevăzute şi sălbatice sfărâmă-le sub picioarele 
celor ce te laudă pe tine. Că toţi, cei ce suntem în primejdii, te avem pe tine, Sfinte 
Mamant, părtinitor fierbinte. 

Cântarea a 7-a 


Irmos: De pogorârea lui Dumnezeu focul s-a ruşinat în Babilon oarecând. Pentru 
aceasta tinerii în cuptor cu bucurie, ca într-o grădină verde, săltând au cântat: 
Binecuvântat eşti, Dumnezeul părinților noştri. 


Stih: Sfinte mucenice Mamant, roagă-te lui Dumnezeu pentru noi. 

Ca o cămară de mire ţi s-a făcut ţie cuptorul focului, că în multe zile fiind în el 
închis, nu te-ai vătămat. Pentru aceea, către Ziditorul tău ai strigat: Binecuvântat 
eşti, Dumnezeul părinţilor noştri. 

Stih: Sfinte mucenice Mamant, roagă-te lui Dumnezeu pentru noi. 

Îngeri într-ajutor şi împreună dănţuitori şi părtaşi cântărilor celor negrăite ai avut, 
mucenice, în mijlocul văpăii; cu care împreună strigai Stăpânului tuturor: Bine- 
cuvântat eşti, Dumnezeul părinților noştri. 

Stih: Sfinte mucenice Mamant, roagă-te lui Dumnezeu pentru noi. 

Ca un mire cu adevărat foarte frumos, din cămară ca un trandafir neveştejit, a ieşit 
fericitul Mamant din cuptorul focului, pe cei fără de minte arzându-i, iar pe 
credincioşi luminându-i să strige: Binecuvântat eşti, Dumnezeul părinților noştri. 
Stih: Preasfântă Născătoare de Dumnezeu, miluieşte-ne pe noi. 

lată acum se împlineşte graiul cel mai dinainte al grăitorului de Dumnezeu, 
Fecioară. Că ai purtat în pântece pe Dumnezeu Cuvântul şi ai născut pe Dătătorul 
de viaţă, căruia toţi îi strigăm: Binecuvântat eşti, Dumnezeul părinţilor noştri. 
Cântarea a 8-a 

Irmos: De şapte ori chinuitorul caldeilor a ars nebunește cuptorul pentru cinstitorii 
de Dumnezeu; dar, văzându-i pe aceştia de-o putere mai mare mântuiţi, Făcătorului 
şi Mântuitorului a strigat: tineri, binecuvântaţi-L, preoţi, lăudaţi-L, popoare, prea 


înălţați-L întru toţi veci. 


Stih: Sfinte mucenice Mamant, roagă-te lui Dumnezeu pentru noi. 

Ca şi Daniel, gurile fiarelor le-ai astupat, fericite, cu chemarea numelui Stăpânului. 
Pe şarpele cel veninos l-ai omorât şi pe eretici i-ai ruşinat şi ca un biruitor locuieşti 
cu bucurie în ceruri, cântând: preoţi, binecuvântaţi, popoare, prea înălțaui pe Hri- 
stos în veci. 


Stih: Sfinte mucenice Mamant, roagă-te lui Dumnezeu pentru noi. 


Când cei fărădelege, slujitori ai idolilor de piatră, fiind orbiţi la suflet, te împroşcau 
cu pietre pe tine, fericite, tu, îndreptându-ţi ochiul sufletului tău cel viteaz şi ne- 
biruit către Hristos, Piatra cea nesfărâmată, cu osârdie cântai: preoţi, binecuvân- 
taţi, popoare, prea înălțaţi pe Hristos în veci. 


Stih: Sfinte mucenice Mamant, roagă-te lui Dumnezeu pentru noi. 


Dătătorul de nevoinţă, întinzându-ţi cunună de sus ca unui biruitor şi ca unuia ce ai 
săvârşit lupta cea bună, prea fericite, te strigă pe tine ca să-ţi faci către EI călătoria 
cea cinstită şi dulce, tu, cel ce cânţi cu osârdie: preoţi, binecuvântaţi, popoare, prea 
înălţaţi pe Hristos întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


Mai presus de fire ai zămislit în pântece pe Cel din Tatăl fără de maică, rămânând 
Fecioară şi după naştere, prea curată; că naşterea lui Dumnezeu înnoieşte firile 
întru tine şi se biruiesc hotarele firii. Pentru aceea, ca pe Singura care ai născut pe 
Dumnezeu, cu adevărat Născătoare de Dumnezeu te cântăm în veci. 


Cântarea a 9-a 

Irmos: Înspăimântatu-s-a de aceasta cerul şi marginile pământului s-au minunat, 
că Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceea, pe tine, Născătoare de Dumnezeu, începătoriile cetelor 
îngereşti şi omeneşti te mărim. 

Stih: Sfinte mucenice Mamant, roagă-te lui Dumnezeu pentru noi. 

Jertfitu-ţi-ai sufletul pentru Mântuitorul, prea lăudate şi către Dânsul cu osârdie ai 
alergat fiind luminat cu frumuseţile sfinţitelor tale străduiri şi cu luptele cele minu- 


nate, mărite ostaşule, luminătorule al lumii şi podoaba Biserici. 


Stih: Sfinte mucenice Mamant, roagă-te lui Dumnezeu pentru noi. 

Unitu-te-ai cu îngerii, având vieţuire îngerească pe pământ şi cu dânşii cânți laudă 
de bucurie, cântarea cea sfântă a Treimii, Sfinte Mamant, prea lăudate, cel ce eşti 
plin de mărire neschimbată, cu dumnezeieştile Impărtăşiri. 


Stih: Sfinte mucenice Mamant, roagă-te lui Dumnezeu pentru noi. 


Ca unul ce ai îndrăzneală către Dumnezeu, pomeneşte, prea fericite, pe cei ce 
săvârşesc cu bucurie această dumnezeiască prăznuire a ta şi cinstită şi Sfântă a 
ta străduire cu credinţă curată şi ne fereşte pe noi, mucenice, de valuri şi de pri- 
mejdii şi de supărări. 


Stih: Preasfântă Născătoare de Dumnezeu, miluieşte-ne pe noi. 


Cine a auzit vreodată pe pământ de Maică Născătoare de Fiu, neispitită de bărbat şi 
ca Cel ce S-a născut să fie Dumnezeu fără de început şi de O Fiinţă cu Tatăl Cel 
mai dinainte fără de început, iar din Maică să fie născut mai presus de fire. O, 
minune străină! O, dumnezeiască Împărtăşire, prin care noi ne-am împărtăşit cu 
Dumnezeu! 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Fiind fiu cinstit al dreptei credinţe, te-ai arătat risipitor al necredinţei, cu puterea 
Duhului, Sfinte Mamant, prea lăudate. Că în privelişte ai înfruntat înşelăciunea 
idolilor şi cu bună îndrăznire ai propovăduit lauda Preasfintei Treimi. Pentru 
aceasta, fiind dat fiarelor, pe balaurul, fiara cea începătoare de răutate, ai omorât-o, 
pătimitorule. Pentru aceea, strigăm către tine: roagă-te lui Hristos Dumnezeu să dă- 
ruiască iertare de greşeli celor ce cu dragoste prăznuiesc sfântă pomenirea ta. 


Sedelna Preasfintei Născătoare de Dumnezeu, glasul al 3-lea. Podobie: Pentru 
mărturisirea... 


Dumnezeiesc Cort te-ai făcut Cuvântului, Însăţi prea curată Maică Fecioară, cu 
curăția întrecând pe îngeri. Curăţeşte-mă dar cu rugăciunile tale, cu apele cele 
dumnezeieşti, pe mine care mai mult decât toţi m-am spurcat cu păcatele trupului, 
dându-mi, prea curată, mare milă. 

Sedelna Sfintei Cruci şi a Preasfintei Născătoare de Dumnezeu, glasul al 3-lea. 
Podobie: Pentru mărturisirea... 


Mieluşeaua cea neispitită de nuntă, Fecioara Maica Cuvântului cea fără prihană, 
văzând pe Cruce spânzurat pe Cel ce a odrăslit din pântecele ei fără de dureri, ca o 
Maică tânguindu-se, striga: vai mie, Fiul meu, cum pătimeşti, vrând să mântuieşti 
pe om din patimi necinstite? 

Acatistul Sfântului mucenic Mamant (Mamas) - 2 septembrie 


Acatistul Sfântului mucenic Mamant (Mamas) (s.v. 2 septembrie / s.n. 15 septem- 
brie): 


https://www.academia.edu/106219900/Acatistul Sf% C3% A2ntului_ mucenic Mamant Ma 
mas_2_septembrie 


https://archive.org/details/ac_20230903_202309 


https://www.slideshare.net/slideshow/acatistul-sfantului-mucenic-mamant-mamas-s-v-2- 


septembrie-s-n-15-septembrie-9f60/271817087 


2 5 e 


Rugăciunile începătoare 
În numele Tatălui și al Fiului şi al Sfântului Duh, Amin. 


Slavă Ţie, Dumnezeul nostru, Slavă Ţie ! 

Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 


miluieşte-ne pe noi. Amin. 


Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Acatistul Sfantului mucenic Mamant - 2 septembrie - slujitor Dani: 
https://www.youtube.com/watch?v=ocXPuuqBEniI 

Troparul Sfântului mucenic Mamant, glasul al 4-lea: Mucenicul Tău, Doamne, 
Mamant, întru nevoinţa sa, cununa nestricăciunii a dobândit de la Tine, Dumnezeul 
nostru; că având puterea Ta, pe chinuitori a învins; zdrobit-a şi ale demonilor nepu- 
tincioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 


&&& 


Condacul 1 

Celui ce a supus fiarele sălbatice şi a stăpânit patimile cele necuvântătoare, Sfân- 
tului mucenic Mamant îi aducem aceste laude. Iar tu, sfinte păstor binecuvântat ce 
ai aflat încă de pe pământ bunăvoința Păstorului nostru lisus Hristos, nu ne uita în 
rugăciunile tale pe cei care te strigăm: Bucură-te, Sfinte mucenice Mamant, roa- 
gă-te pentru toată zidirea lui Dumnezeu! 


Icosul 1 

Îngerii din ceruri se bucură de tine, Sfinte mucenice Mamant și Cetele de sfinţi te 
străjuiesc, fiind mucenic al lui Hristos şi copil credincios până la moarte, iar noi te 
chemăm: 

Bucură-te, cel plin de strălucirea Luminii dumnezeieşti; 

Bucură-te, plin de înţelepciunea cea de sus; 

Bucură-te, împodobit de multe bunătăţi; 

Bucură-te, întărit de sfatul Cuvântului Hristos; 

Bucură-te, cel ce ai supus fiarele sălbatice prin iubirea Lui; 

Bucură-te, lăcaș al Duhului Sfânt; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 2 

Născut fund în închisoare ai rămas orfan de la naștere, părinții tăi murind pentru 
numele lui Hristos, sfinte mucenice, iar Dumnezeu a rânduit să fii crescut de o fe- 
mele credincioasă pe nume Amia, care primind înştiinţare de la înger te-a luat din 
temniţă la ea acasă, slăvindu-L pe Dumnezeu: Aliluia! 


Icosul 2 

Doar la cinci ani ai rostit primul cuvânt, care a fost "mama”, de aceea te-au numit 
Mamant, sfinte binecuvântat, şi ai crescut învățând la cele mai bune şcoli din Ceza- 
reea, iar noi te lăudăm: 

Bucură-te, că te-ai deosebit prin înțelepciunea deosebită; 

Bucură-te, că învăţai nu doar de cele lumești; 

Bucură-te, că mintea ta era atrasă de învăţătura Evangheliei; 

Bucură-te, că Îl iubeai pe Domnul Hristos; 

Bucură-te, că Amia se îngrijea de sufletul tău; 

Bucură-te, că ai primit de la ea ştiinţa adevărului; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 3 

Credinţa ta nu a putut sta mult timp ascunsă, Sfinte Mamant, atrăgând invidia pri- 
gonitorilor păgâni care cereau şi copiilor să se închine la idoli, căci ei nu ştiau să se 
I se închine lui Dumnezeu: Aliluia! 


Icosul 3 

Deşi aveai doar cincisprezece ani ai fost dus înaintea igemonului să îţi fie încercată 
credinţa, sfinte mucenice, şi fiind întrebat dacă ești creștin ai răspuns fără şovăire 
că eşti gata să primeşti orice chin pentru credinţa ta, iar noi te strigăm: 

Bucură-te, că ai fost dat la chinuri; 

Bucură-te, că te-au ars cu lumânări; 

Bucură-te, că te-au bătut cu pietre; 

Bucură-te, că te-au aruncat în mare să te îneci; 

Bucură-te, că un înger ţi-a dezlegat piatra de la gât; 

Bucură-te, că tot el te-a răpit şi te-a dus în pustia de lângă Cezareea; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 4 

Mulţumind lui Dumnezeu pentru că te-a izbăvit de la moarte, ai petrecut patruzeci 
de zile şi patruzeci de nopţi în pustie postind desăvârşit ca Moise, Sfinte Mamant, 
iar în a patruzecea zi s-a auzit glas din cer şi în mâinile tale a coborât un toiag, iar 
tu L-ai slăvit pe Dumnezeu: Aliluia! 


Icosul 4 

Cu acel toiag ai lovit în pământ și despicându-se pământul a ieșit din el o Evan- 
ghelie, sfinte mucenice. Pe locul acela ai zidit o biserică şi petreceai toate zilele 
citind din Sfânta Evanghelie primită, iar credinicoşii te lăudau așa: 

Bucură-te, Moise cel nou care ai primit Legea cea nouă; 

Bucură-te, căci şi pământul te-a ascultat; 

Bucură-te, că din tină Dumnezeu ţi-a trimis mângâiere; 

Bucură-te, că ai primit hrană Cuvântul Său cel scris; 

Bucură-te, că te adăpai necontenit din citirea celor sfinte; 

Bucură-te, că l-ai construit altar de închinăciune lui Hristos; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 5 

Din porunca Domnului se adunau la tine fiarele sălbatice, sfinte mucenice, se ple- 
cau la cuvintele tale și îți făceau voia în toate, iar hrana îţi era laptele căprioarelor 
şi al cerboaicelor pe care îl făceai brânză pentru a te hrăni pe tine şi pe săracii care 
se bucurau cu glas tare către Dumnezeu: Aliluia! 


Icosul 5 

Ighemonul cel nou auzind despre tine, Sfinte Mamant, a trimis ostaşii să te aducă 
la el zicând că eşti fermecător şi cu farmece îmblânzeşti fiarele sălbatice, iar tu, pri- 
mind ostașii şi ospătându-i, le-ai spus că vei merge singur în cetate la judecată. Te 
slăvim pentru curajul tău şi te chemăm: 

Bucură-te, că ai luat cu tine un leu din pustie; 

Bucură-te, că acesta a rămas la porţile cetăţii, aşteptându-te; 

Bucură-te, că ai fost întrebat cum de ţi se supun fiarele; 

Bucură-te, că ai răspuns că ele se tem de Dumnezeu; 

Bucură-te, că ai arătat că animalele recunosc robii lui Hristos; 

Bucură-te, că prin har, ele devin pricepute în gândire; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 6 

Umplându-se de mânie ighemonul a poruncit să fii dat la chinuri, sfinte binecu- 
vântat, să te bată şi să îți strujească trupul cu unghii de fier, iar tu răbdai toate şi te 
rugai lui Dumnezeu să te ajute: Aliluia! 


Icosul 6 

Ţi-ai străpuns coastele cu fier, sfinte nucenice, dar ajutorul nu a întârziat să vină şi 
s-a auzit un glas puternic din Cer spunând: ”Întăreşte-te şi îmbărbătează-te, Ma- 
mante!”. Auzind aceasta cei de faţă s-au întărit în credință şi mulți au crezut în Hri- 
stos şi te-au lăudat așa: 

Bucură-te, că apoi te-au aruncat în temniță; 

Bucură-te, că erau acolo patruzeci de oameni închişi și flămânzi; 

Bucură-te, că un porumbel a intrat pe geam, aducând în cioc mâncare; 

Bucură-te, că era mai gustoasă şi mai dulce decât mierea; 

Bucură-te, că mâncarea s-a înmulțit, prisosind la toți; 

Bucură-te, că s-au deschis porțile temniţei şi numai tu sfinte ai rămas; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 7 

Încălzind tare un cuptor te-au aruncat trei zile în el, sfinte mucenice, dar ai cântat şi 
L-ai slăvit pe Dumnezeu până s-a răcit de tot cuptorul, iar cărbunu s-au prefăcut în 
cenuşă, şi tu L-ai slăvit pe Cel ce te păzea: Aliluia! 


Icosul 7 

Ai fost apoi osândit la moartea în arenă cu fiarele sălbatice, Sfinte Mamant, însă 
dând drumul păgâni în priveliște la o ursoaică, aceasta s-a aşezat la picioarele tale 
şi ţi-a îmbrățișat pulpele, apoi au trimis un leopard care te-a sărutat și ţi-a lins faţa, 
apoi a sărit în arenă leul care te aștepta la poartă, iar credincioşii se rugau așa: 
Bucură-te, că leul a primit glas omenesc; 

Bucură-te, că a zis: "Tu eşti păstorul meu care m-a păstorit în munte”; 

Bucură-te, că Dumnezeu a voit a se pedepsi păgânii; 

Bucură-te, că a lăsat leul să omoare mulțime mare de păgâni chiar şi copii; 
Bucură-te, că prin rugăciune ai îmblânzit leul, sfinte; 

Bucură-te, că l-ai oprit şi l-ai trimis în pustie; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 8 

Ighemonul a trimis asupra ta un leu de-al lui, foarte cumplit, dar şi pe acesta l-ai 
îmblânzit, sfinte, și atunci mulțimea care mai era în arenă a cerut să te omoare cu 
pietre şi au inceput a prăvăli asupra ta bolovani, iar un slujitor păgân te-a lovit în 
pântece cu o oiște încât ți-au ieşit toate măruntaiele şi fierea afară, dar tu în chinuri 
te închinai lui Dumnezeu cu bucurie: Aliluia? 


Icosul 8 

Rănit de moarte fiind, te-ai retras într-o peșteră de lângă cetate, Sfinte mucenice 
Mamant, iar acolo s-a auzit a treia oară glas din Cer care de această dată te chema 
la odihna cea binecuvântată a celor care se jertfesc pentru Dumnezeu, iar noi te 
lăudăm: 

Bucură-te, că ai luat cununa muceniciei; 

Bucură-te, că Împărăţia lui Dumnezeu a fost și este a pruncilor; 

Bucură-te, că ai fost un copil cu înţelepciune deplină; 

Bucură-te, că ţi-ai vărsat sângele ca să ai Viaţă veşnică; 

Bucură-te, că sfintele tale moaşte au fost îngropate în peşteră; 

Bucură-te, că se făceau minuni multe prin ele; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 9 


Ai fost cinstit şi de Sfântul Vasile cel mare care ţi-a adus laude în cuvântările sale, 
Sfinte Mamant, slăvind puterea ta de jertfă şi credinţa neclintită, mulțumindu-l lui 
Dumnezeu pentru tine: Aliluia! 


Icosul 9 

Sfintele tale moaşte sunt făcătoare de minuni, iar credincioşii care le ating sau ţi se 
roagă primesc izbăvire de tot felul de necazuri și te cheamă: 

Bucură-te, povăţuindu-i pe cei rătăciți în viață; 

Bucură-te, tămăduind neputinţele; 

Bucură-te, lungind viaţa cu voia lui Dumnezeu; 

Bucură-te, aducându-i înapoi din moarte pe credincioși; 

Bucură-te, vindecând boli de stomac, fiere şi intestine; 

Bucură-te, ocrotitorul copiilor care vor fi chemaţi la slujirea Domnului Hristos; 
Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 10 

Mânuind toiagul ce ţi s-a dat de la Dumnezeu, păstoreşti şi acum din Ceruri popo- 
rul credincios pe care îl aduci la păşunea cea bogată a Stăpânului Hristos, Sfinte 
Mamant, nimicind fiarele cele nevăzute sub picioarele tale căci eşti mare apărător 
al celor din primejdii care Îl slăvesc pe Dumnezeu: Aliluia! 


Icosul 10 

Pe cel ce a muls căprioarele în pustie îl lăudăm, pe Sfântul Mamant care ne povă- 
țuieşte şi acum spre loc cu verdeață şi ne hrăneşte din laptele cel dulce al mântuirii 
şi al izbăvirii, și îl chemăm: 

Bucură-te, că ne duci la desfătarea Raiului; 

Bucură-te, că eşti mare rugător şi părtinitor pentru noi; 

Bucură-te, păstorul călugărilor ostenitori; 

Bucură-te, îndrumătorul asceţilor; 

Bucură-te, călăuzitorul celor care şi-au închinat viaţa lui Hristos; 

Bucură-te, că îi păstoreşti cu toiagul Sfântului Duh; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 11 

Iubind creația Domnului Dumnezeu te-ai apropiat de fiarele sălbatice mai mult de- 
cât de oameni, Sfinte Mamant, crezând în curăţia lor și primind de la Hristos darul 
de a le îmblânzi, iar pentru aceasta I-ai strigat recunoscător: Aliluia! 


Icosul 11 

Vietăţile te-au recunoscut ca păstorul lor, ţi-au slujit şi te-au apărat, iar noi te stri- 
găm: 

Bucură-te, vindecătorul animalelor; 

Bucură-te, cel ce înmoi furia fiarelor din pădure; 

Bucură-te, că ocroteşti vietățile care ne slujesc; 

Bucură-te, că prin tine făpturile necuvântătoare ne ascultă; 

Bucură-te, că aduci pacea în ograda noastră; 

Bucură-te, cel ce supui fiarele nevăzute cu semnul Sfintei Cruci; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 12 

Fiind salvat de înger de la înec, te-ai unit cu Îngerii încă de pe pământ, Sfinte Ma- 
mant, viețuind ca unul dintre ei având trup pământesc, dar sufletul tău având deja 
aripi îngereşti, căci ÎI strigai tot mereu pe Dumnezeu: Aliluia! 


Icosul 12 

Cel ce ai îndrăzneală la Dumnezeu, sfinte, pomeneşte pe toţi cei care îți aduc acea- 
stă jertfă de laudă şi ne fereşte de toate primejdiile şi necazurile pe noi, care cu dra- 
goste te chemăm: 

Bucură-te, ajutor în timpul viselor; 

Bucură-te, arătând lămurit cele ce sunt de înţeles; 

Bucură-te, sculând din vătămările de moarte; 

Bucură-te, aducând sănătate copiilor loviți greu de boală; 

Bucură-te, ocrotitorul orfanilor şi al celor chinuiți trupește; 

Bucură-te, ajutătorul celor îngreuiați de datorii; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 

Condacul 13 (de 3 ori) 

O, Sfinte Mamant, slăvit şi lăudat mucenic, ne închinăm ţie ca unuia care ai dus 
lupta cea bună, întinzându-ţi Hristos cunună de sus, şi te rugăm să ne aperi pe noi 
şi pe toate animalele noastre de toate ispitele, bolile, necazurile și durerile, iar noi 
ne închinăm lui Dumnezeu care te-a proslăvit: Aliluia! 


Apoi, se zice din nou: 


Icosul 1 

Îngerii din ceruri se bucură de tine, Sfinte mucenice Mamant și Cetele de sfinţi te 
străjuiesc, fiind mucenic al lui Hristos şi copil credincios până la moarte, iar noi te 
chemăm: 

Bucură-te, cel plin de strălucirea Luminii dumnezeiești; 

Bucură-te, plin de înţelepciunea cea de sus; 

Bucură-te, împodobit de multe bunătăţi; 

Bucură-te, întărit de sfatul Cuvântului Hristos; 

Bucură-te, cel ce ai supus fiarele sălbatice prin iubirea Lui; 

Bucură-te, lăcaș al Duhului Sfânt; 

Bucură-te, Sfinte mucenice Mamant, roagă-te pentru toată zidirea lui Dumne- 
zeu! 


Condacul 1 

Celui ce a supus fiarele sălbatice şi a stăpânit patimile cele necuvântătoare, Sfân- 
tului mucenic Mamant îi aducem aceste laude. Iar tu, sfinte păstor binecuvântat ce 
ai aflat încă de pe pământ bunăvoința Păstorului nostru lisus Hristos, nu ne uita în 
rugăciunile tale pe cei care te strigăm: Bucură-te, Sfinte mucenice Mamant, roa- 
gă-te pentru toată zidirea lui Dumnezeu! 


Apoi, zicem această: 
Rugăciune 


Cel ce te-ai arătat prea ales mucenic şi strălucești acum în Rai ca o stea sfințită, 
Sfinte mucenice Mamant, pleacă-te şi spre noi care te chemăm și învredniceşte-ne 
de dumnezeiasca Lumină a harului, trimițând asupra noastră ocrotirea de primejdii 
şi de tot răul ce ne așteaptă în cale. 


Sfinte mucenice, te rugăm luminează cugetul nostru cu înţelegerea celor duhovni- 
cești şi îndeamnă-ne la poruncile lui Dumnezeu, amintindu-ne mereu că Îl avem 
ajutor pe Hristos în toate zilele vieții; fereşte-ne de ispite, adu sănătate făpturilor 

noastre necuvântătoare şi liniştea cea binecuvântată a Vieţii celei veşnice, ca să ne 
bucurăm pentru totdeauna de lumina Împărăției lui Dumnezeu. Amin! 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului mucenic Mamant şi ale tuturor 
Sfinţilor, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2022/07/06/acatistul-sfantului- 
mucenic-mamant-mamas-2-septembrie/ 


https://salutis8.wordpress.com/2023/08/23/acatistul-sfantului-mucenic-mamant/ 

Imnografie 


Troparul Sfântului mucenic Mamant: Mucenicul Tău, Doamne, Mamant, întru ne- 
voinţa sa, cununa nestricăciunii a dobândit de la Tine, Dumnezeul nostru; că având 
puterea Ta, pe chinuitori a învins; zdrobit-a şi ale demonilor neputincioase 
îndrăzniri. Pentru rugăciunile lui, mântuieşte sufletele noastre, Hristoase Dumne- 
zeule. 


Condacul Sfântului mucenic Mamant: Cu toiagul care ţi s-a dat de la Dumnezeu, 
sfinte, păstoreşte poporul tău la păşune aducătoare de viaţă. lar fiarele cele nevă- 
zute şi sălbatice sfărâmă-le sub picioarele celor ce te laudă pe tine. Că toţi, cei ce 
suntem în primejdii, te avem pe tine, Sfinte Mamant, părtinitor fierbinte. 


(Video) Troaprul Sfântului mucenic Mamant - Interpret: Otilia Simeria: 
https://doxologia.ro/video-troaprul-sfantului-mucenic-mamant 

Vieţile Sfinţilor - Viaţa şi pătimirea Sfântului mucenic Mamant 


i Pa 


SIC 67); 


Cuvant Ortodox - Sfântul mucenic Mamant - 2 septembrie: 
https://www.youtube.com/watch?v=6h0Uu0cz_OI 


totii 

Mucenicul lui Hristos, Mamant, avea patrie Paflagonia şi părinţi însemnați. 
Tatăl lui se chema Teodot, iar mama lui Rufina, amândoi din neam mare de 
patricieni, cinstiţi şi bogaţi şi străluciți prin dreapta credinţă. Ei, nesuferind mai 
mult să ascundă credinţa lor în Hristos şi osârdnica dragoste înăuntrul lor, au 
arătat-o înaintea tuturor, mărturisind dreapta lor credinţă şi spre dânsa aducând pe 
mulți. Pentru aceasta au fost clevetiţi la Alexandru dregătorul căruia i se poruncise 
de către împărat să înmulțească cu toată sârguinţa cinstea zeilor lor, iar pe creştinii 
ce se aflau şi nu se supuneau poruncii lor, să-i muncească şi să-i dea la moarte. 


Deci Alexandru, aducând înaintea judecății sale pe Teodot, îl silea să jertfească 
idolilor, dar el nici nu voia să audă cele ce grăia Alexandru. lar acela, deşi era gata 
să muncească pe cel ce nu se supunea, a fost oprit însă de neamul cel mare al lui 
Teodot. Căci nu se cădea lui ca pe fiii din neam patrician să-i necinstească şi să-i 
chinuie fără poruncă împărătească. De aceea, l-a trimis pe el în Cezareea 

Capadochiei, la dregătorul Faust, care, pe cât era mai cald întru a sa păgânătate, cu 
atât mai cumplit se arăta creştinilor. 


Acela, văzând pe Teodot, îndată l-a aruncat în temniţă, iar femeia lui, fericită 
Rufina, deşi era însărcinată, a urmat bărbatului ei şi cu dânsul împreună a 
intrat în temniţă şi sufereau acolo pentru Hristos. Teodot, ştiindu-şi neputinţa 
trupului său şi gândindu-se la sălbăticia prigonitorului, a alergat spre Domnul cu 
osârdnica rugăciune, dorind mai bine să moară decât să greşească ceva împotriva 
dreptei credinţe, când nu va putea suferi muncile cele grele, zicând acestea în 
rugăciunea sa: "Doamne, Dumnezeul puterilor, Tatăl iubitului Tău Fiu, pe Tine 
Te binecuvântez şi Te preamăresc, că m-ai învrednicit pe mine Să fiu aruncat în 
temnița aceasta pentru numele Tău. Deci, mă rog Ție, Doamne, primeşte sufletul 
meu în legăturile acestea, Cela ce ştii neputinţa mea, ca nu cândva să se laude 
vrăjmaşul meu asupra mea.” 


Aşa se rugă el, iar Dumnezeu Cel ce a zidit în chip deosebit inimile noastre şi 
cunoaşte toate lucrurile noastre, auzind rugăciunea credinciosului Său rob, îndată 1- 
a dat fericitul sfârşit şi, scoțând din temniţă sufletul lui, l-a sălăşluit în luminatele 
lăcaşuri cereşti. 


Iar soția lui, 00, răbdând nevoia şi scârba temniţei şi cuprinzându-se 
de mare mâhnire pentru bărbatul ei, a născut înainte de vreme prunc de parte 
bărbătească. Deci, privind spre prunc şi spre trupul mort al bărbatului ei, a strigat 
către Dumnezeu cu lacrimi şi suspine, zicând: ''Dumnezeule, Cel ce ai zidit pe om 
şi din coasta lui ai făcut-o pe Eva, porunceşte ca şi eu să merg pe aceeaşi cale pe 
care a mers bărbatul meu şi, dezlegându-mă din viaţa aceasta de scurtă vreme, 
primeşte-mă în veşnicele Tale locaşuri, iar pe acest prunc născut să-l hrăneşti 
Tu precum ştii. Tu Să-i fii lui tată şi mamă şi păzitor al vieţii lui”. Acea cinstită şi 
sfântă femeie, strigând aşa către Dumnezeu în mâhnirea sa, a fost auzită de EI şi 
dezlegându-se din legăturile trupeşti, s-a dus către veşnica mântuire, dându-și 
duhul în mâinile Domnului, rămânând pruncul viu între părinții săi morți. 


Atunci, Domnul, Cel ce păzeşte pe prunci, a binevoit a descoperi aceasta unei 
femei oarecare de bun neam şi ortodoxă care trăia în Cezareea, al cărei nume 
era Amia, şi i-a poruncit prin îngerul Său în vedenia nopții, zicând către ea să 
ceară de la dregător trupurile sfinţilor celor săvârşiţi în temniţă, şi să le îngroape 
cu cinste, iar pe prunc să-l ia la dânsa şi să-l crească, ca pe fiul ei. Sculându-se 
ea, a alergat îndată, după porunca Domnului, şi a rugat pe dregător să-i dea voie să 
ia din temniţă trupurile celor morți legaţi. lar Dumnezeu, plecând spre milă inima 
lui cea nemilostivă, a îngăduit să fie după voia acelei cinstite femei. 

Intrând Amia în temniţă, a aflat trupurile lor împreună zăcând, iar în mijloc 
pruncul, luminos şi vesel la faţă. Deci, luând trupurile sfinților, le-a îngropat cu 
cinste în grădina sa, iar pe prunc, primindu-l, l-a iubit ca pe o odraslă a sa, 
hrănindu-l creştineşte pentru că văduva aceea era fără de fii şi întreagă la minte. 
Pruncul crescând, n-a grăit cinci ani. După aceea a început a zice către Amia, care 
îi era a doua mamă, acest cuvânt: "mama", care în latineşte înseamnă sin sau 
maică. După acest cuvânt, pruncul s-a numit Mamant. După aceasta, acea mamă a 
dat pruncul la învățătura cărții, întrecând degrabă pe toți vârstnicii săi, încât toţi se 
mirau de istețimea minţii lui. 


În acea vreme împărăţea în Roma răucredinciosul Aurelian, care silea pe toţi să se 
închine idolilor, nu numai pe bărbaţi şi femei, ci şi pe pruncii cei mici, pentru care 
mai mult se sârguia, căci fiind tineri de ani şi mici la minte, cu uşurinţă puteau să 
se înşele şi să se plece la tot lucrul rău. Încă i se părea nelegiuitului împărat că, 
deprinzându-se copiii la tinereţe să mănânce cele jertfite idolilor, la bătrâneţe vor fi 
mai mari cinstitori de idoli. De aceea, cu felurite amăgiri îi atrăgea pe ei la 
păgânătatea sa. Dar, deşi mulți din copiii cei mici şi dintre tineri se amăgeau şi se 
supuneau voii împăratului, unii din cei ce urmau la şcoală cu Mamant făceau 
împotrivă, urmând învăţăturii lui. Pentru că Mamant, în anii tinereţii sale, având 
cărunteţea înţelepciunii, vârsta bătrâneţii şi viaţă neîntinată, arăta celor de-o 
seamă cu el deşertăciunea zeilor păgâni, fără suflet şi nelucrători, învăţându-i Să 
cunoască pe Unul adevăratul Dumnezeu pe Care numai el singur îl cunoştea, şi 
Aceluia să-i aducă înţelegătoare jertfă, adică duh umilit şi inimă curată şi 
Smerită. 


Atunci a venit de la împărat în Cezareea dregătorul Democrit în locul lui Faust, 
fiind aprins cu îngrozire şi cu ucidere asupra creştinilor, pentru că era mare 
râvnitor necuratei şi idolatrei sale păgânătăţi. La dânsul a fost clevetit Sfântul 
Mamant precum că nu numai el singur nu se închină idolilor, ci şi pe ceilalți copii 
care învățau cu dânsul îi îndărătniceşte şi îi învaţă creştineasca credinţă. Vamant 
avea atunci cincisprezece ani de la naştere şi rămăsese sărman şi de a doua sa 
mamă, Amia, care, lăsându-i fiului ei celui de o împărtăşire multe averi pe 
pământ, ca unui moştenitor, s-a dus la cereştile bogății, gătite celor ce Îl iubesc 
pe Dumnezeu. 


Democrit, auzind de Mamant, a trimis după dânsul şi după ce l-au adus înaintea lui, 
îl întrebă mai întâi de este creştin. Apoi, dacă numai el singur nu se închină 
idolilor, sau şi pe alţi tineri asemenea lui îi îndărătniceşte, învăţându-i să nu se 
supună poruncii împărăteşti. 

Iar el, arătându-se bărbat desăvârşit în anii cei tineri, fără frică a răspuns, 
zicând: "Eu sunt cel ce nesocotesc cărunteţile voastre cele rătăcite din calea cea 
dreaptă şi de atâta întuneric cuprinse, încât la lumina adevărului nu puteţi privi, 
căci, părăsind pe Dumnezeul cel viu şi adevărat, v-aţi apropiat de demoni, 
închinându-vă idolilor fără de suflet, muţi şi surzi. lar eu, niciodată nu mă voi 
depărta de Hristos al meu şi mă sârguiesc să-i aduc la El pe care îi pot". 


Mirându-se de un răspuns atât de îndrăzneţ ca al lui Mamant, Democrit îndată a 
poruncit cu mânie celor ce stăteau înainte să-l ducă pe el în capiştea lui Serapid, 
spurcatul lor zeu, şi acolo să-l tragă cu sila la jertfă idolească. 


Mamant, netemându-se de mânia dregătorului, cu limbă slobodă i-a zis: Nu se 
cade să-mi faci rău, eu fiind de neam mare, pentru că Sunt fiu de părinţi din 
singlit, care au fost de neam bun". 


Democrit a întrebat pe cei ce stăteau de faţă despre neamul lui Mamant şi, aflând 
că este de neam din vechii boieri romani, iar Amia, femeie slăvită şi bogată, l-a 
crescut şi l-a făcut moştenitor al averilor sale celor multe, n-a voit să-l chinuiască 
pe el, pentru că nu avea aşa putere. De aceea, punând pe el lanţuri de fier, l-a trimis 
la împăratul Aurelian care era atunci în cetatea Egeea şi l-a înştiinţat prin scrisoare 
de toate cele pentru Mamant. 


Împăratul, luând scrisoarea lui Democrit şi citind-o, a poruncit să fie adus îndată 
înaintea sa copilul Mamant. Văzându-l pe el, împăratul a început în tot felul să-l 
atragă la credinţa sa cea rea, când prin îngrozire înfricoşându-l, când prin îmbunare 
amăgindu-l. Că făgăduindu-i daruri de cinste, îi zicea: "De te vei apropia de marele 
Serapid şi de îi vei jertfi lui, o, frumosule copil, vei fi cu noi în palate şi te vei hrăni 
împărăteşte şi toţi te vor cinsti şi te vor lăuda şi vei fi fericit cu adevărat. lar de nu- 
mi vei da ascultare, rău vei pieri!" 


Copilul Mamant i-a răspuns bărbăteşte, zicând: "Să nu fie una ca aceea, o, 
împărate, să mă închin idolilor fără suflet, pe care voi ca pe nişte zei îi cinstiţi; 
cât de fără minte Sunteţi, închinându-vă lemnului şi pietrei nesimţitoare, iar nu 
lui Dumnezeu Celui viu. Deci, încetează a mă amăgi cu cuvintele tale 
înşelătoare, căci tu când faci bine chinuieşti, iar când chinuieşti faci bine. Să ştii 
că facerile tale de bine făgăduite mie, darurile şi cinstea, mi-ar fi mie grele 
chinuri, dacă le-aş iubi pe ele în locul lui Hristos. lar chinurile cele grele, pe 
care pentru numele lui Hristos mi le făgăduieşti, îmi vor fi mie mari faceri de 
bine, căci mai bine îmi este a muri pentru Hristosul meu decât toată cinstea şi 
averea." 

Aşa a grăit Sfântul Mamant înaintea împăratului şi nu s-a ruşinat, care, deşi era 
tinerel, avea inimă netemătoare şi înţelegerea bărbatului desăvârşit. Căci puterea 
lui Dumnezeu a ştiut şi pe cel mic şi tânăr David a-l arăta nebiruit de Goliat, şi din 
gura pruncilor a-şi aduce laudă, şi pe copilul cel mic de ani a-l înţelepţi, ca mai 
mult decât bătrânii să înţeleagă. Pe toate acestea puteai să le vezi la tânărul copil 
Mamant. Nu l-au biruit pe el cuvintele împăratului celui fărădelege, nu l-au amăgit 
darurile, nu l-au înfricoşat muncile pe care le-a primit cu osârdie, mai bine decât 
darurile cele mari. Deci, mâniindu-se chinuitorul, îndată a poruncit să-l întindă la 
pământ şi să-l bată fără cruţare. Dar fiind bătut trupul lui cel frumos, el răbda ca şi 
cum nu simţea nici un fel de durere. 


Impăratul a zis către el: "Spune numai cu gura că vei jertfi idolilor şi îndată vei fi 
scăpat din munci”. 


Aurelian, văzând pe Mamant nebăgând seamă de bătăi, a poruncit să-i ardă trupul 
cu lumânări. Făcându-se aceasta, focul, ruşinându-se de trupul mucenicului, nu s-a 
atins de el, ci s-a îndreptat spre faţa chinuitorilor. Deci mai amar s-a aprins 
chinuitorul cu mânia şi s-a ars cu iuţimea, decât mucenicul lui Hristos cu focul cel 
materialnic; că pe cât mucenicul nu băga seama de foc, pe atât inima chinuitorului 
se ardea. Apoi a poruncit ca să ucidă cu pietre pe Sfântul Mamant. Însă acea bătaie 
cu pietre îi era bine primită, fund pentru dragostea lui Hristos, ca şi cum l-ar fi 
presărat cu flori bine mirositoare. 


Văzând împăratul că nimic nu sporeşte, l-a osândit pe mucenic la moarte, să fie 
aruncat în mare. Deci, legând slujitorii un plumb mare de grumajii lui, l-au dus la 
mare. 


Acea viaţă din pustie a început-o Mamant cu post, căci a postit în muntele acela 
patruzeci de zile şi patruzeci de nopți şi s-a făcut ca alt Moise căruia i s-a dat în 

mâini Legea nouă. Căci s-a pogorât la dânsul din cer şi glas şi toiag. lar când a 
primit toiagul, poruncindu-i glasul, a lovit cu acel toiag în pământ şi îndată a 
primit o Evanghelie care a ieşit din sânurile pământului şi a zidit acolo o mică 
biserică, în care rugându-se, citea Sfânta Evanghelie. 


Cu porunca lui Dumnezeu se adunau la Sfântul Mamant în pustia aceea fiarele, ca 
oile la păstor şi ca nişte pricepute îşi plecau urechile lor la cuvintele Sfântului şi i 
se supuneau. Hrana lui era lapte de animale sălbatice pe care, mulgându-le, 
făcea brânză de mâncare nu numai pentru el, ci şi pentru săraci. Străbătând 
vestea despre dânsul în cetatea aceea, un oarecare Alexandru, nu cel ce s-a pomenit 
mai întâi, ci altul, era pus în acea vreme ighemon în Capadochia. Acela, fiind om 
iute şi foarte rău, înştiințându-se de toate cele pentru Mamant, îl socotea 
fermecător şi a trimis nişte ostaşi călări în pustie să-l caute şi, aflându-l, să-l aducă 
la dânsul. 


Căutând ei pe sfântul în pustie, el se pogora singur din munte şi, întâmpinându- 
i, i-a întrebat: 


Iar ei, socotind că este păstor şi îşi paşte oile în muntele acela, îi spuseră: "Căutăm 
pe Mamant care petrece undeva în pustia aceasta. Oare nu ştii unde este?" 


Mamant i-a întrebat: "Pentru ce îl căutaţi?” 


Iar ei au zis: "Este clevetit la ighemon că este fermecător şi ne-a trimis să-l ducem 
la chinuit”. 


Mamant le-a zis: 


Deci au mers ostaşii în locuinţa lui, iar el le-a pus înainte să mănânce brânza. 


Mâncând ei, iată, veniră, după obiceiul lor, cerboaicele şi caprele sălbatice cu lapte 
să fie mulse. Iar el a muls lapte şi a pus înaintea ostaşilor să bea, apoi s-a întors la 
rugăciune. Şi începură a veni mai multe fiare pe care, văzându-le ostaşii, se temură 
şi, lăsând hrana, au fugit. Mamant le-a poruncit să nu se teamă, apoi le-a spus că el 
este cel căutat. 


Iar ei îi ziseră: "De voieşti să mergi la dregătorul, vino cu noi; iar de nu, dă-ne voie 
să mergem singuri, că noi nu îndrăznim să te ducem. Insă ne rugăm ţie să nu ne 
vatăme fiarele". 

Iar el, mângâindu-i, le-a a să meargă, zicându-le: "Mergeţi voi. înainte, 


Ducându-se ostaşii, aşteptau venirea lui la porțile cetăţii, căci credeau în cuvintele 
unui bărbat ca acela şi nu puteau nici a gândi ceva nedrept împotriva lui. Mamant, 
luând cu sine un leu, a mers după dânşii în cetate şi, intrând el, leul a rămas 
afară, iar ostaşii, luând pe Mamant, l-au pus înaintea ighemonului Alexandru. 


Ighemonul, văzând pe Sfântul Mamant, îndată a început a-l întreba: "Tu eşti acel 
vestit fermecător de care am auzit?" 


A zis ighemonul: "Pentru aceea te-am chemat, că nu ştiu cu ce fel de vrăji şi 
farmece ai îmblânzit fiarele sălbatice şi cumplite, căci te sălăşluieşti cu dânsele, 
petreci în mijlocul lor şi le porunceşti ca unor pricepute, precum am auzit de tine”. 


uns Sfântul Mamant: 


Umplându-se de mânie, ighemonul îndată a poruncit ca să-l spânzure pe sfântul 
mucenic, să-l bată şi să-i strujească trupul cu unghii de fier. lar Mamant, deşi era 
foarte rănit, răbda cu bărbăţie ca şi cum nu ar fi simţit nici o durere; nu a strigat 
nici a suspinat, ci numai spre cer ridicându-şi ochii cu umilință, aştepta ajutor de 
sus, de care n-a fost lipsit. 


Căci îndată s-a făcut către dânsul glas din cer, zicându-i: "Întăreşte-te şi te 
Acest glas l-au auzit mulți din credincioşii ce stăteau 


acolo şi s-au întărit în dreapta credinţă. lar Sfântul Mamant, îmbărbătându-se mult 
prin glasul acela, nu băga seama deloc de chinuri. 

După multă strunjire, dezlegându-l pe sfânt, l-au aruncat în temniţă până se va găti 
cuptorul cel înfocat în care gândise ighemonul să-l ardă. Erau legați şi alții în 
temnița aceea ca la patruzeci de oameni, care, fiind slăbiţi de foame şi de sete, s- 
a rugat sfântul pentru ajutorul lor şi îndată a zburat un porumb prin fereastră în 
temniţă, aducând în gură hrană ca mărgăritarul de luminoasă şi mai dulce decât 
mierea, pe care punând-o înaintea Sfântului Mamant, a zburat afară. lar hrana 
aceea s-a înmulțit la toţi cei legaţi, precum oarecând cele cinci pâini la acel 
popor mult din pustie, şi, mâncând ei, S-au întărit. Apoi, iarăşi rugându-se 
sfântul în miezul nopții, s-au deschis uşile temniţei şi au ieşit toţi cei legaţi, 
numai Singur Sfântul Mamant a rămas. 


Înfierbântând cuptorul tare, au scos din temniţă pe mucenic şi l-au aruncat în 
cuptorul cel înfocat. Dar Dumnezeu, Cel ce a răcorit oarecând cuptorul Babilonului 
pentru cei trei tineri, a răcorit şi lui Mamant focul şi în mijlocul cuptorului ce ardea 
a făcut vânt rece robului Său. lar mucenicul a petrecut trei zile în cuptorul acela, 
cântând şi slăvind pe Dumnezeu până ce cuptorul s-a răcit şi cărbunii din foc s-au 
prefăcut în cenuşă. După acele trei zile, înştiințându-se ighemonul că Mamant este 
viu în cuptor s-a mirat mult de aceasta şi a zis: "Cât de mare este fermecătorul 
acela că nici focul nu se poate atinge de el!" 


Iar mulți din popor, văzând că focul nu s-a atins de sfânt, nevătămîndu-l în nici un 
fel, au cunoscut pe adevăratul Dumnezeu şi Lui Unuia socotind acea mare minune, 
preamăreau puterea Lui. 


Nebunul ighemon n-a voit nici acum să cunoască pe Atotputernicul Dumnezeu, ci, 
scoțând pe mucenic din cuptor şi văzând nevătămarea lui de foc, a numit această 
vrajă şi a grăit multe minciuni asupra adevărului, apoi l-a osândit spre mâncarea 
fiarelor. 


Ducând pe sfântul la privelişte, a dat drumul asupra lui unei ursoaice flămânde 
care, alergând, s-a închinat sfântului şi s-a culcat la picioarele lui, cuprinzându- 
i pulpele. 


Apoi a dat drumul unui pardos, dar şi acela l-a apucat cu blândeţe de grumaz, 
sărutându-i faţa şi lingând sudoarea de pe fruntea lui. 


Făcându-se aceasta aşa, îndată a alergat leul acela care venise cu sfântul din 
pustie şi, sărind în privelişte, a grăit cu glas omenesc către sfântul, pentru că 
Dumnezeu a deschis gura fiarei precum oarecând a asinului lui Varlaam, spre 

arătarea tăriei Sale e ale Iar cuvintele ce le grăia leul erau acestea: "Tu 


Acestea grăind, leul îndată s-a repezit la oamenii care erau acolo, mulțime multă 
de elini, evrei şi copii fără de număr, şi, închizându-se uşile de la ograda 
priveliştei, Dumnezeu aşa voind, a ucis acolo foarte mulţi oameni. Numai 
iohemonul şi puţini din cei ce erau cu dânsul acolo în ogradă priveliştei au 
scăpat cu greu de mânia leului, care cu vitejie apuca şi rupea. Apoi sfântul a 
îmblânzit leul şi l-a trimis în pustie. 


Ighemonul, prinzind pe sfânt, l-a ţinut în legături şi, scoţându-l la privelişte, a 
slobozit asupra lui un leu al său foarte cumplit, dar şi acela făcându-se blând, se 
culcă la picioarele sfântului. Văzând acest lucru, poporul păgân scrâşnea din dinţi 
de mânie şi striga către ighemon: "Depărtează leul ca să ucidem pe vrăjitorul acesta 
cu pietre." Şi aruncară pietre asupra mucenicului. lar un jertfitor idolesc, după 
porunca chinuitorului, a lovit tare cu o oişte în pântecele Sfântului Mamant şi l-a 
pătruns cu ea, încât au ieşit dintr-însul toate cele dinlăuntrul lui, pe care singur, 
luându-le cu mâinile, s-a dus după cetate purtându-şi măruntaiele sale. Iar sângele 
lui vărsându-se ca apa, oarecare femei credincioase îl adunară într-un vas de apă. 
Ducându-se sfântul ca la două stadii, a aflat o peşteră de piatră şi s-a odihnit într- 
însa. Deci s-a făcut către dânsul glas din cer, chemându-l la cele de sus, şi şi-a dat 
cu bucurie duhul său în mâinile Domnului, pentru care a pătimit cu osârdie. 


EMPTY FIONTE 
pa 
AT10V mama 


Aşa a luat cununa muceniciei Sfântul Mamant, iar sfîntele lui moaşte s-au 
îngropat de cei credincioşi în acelaşi loc unde se săvârşeau multe minuni, 
precum se arată în cuvântul care scrie aşa la 

pomenirea Sfântului mucenic Mamant, propovăduirea sa către norod: "Aduceţi- 
vă aminte de sfântul mucenic, câţi l-aţi văzut cu ochii, câţi la locul acesta, 
adunându-vă, l-aţi avut ajutător; la câţi, chemându-i numele, cu singur lucrul a 
venit, pe câţi rătăciţi în viaţă i-a povăţuit, pe câţi de neputinţe i-a tămăduit, la 
câţi, murindu-le fiii, iarăşi la viaţă i-a întors, la câţi a lungit viaţa; toţi 
adunându-vă împreună, să aduceți laudă mucenicului." 


Din aceste cuvinte ale marelui Vasile se arată cât de multe tămăduiri şi minuni se 
săvârşeau la mormântul Sfântului mucenic Mamant. Se cuvine încă a spune şi 
această minune. 


Iulian Paravatul, încă tânăr fiind şi vrând să arate dreapta credinţă, deşi era lup 
în haină de oaie, a început a zidi deasupra mormântului Sfântului Mucenic 
Mamant o biserică prea minunată, cu mare cheltuială. Însă aceasta nu din 
ortodoxie, ci din slavă deşartă şi făţărnicie. Atunci puteai Să vezi cu adevărat o 
minune prea Slăvită. Pentru că ceea ce ziua se zidea, noaptea se risipea; iar 
stâlpii, punându-se, se întorceau îndărăt în sus. Pietrele nici una nu putea să 
vină cum se cade în zid, căci una era vârtoasă, încât nu putea fi tăiată, iar alta se 
risipea ca praful, iar varul şi cărămizile în toate dimineţile se aflau spulberate ca 
de vânt şi aruncate de la locurile lor. Şi aceasta era zidirea păgânătăţii lor şi 
semnul prigoanei ce era să fie asupra Bisericii lui Dumnezeu. O minune ca 
aceasta se săvârşea deasupra mormântului Sfântului, pentru că el nu a voit să-i 
zidească biserica sa acel împărat apostat, care avea degrab să strice credinţa cea 
dreaptă. 


(După Sfântul Simeon Metafrast, pe scurt) 

Sfântul mucenic Mamant - drumul spre sfinţenie 


Viața Sfântului Mucenic Mamant 


Urmând exemplul părinților lui, care au preferat să moară în temniţă, decât să se 
lepede de Hristos, Sfântul Mamant a pătimit mult pentru că era creştin, fiind 
omorât de închinătorii la idoli. 


2 5 e 


Născut în secolul al III-lea, în Asia Mică, Sfântul Mamant a fost adus pe lume în 
temniță, întrucât părinţii lui, iubitori de Dumnezeu, erau judecaţi şi torturați pentru 
credința în Hristos. Rămânând orfan, a fost crescut de o femeie care i-a pus numele 
de Mamant, deoarece striga după mama lui. 


La vârsta de 15 ani, aflându-se că era creştin, a fost bătut şi aruncat în mare, dar 
printr-o minune dumnezeiască a scăpat de la moarte şi s-a ascuns într-o peşteră. 
Fiind prins din nou de către închinătorii la idoli, a fost împuns cu sulițe de fier şi 
omorât. 

Sinaxar 2 septembrie 


In această lună (septembrie), în ziua a doua pomenirea Sfântului mucenic 
Mamant (sau Mamas). 


Acest sfânt a trăit în a doua jumătate a secolului al III-lea şi era din cetatea Gangra, 
în Paflagonia (Asia Mică). Părinţii săi erau creştini, şi fiind prinşi pentru credinţă 
în Hristos şi băgaţi în temniţă, Mamas (Mamant) s-a născut acolo, în închisoare. 


Murind părinţii lui în temniţă, fericitul acesta a fost luat de o femeie creştină, 
anume Ammia, care l-a crescut. Şi deoarece copilul striga adesea pe maică-sa 
zicând "mama", ea i-a pus numele Mamant. 


lar dacă s-a făcut de cincisprezece ani, aflându-l că este creştin, l-au prins şi l-au 
bătut cu toiege, şi spânzurându-i un plumb pe grumaz l-au aruncat în mare. Dar 
prin dumnezeiască putere, mântuit de primejdie, s-a ascuns într-o peşteră, şi se 
hranea cu lapte de ciută. Şi iarăşi prinzându-l, l-au supus la şi mai grele chinuri şi, 
spintecându-i-se pântecele cu sulițe de fier, s-a mutat din lumea aceasta. 


Tot în această zi, pomenirea Sfinţilor şi drepţilor Eleazar şi Fineas, fiul său, 
preoți ai Vechiului Legământ, 


Tot în această zi, pomenirea Sfinţilor 3628 de mucenici din Nicomidia. 


Sfinţii 3628 de mucenici din Nicomidia au suferit chinurile sub împărații 
Dioclețian (284-305) şi Maximian (284-305). Aceştia erau creştini ce veneau din 
Alexandria (Egipt), unde au cunoscut credinţa creştină odată cu mucenicia 
Sfântului Petru, arhiepiscop de Alexandria (25 noiembrie). 


Luându-şi femeile şi copiii cu ei, aceştia au venit în Nicomidia şi prezentat pe ei 
înşişi de bună voie în faţa chinuitorilor spunând simplu: "Noi suntem creştini". La 

inceput Dioclețian a încercat să-i convingă să renunţe la Hristos, dar văzând că nu 
ajunge la nici un rezultat, a poruncit să li se taie capetele, iar trupurile să fie 
aruncate într-o groapă în flăcări. 


Mulţi ani după aceea, moaştele sfinților mucenici s-au descoperit în diferite îm- 
prejurări minunate şi pline de har. 


Tot în această zi, pomenirea celui între sfinţi părintelui nostru loan postitorul, 
patriarhul Constantinopolului (582-595). 


Acest între sfinți Părintele nostru loan, a trăit pe vremea împărăției lui lustin II 
(565-578), Tiberiu şi Mauriciu. S-a născut în Constantinopol, şi a fost lucrător de 
aur, om evlavios şi iubitor de săraci şi de străini, şi temător de Dumnezeu. 


Acesta a primit pe un monah anume Eusebie, ce venea din Palestina. Acesta 
umblând pe cale de-a dreapta sfântului auzea zicându-i-se: "Nu-ţi este îngăduit 
Avva să mergi de-a dreapta celui mai mare". Prin aceasta Dumnezeu arăta de mai 
înainte arhieria care avea să i se dea. 


Apoi a fost cunoscut de Sfântul Eutihie scolasticul şi arhiereul lui Dumnezeu, care 
l-a sfătuit să se tundă ca fiind vrednic să intre în rândul clericilor. 


Fiind el încă diacon, a venit la biserica Sfântului Laurenţiu în amiaza zilei. Şi a 
aflat acolo pe un oarecare pustnic, pe care nu-l ştia nimeni de unde era venit; şi 
acesta arăta sfântului treptele jertfelnicului. Şi iată acolo se vedea mulţime mare de 
sfinți şi glas amestecat de cântare minunată, şi toţi erau îmbrăcaţi în veşminte albe 
strălucitoare. 


Ajungând el împărțitor şi slujitor al banilor bisericii, când se întorcea de la şes şi 
avea numai o pungă, dăruia la săracii ce veneau la el, iar punga nu se golea. Dar 
ajungând la locul ce se cheamă Boul, un oarecare dintre săraci striga şi zise: 
"Doamne miluieşte până când se va deşerta această pungă". Şi numaidecât punga 
rămase deşartă. lar sfântul căutând spre acela, cu un chip înfricoşător, îi zise: 
"Dumnezeu să te ierte, frate”. 


După adormirea patriarhului Eutihie, voind ca să fie hirotonit, nu se supunea 
poruncii până ce a văzut această vedenie înfricoşătoare: marea se suia până la cer, 
şi un cuptor de foc înfricoşător şi mulțime de îngeri care ziceau aşa: "Nu poate fi 
într-alt chip, ci taci; că altfel vei 1spiti şi una şi alta”. Şi acestea îi ziceau cu 
asprime. Atunci, deşi nu voia, s-a dat pe sine de a fost hirotonit patriarh al 

Constantinopolului, petrecând cu nevoinţă desăvârşită şi cu viaţă cinstită prin toată 
fapta bună până la sfârşit. 


Acesta trecând pe mare (pe la Evdomon), şi făcându-se mare furtună, cu rugă- 
ciunea sa şi cu semnul crucii, a adus marea la linişte. 


loan Gazeanul, scolasticul, pătimind de curgerea ochilor, şi luând împărtăşanie de 
la sfântul, care zicea: "Trupul lui Hristos, Celui ce a tămăduit pe cel din naştere 
orb", l-a sărutat şi s-a tămăduit. 


Fiind moarte mare, a dat unui om credincios două coşniţe; una deşartă şi alta plină 
de ghioci, şi îi zise: "Stai la locul ce se numeşte Boul şi numără morţii câţi trec, 
deşertând ghiocii în coşniţa cea deşartă. Şi făcând aceasta o dată şi de două ori, a 
cunoscut că în întâia zi au ieşit afară trei sute douăzeci şi trei de suflete, şi a doua zi 
făcând asemenea, a cunoscut că a mai încetat puţintel. Şi făcând aceasta şapte zile, 
află că s-a potolit de tot molima datorită rugăciunii sfântului. 


La înfrânare atât se nevoia, încât n-a băut apă şase luni, fără cât numai miezul unei 
lăptuci i-a fost şi mâncare şi băutura, sau puţintel pepene; ori struguri sau 
smochine, schimbându-le. Acestea i-au fost hrana, în treisprezece ani şi jumătate ai 
arhieriei sale. 


Iar somnul lui era, şezând cu pieptul lipit de genunchii săi. Înfigea o undrea într-o 
lumânare aprinsă, şi când ajungea focul lumânării la undrea, cădea undreaua într- 
un lighean, şi se trezea. lar de se întâmpla să nu audă sunetul undrelei, toată 
noaptea următoare o petrecea fără somn. 


O dată, o femeie, fiindu-i bărbatul îndrăcit, şi năzuind către un oarecare om pus- 
tnic, îi zise acela: "Mergi la prea sfântul loan, patriarhul Constantinopolului, că 
acela îl va lecui". Şi făcând aşa n-a greşit, că luând tămăduirea bărbatului ei cu 
ruga sfântului, se duse veselă la casa ei. Cu ruga acestuia şi femei sterpe au născut, 
şi mulţi bolnavi s-au tămăduit. 


Răposând sfântul cu pace, şi mergând prea măritul Nil eparhul să-l sărute, l-a 
sărutat şi sfântul pe el, văzând toţi şi mirându-se. A fost îngropat înăuntrul altarului 
Sfinţilor apostoli, precum era vrednic, mărind pe Tatăl şi pe Fiul şi pe Sfântul Duh. 


Tot în această zi, pomenirea Sfântului Diomid, care fiind spintecat cu sabie, s-a 
săvârşit; a Sfântului Iulian, căruia zdrobindu-i-se capul cu lemn, s-a săvârşit; a 
Sfântului Filip, care de sabie s-a săvârşit; a Sfântului Evtihian, care pe grătar de 

foc s-a săvârşit; a Sfântului Isihie, care sugrumat, S-a săvârşit; a Sfântului 
Leonid, care de foc s-a săvârşit; a Sfântului Eutihie, care fiind răstignit, s-a 
săvârşit; a Sfântului Filadelf, căruia îngreunându-i-se grumajii cu piatră, S-a 
săvârşit; a Sfântului Melanip, care de foc s-a săvârşit; şi a Sfintei Partagapi, 
care în mare S-a Săvârşit. 


Tot în această zi, pomenirea Sfinţilor mucenici Aitala şi Amun. 


Aceşti sfinţi au fost pârâţi către Vaud, ighemonul Adrianopolei din Tracia, că sunt 
creştini. Deci întrebându-i să-şi spună neamul şi vrednicia ce au, ei au răspuns că 
sunt creştini. Apoi poruncindu-le să jertfească la idoli şi ei neplecându-se, i-au 
bătut cu vine de bou atât de mult, încât în bătaie şi-au dat sufletele în mâna lui 
Dumnezeu. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Arhid. Ştefan Sfarghie - Sfântul mucenic Mamant; Sfântul ierarh loan 
postitorul, patriarhul Constantinopolului 


Pe vremea împăratului Aurelian, în cetatea Gangra, trăiau un bărbat Teodot şi soţia 
sa Rufina. Aceştia fiind creştini au fost trimişi în Cezareea Capadociei la 


zi - A date sul Pe Ra a. CĂ A 
dregătorul Faust şi au fost întemnițați. Rufina însă era însărcinată şi după ce a Did 
născut copilul, fiind supusă la multe chinuri, a murit. Jr 
J 1 
i O femeie de neam bun, Amia, l-a luat ca pe un fiu al ei pe prunc, iar timp de cinci II 
ȘT ani n-a vorbit. După aceea, multă vreme zicea numai „mama” în limba siriacă, de Dr 
e aceea l-a şi numit Mamant. Ir 
) 
dr dr 

Deci, ajungând el în vârstă, a fost silit să aducă jertfe idolilor, dar, nesupunându-se, 
a fost străpuns cu sulița, dându-și astfel sufletul în mâinile Domnului. 


totii 
Tot astăzi, pomenim şi pe Sfântul loan postitorul, care ajungând patriarh se nevoia 
mult, mâncând o dată pe săptămână puţine verdeţuri, se ruga, dormea puţin şi era 
milostiv faţă de săraci. De aceea s-a învrednicit de darul facerii de minuni. 


Sfântul loan postitorul este primul patriarh de Constantinopol care a primit numele 
de patriarh ecumenic. 

Iulian Dumitraşcu - Calendar Ortodox - Sfântul mucenic Mamant; Sfântul 
ierarh loan postitorul, patriarhul Constantinopolului 


Sfântul Mucenic Mamant 


1. Sfântul mucenic Mamant (ţ 275) a fost fiul patricianului Teodot, iar mama sa a 
fost Rufina. În timpul persecuțiilor din secolul al III-lea, aceștia au fost aduși din 
provincia Gangara la guvernatorul Cezareei Capadociei, Faust, unul dintre aprigii 
prigonitori ai creştinilor. Fiind întemnițați, Rufina a născut pe Sfântul Mamant în 
temniță, după care a murit fiind martirizată. 


La porunca lui Dumnezeu o femeie pe nume Amina a luat în grija sa pruncul Ru- 
finei. Ajungând la maturitate, Sfântul Mamant s-a remarcat ca şi părinții săi în măr- 
turisirea credinţei în Domnul nostru lisus Hristos. 


Tropar, glasul 4: Mucenicul Tău, Doamne, Mamant, întru nevoinţa sa, cununa ne- 
stricăciunii a dobândit de la Tine, Dumnezeul nostru; că având puterea Ta, pe 
chinuitori a învins; zdrobit-a şi ale demonilor neputincioase îndrăzniri. Pentru 
rugăciunile lui, mântuieşte sufletele noastre, Hristoase Dumnezeule. 


Fiind arestat de către delegatul împăratului Aurelian (270-275), un anume Demo- 
crit, este trimis în Egeea, unde se afla împăratul, pentru a fi judecat şi osândit chiar 
de împărat, deoarece făcea parte dintr-o familie nobiliară. 

Nevrând să renunţe la credinţă şi mărturisind pe Mântuitorul lisus Hristos ca sin- 
gurul Impărat al cerului și al pământului, el a fost supus la chinuri și a suferit moa- 
rte martirică în anul 275. 


2. Sfântul loan postitorul, patriarhul Constantinopolului (582-595), a trăit în vre- 
mea împăraților Justin al II-lea (565-578), Tiberiu al II-lea (578-582) şi Mauriciu 
(582-602). Patriarhul Eutihie al Constantinopolului l-a povăţuit să îmbrace haina 
monahală. 


După mutarea patriarhului Eutihie la Domnul, loan a fost ales patriarh în locul lui. 
I se spune postitorul, pentru viaţa lui de postiri şi rugăciuni necurmate. Pentru 
aceasta Dumnezeu l-a învrednicit cu darul săvârșirii minunilor şi al proorocirii. A 
fost îngropat în Biserica Sfinţii apostoli din Constantinopol. 


Tropar, glasul 4: Îndreptător credinţei şi chip blândeţilor, învăţător înfrânării te-a 
arătat pe tine turmei tale adevărul lucrurilor. Pentru aceasta ai câştigat cu smerenia 
cele înalte, cu sărăcia cele bogate. Părinte ierarhe loan, roagă pe Hristos Dumnezeu 
ca să mântuiască sufletele noastre. 

Proloagele din 2 septembrie 


Luna septembrie în 2 zile: Sfântul mucenic Mamant (7275) 


Pe vremea lui Aurelian împăratul (270-275) creştinii erau siliţi să jertfească 
idolilor. Şi era în cetatea Gangra un bărbat, om ales din sfatul cetăţii, anume 
Teodot şi avea soţie pe Rufina. Şi de vreme ce nu au jertfit idolilor, au fost trimişi 
în Cezareea Capadochiei, la dregătorul Faustus. Şi au fost aruncaţi de acesta în 
temniţă. Şi Rufina era însărcinată. Deci, ştiindu-şi neputinţa trupului său şi 
cruzimea chinurilor, Teodot se rugă cu osârdie Domnului că mai bine să moară 
înainte de chinuri, decât să se lepede cumva de credinţă din pricina lor. Şi a fost 
auzit de Dumnezeu şi a murit, iar Rufina, urmând pe soţul ei, după ce a născut 
pruncul, a murit şi ea. 


Și înştiinţându-se de aceasta o femeie, de bun neam, Amia, din cetate, mergând la 
temniţă, a îngropat trupurile Sfinților, iar pe prunc l-a luat că fiu al ei că îi era şi 
drag, măcar că cinci ani n-a vorbit. lar după aceea, multă vreme zicea numai mama 
în limba siriană; de aceea s-a şi numit Mamant. 


Deci, ajungând el în vârstă, după moartea mamei sale Amia, a fost silit şi el să 
jerfească idolilor, dar nesupunându-se, a fost dat la chinuri. Şi a fost răpit de îngeri 
în munte, unde, cu porunca lui Dumnezeu, mulgea ciutele sălbatice şi, făcând 
brânză o împărțea săracilor. 


L-au prins însă şi l-au chinuit şi la fiare l-au dat, dar a rămas neatins. lar la sfârşit, 
cu sulița l-au străpuns. Şi curgând sângele din el ca apa, s-a aşezat într-o peşteră, 
afară din cetate, ca să se odihnească. Și acolo şi-a dat duhul, cu bucurie, în mâinile 
Domnului. 


Întru această zi, pomenirea celui între Sfinţi, părintele nostru loan pustnicul, 
patriarhul Constantinopolului (7 595) 

Acest între Sfinţi, părintele nostru loan a trăit pe vremea împăraţilor Justin (565- 
578), Tiberiu (578-582) şi Mauriciu (582-602) şi s-a născut în Constantinopol. Şi a 
fost mai întâi lucrător în aur, om evlavios, iubitor de săraci şi temător de 
Dumnezeu. Deci, pentru multele lui fapte bune şi pentru milosteniile ce făcea, după 
sfatul patriarhului de atunci, Eutihie cel învăţat, a intrat în tagma călugărească şi, 
după puţin timp, a fost sfinţit diacon. 


lar după treisprezece ani de păstorie, patriarhul Eutihie mutându-se din lumea 
aceasta, cuviosul loan a fost silit, nevrând el, de a primi scaunul patriarhiei 
Constantinopolului. Și, pe tron de patriarh fiind, nu se lepăda de pustniceştile 
nevoinţe, postea, mâncând o dată pe săptămână, priveghea la rugăciune, dormind 
somn foarte puţin şi era foarte milostiv, tată sărmanilor, izbăvitor năpăstuiţilor şi 
râvnitor către urmarea Evangheliei Domnului, de la care şi darul facerii de minuni 
a primit. 


Sfântul loan pustnicul este şi cel dintâi patriarh de Constantinopol, care a luat 
numele de patriarh ecumenic, adică primul patriarh din împărăţia Bizanțului. 


Şi aşa, petrecând în nevoinţe şi în viaţă cinstită şi făcând multe minuni în viaţa sa, 
cuviosul patriarh s-a numărat cu Sfinţii, mutându-se la Domnul. 


Intru această zi, cuvânt despre un tânăr ce dezbrăca pe morţi, care s-a pocăit. 


Sfântul Părintele nostru loan monahul, cel din Tebaidă, ne-a spus aceasta: "A fost 
un tânăr în cetate, care foarte mult rău făcea şi cumplit greşea, prădând mor- 
mintele. lar după ce şi-a adus aminte de judecata lui Dumnezeu, şi primind frica în 
inima sa, s-a smerit pe sine foarte şi s-a pocăit de păcatele sale cele multe. 


Și venind la un mormânt, căzând plângea cu faţa la pământ pentru viaţa sa cea 
dinainte, neîndrăznind să scoată glas; nici nu chema pe Dumnezeu, că se vedea 
nevrednic, pentru viaţa lui trecută. Şi s-a închis într-un mormânt mai înainte de 
moarte, deznădăjduit de viaţa sa. 


Iar trecând o săptămână, deodată au năvălit dracii asupra lui, chiuind şi zicând aşa: 
"Unde este nebunul şi spurcatul acela necurat care, de desfrânări săturându-se, 
acum întreg la minte se face şi lui Dumnezeu se arată prieten şi evlavios, el care 
nici creştin măcar nu este, că ce bunătăți poţi nădăjdui umplându-te de atâtea 
răutăți? Şi de ce nu te scoli degrabă de aici şi la cele obişnuite cu noi să mergi? 
lată, te aşteaptă pe tine desfrânaţii şi precupeţii. De ce nu te duci degrabă, ca să te 
saturi de poftele tale? Iar de nu, apoi îndată va veni asupra ta judecată. Ce te omori 

singur? Şi ce te grăbeşti singur spre chinuri, ticălosule? Oare nu eşti al nostru şi au 
nu nouă te-ai făgăduit? Şi toată fărădelegea ai făcut-o şi nouă tuturor eşti îndatorat? 
Oare, îndrăzneşti să ne răspunzi nouă?" Şi această răutate şi pacoste pricinuindu-i, 
petreceau dracii lângă dânsul. 


Iar tânărul se întărea cu ajutorul şi cu puterea lui Dumnezeu şi biruia neputincioasa 
lor putere, nerăspunzându-le lor. lar după multă vreme, neplecând dracii de lângă 
dânsul, şi nimic sporind, multe rele grăindu-i, prinzându-l cu sila şi bătându-l 
cumplit, au ieşit de la dânsul, lăsându-l abia viu. Iar el, puţin putând să se mişte, 
suspina ca şi când îşi trăgea sufletul întru sine. 


Iar cei de aproape ai săi, care-l căutau pe el, aflându-l, îl întrebau din care pricină a 
ajuns la locul acesta, neştiind cele din inima lui. Şi-l sileau ca să-l ducă la casa lui 
şi foarte îl îndemnau să meargă cu dânşii, iar el nu i-a ascultat pe ei. 


Apoi zicea: "Mai de folos îmi este mie să mor în mormintele acestea, decât întru 
nişte păcate ca acestea să viețuiesc în lume." 


Şi s-au dus de la dânsul ai săi, neînduplecându-l. Şi s-au dus de la dânsul şi dracii, 
strigând zi zicând aşa: "Ne-a biruit pe noi, cu darul lui Dumnezeu şi cu a sa 
răbdare. Şi n-a mai văzut rele de la draci şi fără primejdie a vieţuit în morminte, 
până la sfârşitul vieţii sale." 


Povestire din Everghnostii, despre fratele ce singur îşi cerea judecata. 


Doi frați trupeşti s-au lepădat de lume. Dintre ei, unul ce şedea în muntele 
Eleonului, înfocându-se la inimă, într-o zi de mare umilinţă, s-a pogorât în Sfânta 
Cetate. 


Şi mergând la dregător i-a mărturisit lui păcatele sale, zicându-i: "Pedepseşte-mă 
după lege". 


lar dregătorul, minunându-se, a zis fratelui: "Cu adevărat, omule, pentru că tu 
singur ai mărturisit, eu nu îndrăznesc a te judeca pe tine mai înainte de judecata lui 
Dumnezeu, că poate te-a şi iertat." 


Deci, ducându-se fratele, şi-a pus fiare la picioare şi la grumaji şi s-a încuiat pe 
sine în chilie. lar când venea vreodată cineva, şi-l întreba, zicând: "Cine ţi-a pus 
ție, părinte, acest fel de fiare grele?", el răspundea: "Dregătorul". 

Deci, mai înainte de sfârşitul său cu o zi, un înger, stând înainte lui, i-au căzut 
îndată fiarele de la dânsul. 


Și a doua zi, venind cel ce slujea lui şi întrebându-l cine a dezlegat fiarele de pe 
dânsul, a răspuns: "Fratele, cel ce a dezlegat păcatele mele. Că s-a arătat mie ieri, 
zicând: "lată, pentru răbdarea ta, s-au dezlegat toate păcatele tale." Şi s-a atins cu 
degetul lui de fiare şi îndată au căzut de la mine”. Şi aceasta zicând, fratele a 
adormit numaidecât. 


Dumnezeului nostru slavă! 

Sfântul Nicolae Velimirovici - Proloagele de la Ohrida din 2 septembrie 


Pomenirea Sfântului mucenic Mamant 


Acesta s-a născut în Paflagonia, din vestiți părinţi creştini, Theodot şi Rufina. Pă- 
rinţii lui au fost întemnițați pentru credinţa în Hristos. Mai întâi a murit tatăl, care 
era întemnițat; apoi a murit maica lui, Rufina, de îndată ce I-a născut pe el, pruncul 
Mamant. Aşa s-a aflat pruncul viu, între trupurile moarte ale părinţilor lui. 


Dar Dumnezeu de grijă purtătorul a trimis un înger la o femeie văduvă nobilă, pe 
nume Ammia. Ammia l-a văzut pe înger în vis: el îi poruncea să meargă la temniță 
şi să ia copilul. 


Eparhul cetăţii i-a îngăduit Ammiei să meargă şi să îngroape morţii, şi să ia prun- 
cul la casa ei. 


Mamant nu a grăit până întru al cincilea an al vieții lui, şi atunci, primul cu- 
vânt pe care 1-a rostit a fost Mama. De aceea s-a şi numit Mamant. Copilul Ma- 
mant a dat dovadă de neobişnuită agerime la studiul cărții. 


Cum era crescut întru toată rânduiala credinţei creştine, el nu şi-o ascundea pe 
aceasta, ci o mărturisea şi faţă de ceilalţi copii şi râdea de idoli, în timpul domniei 
lui Aurelian a fost o crudă prigoană contra creştinilor, în care păgânii nu i-au iertat 
Nici măcar pe copil. 


Mamant era în vârsta de cincisprezece ani când a fost adus înaintea tribunalului 

împăratului, împăratul i-a zis că este suficient dacă se va lepăda de Hristos verbal. 
Dar Mamant i-a răspuns: 


Împăratul a poruncit biciuirea lui, arderea lui cu făclii, iar la urmă aruncarea lui în 
mare. Dar îngerul Domnului I-a scăpat, şi 1-a dus la un munte înalt de lângă 
Cezareea. El a vieţuit în acel munte, în singurătate, tăcere şi rugăciune. Fiarele 
sălbatice s-au îmblânzit de rugăciunile şi de sfinţenia vieţii lui. 


EI a fost după o vreme aflat de chinuitori şi adus din nou la judecată, fiind din nou 
torturat bestial. Dar scăpând cu ajutor dumnezeiesc şi de foc şi de aruncarea la fia- 
re sălbatice, el a fost ucis de un popă idolesc care I-a străpuns cu un trident. Aşa şi- 
a săvârşit muceniceasca alergare acest fiu de mucenici, rămânând pururea credin- 
cios Domnului Hristos Iisus în toate chinurile lui. 


TOXOP AR. 
en TÎ5 mqe0ăiku, 
Te îerăc Monic 
64 PAI TEN MEIe 
won 


Din sfintele moaşte ale Sfântului mucenic Mamant izvorăsc multora minunate 
tămăduiri. 


Pomenirea Sfântului loan, postitorul, patriarhul Constantinopolului 


Acest sfânt se prăznuieşte şi la 30 august. (impreună cu alți doi mari patriarhi ai 
Constantinopolului: Sfinţii Alexandru şi Pavel.) 


Sfântul loan, postitorul a fost mai întâi lucrător în aur, dar din pricina marii lui 
evlavii şi sfinţeniei vieţii şi prin rânduiala tainică a lui Dumnezeu, el a fost hiro- 
tonit întru preot. 

Odată, tânăr fiind, loan mergea alături de Eusebie, monah din Palestina. Deodată 
un glas a grăit către Eusebie monahul: «Nu ţi se cuvine ţie, Avva, să mergi la 
dreapta celui mai mare!» Acela a fost glas de la Dumnezeu, prin care se prorocea 
înalta slujire la care avea să fie chemat în scurt timp loan aurarul. loan a fost ridicat 
în scaunul patriarhal al Constantinopolului în urma fericitului Eutihie. 

EI nu a voit mai întâi să primească această mare slujire, dar în urma unei vedenii 
înfricoşate, a primit. Sfântul loan a fost un mare postitor, mijlocitor pentru oameni 
înaintea lui Dumnezeu şi făcător de minuni, până la moartea lui şi dincolo de ea. 


EI a trecut la ceruri la anul 595. 


După moartea lui s-a aflat că o lingură de lemn, o cămaşă de in şi un strai vechi au 
fost singura lui avere. 


Sunt vestite scrierile lui despre pocăință şi despre mărturisire. 

Pomenirea Sfântului şi dreptului Eleazar 
Acesta a fost fiul lui Aaron şi al doilea în rang între marii preoţi ai poporului lui 
Israel. El I-a ajutat pe Moise să numere poporul lui Israel şi pe Isus al lui Navi să 
împartă Pământul Făgăduinţei celor douăsprezece Seminţii. 
EI a păzit cu credinţă Cortul Mărturiei la Silo şi s-a săvârşit către Domnul cu pace. 


Pomenirea Sfintei icoane făcătoare de minuni a Maicii Domnului de la Kaluga 


| Vezi Cugetarea dintru această zi]. 

Cântare de laudă la Sfântul mucenic Mamant 


Sfântul Mamant în temniţă s-a născut, 
Inrudindu-se cu Hristos din întâia lui zi. 


Ai lui tată şi maică, lui Hristos mucenici, 
Întru al temniţei întuneric se aflau 
Când s-a născut copilul. 


Tânărul Mamant singur cincisprezece ani orfan a trăit 
Intru această temniţă care este lumea. 


Mângâierea lui şi lumina lui 

Strălucit-au pe a lui faţă doar din Faţa lui Dumnezeu: 
Faţa lui Hristos fostui-a lui lumină, 

Mângâiere, împlinire şi îndestulare. 


Mamant sfântul tânăr pe Domnul Hristos L-a slăvit, 
EI L-a slăvit cu fapta şi cu cuvântul, 

Cu rugăciunile duhului şi cu-a trupului curăţie. 

A Domnului iubire mai scumpă i-a fost 

Decât rătăcita lume, ce omului îi e chin şi minciună. 


EI pe Dumnezeu L-a slăvit şi pe al Lui Fiu Preacurat 


Și prieten s-a făcut a toată Zidirea, 
Al sălbaticei pustietăţi, al pădurii şi fiarelor, 
Al caprelor sălbatice şi-al leilor fioroşi. 


Domnul Dumnezeu pe Sfântul Mamant, al Lui prieten, 


Atunci l-a dăruit cu harul cel minunat 
Al Duhului Sfânt. 


Cu acesta sfântul pe torționari de râs i-a făcut, 
Și pe mulți dintre ei la Hristos i-a adus. 


Întregul imperiu în frunte cu împăratul 
S-au pus împotriva unui copil, 
Dar dreapta lui Dumnezeu cu copilul a fost, 


EI trecând prin chinuri, pe Dumnezeu L-a slăvit. 


Imperiul şi-mpăratul s-au prefăcut în ţărână, 
întru nimicul ţarinii împrăștiate de vânt. 


Pe când tânărul Mamant domneşte, 
chiar acum, cu Hristos, 


Și se bucură veşnic cu-ai Lui îngeri în ceruri. 


Cugetare 


Viaţa Bisericii Ortodoxe ne pune înainte nenumărate exemple despre cum Atot- 
puternicul Dumnezeu îşi descoperă puterea Lui adesea prin lucrurile neînsuflețite 
şi aparent mici, mai ales prin acele lucruri care sunt semne ale întrupării, vieţii şi 


Patimilor Stăpânului sus Hristos. 


Aceste lucruri socotite de mulţi "mici", sunt crucile, icoanele Maicii Domnului şi 
ale Sfinților, apa sfințită, uleiul sfinţit, sfântul mir, anafura şi toate celelalte. 


lată unul dintre aceste exemple: în anul 1748 a avut loc o minune care s-a făcut 
prin icoana Maicii Domnului, în casa unui boier pe nume Khitrov, în apropiere de 


oraşul rusesc Kaluga. 

Două dintre slugile boierului care într-o zi au avut ascultarea de a face rânduiala 
amănunţită în podul conacului, au dat la un moment dat, în lucrul lor, de o țesătură 
înfăşurată pe care desfăcând-o, au aflat pictat pe ea cu o mare măiestrie şi fru- 
museţe, chipul unei femei. Chipul strălucea în jur sfinţenie şi evlavie. 


Una dintre slugi era smerită şi tăcută, pe când cealaltă vorbăreaţă şi plină de slavă 
deşartă. Femeia smerită, privind chipul din pânză, l-a numit: "Egumena". Evdokia, 
femeia cea vorbăreaţă şi de nimic, al cărei nume s-a păstrat, nu a vrut să cinstească 
acest nume şi a râs de cea smerită cu bădărănie. Spre a da mai multă forță bădă- 
răniei ei drăceşti, ea a scuipat asupra icoanei, în clipa aceea ticăloasa Evdokia a 
căzut la pământ, cu membrele trupului contorsionate, rămânând fără văz şi fără auz 
ŞI scoțând spume la gură. 


În noaptea aceea Maica Domnului s-a arătat părinţilor nefericitei Evdokia, arătân- 
du-le ce s-a întâmplat cu fiica lor. Ea le-a poruncit să cheme un preot care să 
meargă şi să se roage înaintea acelei icoane aflate în pod, să o stropească pe fată cu 
apă sfinţită şi aşa se va vindeca. 


Când s-au făcut toate acestea, Evdokia s-a vindecat şi de atunci şi-a mai îmbună- 
tățit viaţa, făcându-se mai smerită. 


Aceasta a fost minunea icoanei Maicii Domnului, aflate în podul unui conac de 
lângă Kaluga. 


Icoana aceasta a fost dusă apoi într-o biserică din Kaluga, unde se află şi astăzi, 
izvorând multora tămăduiri. 
Luare aminte 


Să luăm aminte la pedeapsa lui Dumnezeu asupra lui David care comisese adulter 
şi crimă (II Regi 12), vestită lui prin prorocul Nathan, care a venit la Regele David 
ŞI 1-a Zis: 
e căaşacuma luat el soția altui bărbat, aşa şi celelalte femei ale lui vor fi 
luate de alţi bărbaţi; 
e căşi fiul lui cel născut din acest adulter va muri; 
e cănuse va mai depărta sabia de la casa lui niciodată, lucruri care toate s- 
au împlinit. 


Predică despre Cuvântul lui Dumnezeu, Făcătorul zidirii 

Acesta [Cuvântul] era întru început la Dumnezeu. Toate prin El s-au făcut şi 
fără El nimic nu S-a făcut din ce s-a făcut (loan 1: 2-3). 


Fraților, evanghelistul grăieşte aici de minunatul Logos al lui Dumnezeu, de 
Cuvântul Cel Inteligent şi Raţional, de înţelepciunea Cea veşnică a lui Dumnezeu, 
despre Fiul Tatălui, Cel împreună veşnic. 


Cuvântul minunat al Tatălui este de o Fiinţă cu Tatăl şi cu Duhul Sfânt, dar ipo- 
static [după chip, persoană] EI este distinct de Tatăl şi de Duhul Sfânt, căci EI este 
născut din Tatăl Carele L-a născut. El întotdeauna a fost, este şi va fi. 


Când a fost Cuvântul lui Dumnezeu? Sfântul evanghelist ne spune: La început. Ce 
înseamnă acest La început? El înseamnă «mai întâi», sau «la începutul înce- 
putului». Aşadar, la începutul începutului, Cuvântul lui Dumnezeu a fost la Dum- 
nezeu şi a fost dintotdeauna de o Fiinţă cu Tatăl şi a fost dintotdeauna Fiul Tatălui, 
ca ipostas, dar nu încă întrupat. Mai târziu, la plinirea vremii, Cuvântul lui Dumne- 
zeu S-a întrupat, luând trup omenesc pentru ca să mântuiască omenirea. 


Pe când EI încă era neîntrupatul Fiu al lui Dumnezeu, EI a creat lumea, totul a 
venit la existenţă prin El. Cerul şi pământul, cu toate lumile cele locuite cereşti şi 
pământeşti - totul a venit la fiinţă prin EI, prin Cuvântul lui Dumnezeu, Care era 

la Dumnezeu, Care încă nu Se întrupase. 


Fără Cuvântul lui Dumnezeu nu s-a creat nimic din toate lucrurile care sunt. El a 
fost Lumina şi Viaţa şi Lumina a strălucit întru întuneric, iar întunericul nu a 
cuprins-o (loan 1: 5). Mai întâi, să ştim că întunericul acesta este reprezentat de 
moarte şi de păcat, întunericul nu L-a biruit pe Fiul lui Dumnezeu, însăşi lumea 
creată, în toată întregimea ei, întuneric este şi se cheamă înaintea lui Dumnezeu şi 
cu toate acestea întru acest întuneric al lumii străluceşte Cuvântul lui Dumnezeu, 
înțelepciunea lui Dumnezeu Care este însăşi înţelepciunea, raţiunea şi inteligenţa, 
toată maiestatea şi măreția. 


Toată zidirea ar zăcea în cel mai cumplit întuneric dacă nu ar lumina-o lumina 
mistică a Fiului lui Dumnezeu, prin care s-au făcut toate. 


Acesta [Cuvântul] era întru început la Dumnezeu - şi apoi, ce s-a întâmplat? Şi 
Cuvântul trup S-a făcut (loan 1: 14). Toată istoria facerii lumii conduce la acest 
punct, iar de la acest eveniment înainte începe istoria mântuirii omenirii. 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP IP 3 E 2 2 E IP 3 3 E E E IP 3 II IP e XXX 


Ar De De e De dr De De De De de De Dr Dr De De De De e De de e Ar A d 


XP PP 2 0 E XE IE IP IP 3 5 IE IE II E E E XX 


Îmbrăcându-Se în trup omenesc, Cuvântul lui Dumnezeu nu S-a înstrăinat câtuşi de 
puţin de Dumnezeu Tatăl şi de Dumnezeu Duhul Sfânt - căci nedespărțită şi una 
este Sfânta Treime - ci, mai curând Unul din "Treime S-a îmbrăcat în trup omenesc 
şi în suflet omenesc, astfel încât, din umbra trupului, EI, Soarele sorilor, să Se 
poată cobori jos la oameni fără ca să îi ardă şi să-i mântuiască. 


O, fraţilor, cât de dulce şi de negrăit minunată este taina întrupării lui Dumnezeu. 
Dacă vom îmbrăţişa această taină cu inima noastră, atunci ne va fi mai uşor să ne 
apropiem de ea şi cu mintea. 


O, Stăpâne Doamne lisuse Hristoase, Mântuitorule Blânde, cela ce eşti Slava 
Tatălui şi Bucuria Duhului Sfânt, miluieşte-ne şi ne mântuieşte pe noi, Cela ce ai 
venit ca să ridici păcatul lumii. Căci noi numai pe Tine Te slăvim, Ție ne închinăm 
şi ie Îţi mulţumim în veci. Amin. 

Sfântul Vasile cel mare - Omilia a XXIII-a - La Sfântul mucenic Mamant 


Știu cât de măreaţă trebuie să fie o cuvântare de laudă ţinută la o astfel de 
prăznuire! Dar, după cum ştiu asta, tot aşa îmi ştiu şi neputinţa. Tema cuvântării 
cere ca spusele mele să fie vrednice de mulțimea adunată aici, de nădejdile puse în 
mine şi de subiect. 


Pentru că astăzi facem pomenire de mucenic în una din cele mai mari zile de 
pomenire a mucenicilor, de aceea toţi sunteți cu mintea trează şi auzul pregătit, 
aşteptând să spun ceva vrednic de mucenic, iar prin aceasta să întăresc Biserica. 


Copiii cei buni cer să fie măreţe cuvântările de laudă ţinute în cinstea părinților lor 
şi n-ar primi să se primejduiască măreția celor lăudaţi din pricina neiscusinţei 
oratorului. Deci, cu cât e mai mare dorinţa voastră de a auzi o cuvântare frumoasă, 
pe atât de mare şi primejdia mea. Ce voi face ? Cum voi putea împlini dorinţele 
voastre, ca să nu plec fără să vă fi fost cu ceva de folos celor ce sunteţi de faţă? 
Voi ruga deci pe fiecare din voi să-şi reîmprospăteze în minte tot ce avea în 
memorie despre mucenic atunci când a venit aici, să se hrănească cu merindele 
duhovniceşti aduse de acasă şi să plece bucurându-se că a mâncat din propriile 
lui merinde. 


Aduceţi-vă aminte de mucenic toţi câţi v-aţi bucurat de el în timpul viselor, toţi câți 
l-aţi avut ajutor în rugăciune, când aţi fost în această biserică, toţi câţi l-aţi avut 

alături de voi în faptele voastre, când i-aţi chemat numele lui! Aduceţi-vă aminte 
pe câţi călători i-a scos la drumul cel bun, pe câţi i-a sculat din boală, câtor părinți 
le-a dat înapoi copiii ce erau pe moarte, câtor oameni nu le-a lungit firul vieţi! 
Adunaţi-mi la un loc toate faptele lui minunate şi alcătuiți, din această colectă 
obştească, cuvânt de laudă în cinstea mucenicului! Spuneţi unul altuia minunile 
lui! Fiecare să spună cele ce ştie celui ce nu ştie! Cele pe care nu le ştie să le afle 
de la cel care le ştie! Şi aşa, ospătându-vă unul pe altul, din această colectă 
obştească, iertaţi-mi neputinţa mea! 


Laudă mucenicului este însăşi bogăţia harurilor lui duhovniceşti. Nu putem să 
lăudăm pe mucenic folosindu-ne de legile retorice ale cuvântărilor de laudă 
profane. Nu putem să vorbim de părinţi şi strămoşii străluciți ai mucenicului, că e 
ruşinos lucru să fie împodobit cu podoabe străine cel care străluceşte cu propria sa 
virtute. De obicei legile retorice profane cer ca asemenea podoabe străine să fie 
cuprinse în cuvântările de laudă ; legea adevărului, însă cere ca meritele proprii ale 
fiecăruia să formeze izvorul cuvântărilor de laudă. Nu-l face iute pe cal iuţeala la 
drum a tatălui lui, nici lauda unui câine de vânătoare nu se datoreşte faptului că s-a 
născut din alţi câini foarte iuți. Şi după cum la celelalte animale meritele fiecăruia 
sunt propriile sale merite, tot aşa lauda proprie a mucenicului este aceea mărturisită 
de faptele mari de virtute, pe care însuşi le-a făcut. Ce valoare poate avea pentru 
copil faima tatălui său? 


Astfel, mucenicul prăznuit astăzi nu-şi datoreşte strălucirea lui altora, ci el însuşi în 
cursul vieţii sale a aprins făclia bunului său nume. Ceilalţi oameni ajung vestiți cu 
faptele, de laudă ale lui Mamant, dar nu Mamant cu ale altora. Copiii care au 
învăţat de la Mamant evlavia să se laude cu el! Mamant izvorăşte virtutea prin 
propriile lui puteri. Nu este ca un şuvoi de munte, care se laudă cu apa izvoarelor 
străine, ci este un izvor care-şi are frumuseţea apelor sale izvorâtă din propriile sale 
sânuri. Să admirăm pe mucenic, nu pentru podoabele străine cu care a împodobit, 
ci să-l lăudăm pentru propria sa podoabă! Uită-te la vestiţii crescători de cai de 
curse ! Uită-te la mormintele lor albe! Nu sunt mormintele lor nişte pietre, pe care 
nimeni nu le bagă în seamă? Dar numele mucenicului pune în mişcare întreaga 
țară, face ca fiecare oraş să îmbrace haina de sărbătoare. Nu aleargă rudele la 
mormintele strămoşilor lor, ci toţi se grăbesc spre locul evlaviei. Numesc tată pe 
acest conducător al adevărului, dar nu numesc tată pe începătorii trupurilor lor. 
Vezi că virtutea se cinsteşte şi nu bogăția? Astfel Biserica, prin cinstea dată 
înaintaşilor, îndeamnă pe cei în viaţă. Ea spune: Nu te strădui după bogăţie, nici 
după înţelepciunea cea trecătoare a lumii! Toate acestea dispar odată cu viaţa 
pământească! Tu dimpotrivă, fii lucrătorul evlaviei! Evlavia te va urca la ceruri, 

evlavia îți va face nemuritoare amintirea şi nepieritor numele cel bun printre 
oameni. 


Astfel, dacă-i aduci aminte de păstor, să nu admiri bogăția! Ne-am adunat să 
lăudăm pe mucenic, nu pentru că a fost bogat. Să nu plece nimeni de aici admirând 
pe bogat, ci admirând sărăcia unită cu evlavia. A fi cineva păstor nu-i mare lucru şi 
nici nu-i o meserie care să aibă nevoie de înţelepciune. Dacă te supără cineva, nu 
spui oare celui ce te-a supărat, în loc de insultă: Eşti un cioban? Un păstor nu 
câştigă mai mult decât hrana cea de fiecare zi; de umăr îi atârnă traista, în mână are 
bâtă şi cu el merindele pe-o zi; n-are nici o grijă de ziua de mâine este duşman 
fiarelor sălbatice şi tovarăş celor mai blânde animale; fuge de locurile unde se 
adună multă lume, fuge de tribunale; nu cunoaşte pe hulitori, nu ştie ce-i 
neguțătoria; nu ştie ce-i bogăţia; nu-şi are propriul său acoperiş; trăieşte sub cer, 
acoperişul obştesc al lumii, noaptea priveşte spre bolta înstelată şi prin stele 
cunoaşte minunile Făcătorului Păstor ! 


Să nu ne ruşinăm de adevăr! Să nu imităm pe scriitorii profani, ca să ascundem 
adevărul prin frumuseţea cuvintelor! Adevărul este simplu, n-are nevoie de 
apărători, se impune prin el însuşi. Dacă spui mai mult decât adevărul, înseamnă că 
te înjoseşti. Într-o cuvântare de laudă adevărul trebuie admirat mai mult decât 
orice. Mamant era: păstor şi sărac! Acestea sunt pricini de mândrie pentru 
creştin. Dacă vei căuta să vezi cine au fost conducătorii şcolii credinţei, vei găsi 
păstori şi vameşi. Dacă vei căuta să vezi cine au fost ucenicii Domnului, vei găsi 
curelari săraci. Nici unul bogat, nici o vază lumească. Toate acestea pier odată cu 
lumea. lată, dar, a cui zi o prăznuim, de dragul cui suntem toţi veseli, pentru a cărui 
viaţă am părăsit oraşele şi satele şi am venit aici! 


Pentru că am amintit de păstor, nu dispreţui numele de păstor! Ai auzit că cel dintâi 
om, care a bineplăcut lui Dumnezeu, a fost Abel, un păstor. Cine l-a imitat pe 
Abel? Moise, marele legiuitor! După ce a scăpat de Faraon, care căuta să-l omoare, 
după ce s-a scârbit de viclenia celor de un neam cu el, a fost păstor în muntele 
Horiv şi pe când păştea oile vorbea cu Dumnezeu. Moise n-a văzut pe înger, fiind 
mare demnitar, ci, păscând oile, a fost învrednicit de acea convorbire cerească. 


Cine a mai fost păstor după Moise? lacov patriarhul, prin păstorirea oilor, 
arătându-şi răbdarea sa pentru adevăr, a lăsat, ca într-o mică icoană, caracterul 
întregii sale vieţi. 


Cui a dat Dumnezeu râvna ? Lui David ! David de la păstoritul oilor a fost înălțat 
pe tron împărătesc. Păstoritul şi demnitatea împărătească sunt surori, cu singura 

deosebire că uneia îi este încredințată conducerea animalelor, iar celeilalte, 
conducerea oamenilor. Astfel, păstoritul este temelia celei mai înalte ştiinţe: 
ştiinţa conducerii oamenilor. De aceea Domnul, unind în persoana Sa pe 
amândouă, este păstor şi împărat, păstorind pe cei mai Simpli la minte şi având 
sub conducerea împărăției pe cei mai luminaţi la minte. 


Vrei să vezi ce mare e păstorul? «Domnul mă păstoreşte!», spune psalmitul. Dar 
în ce chip păstoritul este sora demnităţii împărăteşti? «Cine este acesta împăratul 
slavei ?» Cel numit Păstor în textul de mai sus, în textul acesta este numit împărat. 
Să nu crezi că numirea aceasta îi este dată de alții, iar El se ruşinează să-şi dea 
acest nume! Dimpotrivă, trecând sub tăcere pe năimiţi, mărturiseşte despre Sine că 
întruneşte, în persoana Sa, calitățile unui adevărat păstor: «Eu sunt Păstorul cel 
bun», «Eu sunt şi nu Mă schimb». 


Au oare aceeaşi valoare cuvintele: «Păstorul cel bun» ca şi acelea spuse despre 
faptele mari ale lui Dumnezeu, ca de pildă cuvintele: «Eu cu mâna Mea am întărit 
pământul şi Eu singur am întins cerul» , ca şi toate faptele şi cuvintele măreţe şi 
vrednice ce trebuie spuse despre Dumnezeu? Da! Domnul prin aceste cuvinte 
scoate dintre păstori pe năimiţi şi raportează la EI pe adevăratul păstor: «Eu sunt 
Păstorul cel bum. Află cine este Păstorul şi cine este Păstorul cel bun! Domnul 
singur tălmăceşte aceste cuvinte spunând: «Păstorul cel adevărat sufletul lui îşi 
pune pentru oi; iar năimitul şi cel care nu este păstor, ale căruia nu sunt oile, 
nu-i pasă când vede lupul venind». 


În această privință Biserica întreabă: Dacă Domnul este păstorul, cine este 
năimitul? Nu-i oare diavolul? lar dacă diavolul este năimitul, atunci cine-i 
lupul? Dar se ştie că lup este diavolul, fiară neîmblânzită, răpitoare, vicleană, 
duşmanul obştesc al tuturora. Trebuie deci, ca năimitul să fie altcineva, unul care 
are un nume special. Domnul numea năimiţi pe aceia cărora le adresa cuvinte de 
mustrare. Dar sunt şi acum şi n-ar trebui să fie, oameni care merită numele de 
năimiţi. Pe vremea Mântuitorului năimiți erau arhiereii şi fariseii şi tot partidul 
iudaic. Pe ei îi numea năimiţi, pentru că au luat puterea de a păstori pentru propriul 
lor câştig şi nu pentru a face bine şi dreptate poporului. Acea sunt năimiţi, care se 
roagă folosindu-se de deşarte născociri pentru a mânca pâinea văduvelor şi 
orfanilor. Sunt năimiţi şi nu păstori cei care se ocupă de propriile lor interese, cei 
care urmăresc prezentul şi nu se gândesc la viitor. 


Și acum sunt mulți năimiţi, care-şi vând viaţa pentru o neînsemnată şi nenorocită 
glorie, care fac dezbinări în Biserică, întemeindu-se chiar pe cuvintele sănătoase 
ale Domnului. Scriptura spune: «Pe când Domnul spunea aceste cuvinte s-a făcut 

dezbinare între ei». «Unii spuneau: «Are demon!». Alţii: «Demonul nu poate 
face ca ochii orbi să vadă». Vezi, deci că această boală a dezbinării este veche? 
Lopata desparte îndată pleava de grâu, ce-i uşor şi nestatornic se desparte de ce-i 
hrănitor, iar ce-i potrivit pentru mâncarea cea duhovnicească rămâne agricultorilor. 
Pentru aceasta se fac dezbinări, pentru că unii se despart de alţii într-un chip sau în 
altul. Este o însuşire proprie a iudeilor de a face dezbinări, dar Biserica lui 
Dumnezeu, care a primit cămaşa cea fără cusătură, cămaşa ţesută dintru început, 
păstrată nesfâşiată de ostaşi, care a îmbrăcat pe Hristos, Biserica lui Dumnezeu a 
reuşit să nu sfâşie cămaşa! «Eu cunosc pe ale Mele şi ale Mele Mă cunosc». 


Ereticul a răpit aceste cuvinte pentru făurirea hulei lui. Ereticul spune «lată 
Domnul a spus : «Cele ale Mele Mă cunosc şi cunosc pe ale Mele»! Ce înţeles are 
cuvântul a cunoaşte ? Se înţelege, oare, prin acest cuvânt că putem cunoaşte ființa 
lui Dumnezeu ? Că putem măsura măreția Lui ? Aceea înţelegi despre Dumnezeire, 
ceea ce afirmi, în îndrăzneala ta, că cunoşti? Nu înţelegi, oare, care este măsura 
cunoaşterii noastre despre Dumnezeu din cele spuse de Domnul puţin mai jos? Ce 
cunoaştem despre Dumnezeu ? «ile Meie, spune Domnul, ascultă glasul Meu» . 
Iată cum se cunoaşte Dumnezeu! Din ascultarea poruncilor Lui; din săvârşirea 
poruncilor, pe care le-am auzit. Cunoaşterea lui Dumnezeu e aceasta: păzirea 
poruncilor lui Dumnezeu! 


Cum ? Cunoaşterea lui Dumnezeu nu este cercetarea cu de-amănuntul a fiinţei lui 
Dumnezeu? Nu este căutarea şi cercetarea celor mai presus de lume? Nu este 
cugetarea despre cele nevăzute? «Cele ale Mele Mă cunosc şi le cunosc pe ale 
Mele».Ți-i de ajuns să ştii că Hristos este păstor bun, că şi-a pus sufletul Său 
pentru 01. Aceste margini are cunoaşterea lui Dumnezeu. A căuta să cunoşti cât 
este de mare Dumnezeu, care este măsura Lui, în ce fel este fiinţa Lui şi altele 
asemenea este primejdios pentru cel ce întreabă şi cu neputinţă de răspuns pentru 
cel întrebat. Tăcerea este leacul unor astfel de întrebări. 


Domnul a spus: «Oile Mele ascultă glasul Meu»; n-a spus: «Oile Mele caută», a 
spus: «Sunt ascultătoare, nu sunt puse pe discuţie». Ai auzit pe Fiul! Nu mai 
discuta meşteşugit cu privire la chipul naşterii Fiului, nu atribui cauze celor 
necauzate şi nu despărți prin schismă ce este unit! Pentru a pune capăt acestor 
întrebări, evanghelistul, cu mult înainte, ţi-a pus o temelie de nezdruncinat. Ai 
auzit mai înainte şi auzi şi acum! Evanghelistul a spus: «La început era Cuvântul» 
„ca să nu socoţi că Fiul este o odraslă omenească, venită din neființă. 


Je Su. 


Y a spus: «era» din pricină că este mai presus de timp; 

Y a spus: «început», ca să uneşti pe Cel născut cu Tatăl. 


A1 văzut în ce chip oaia ascultătoare ascultă glasul Stăpânului! «La început» şi: 
«era» şi: «Cuvânt». Nu întreba: «Cum era ?». Nu spune: «Dacă era, nu a fost 
născut, iar dacă a fost născut nu era». Oaia care pune nişte întrebări ca acestea nu 
este oaie. Are numai pielea de oaie pe dinăuntru, însă, cel care vorbeşte este lup. 


Să fie făcut cunoscut vicleanul! «Oile Mele ascultă glasul Meu». Ai auzit pe Fiul? 
Înţelege în ce constă asemănarea cu Tatăl. Spun asemănarea din pricina slăbiciunii 
trupurilor mai puternice. De altfel acesta-i adevărul - nu mă tem să mă apropii de 
adevăr - şi nu sunt înclinat spre hulă. Spun identitate între Tatăl şi Fiul, dar salvez 
însuşirea de Fiu şi de Tată. 


În ipostaza Fiului înţelege chipul părintesc, ca să salvezi raţiunea exactă a chipului 
Tatălui, ca să înţelegi, cu cuviinţă dumnezeiască, cuvintele: «Eu sunt în Tatăl şi 
Tatăl întru Mine» . Să nu înţelegi amestecarea fiinţelor, ci identitatea caracterelor. 
Se pare, însă, iubiţilor, că problema aceasta este una din cele mai controversate; 
dar supunerea pe care o aveţi în a mă asculta m-a silit pe mine, neputinciosul, să o 
aduc înainitea voastră şi să vorbesc despre ea, pentru ca puterea lui Dumnezeu să 
strălucească mai ales în neputinţa omului, care-l serveşte de unealtă. Poate pentru 
că pentru aceasta a prisosit în noi neputinţa, pentru ca să fie slăvit şi mai mult Cel 
care întăreşte cele neputincioase. 


Iar Cel care a adus această prăznuire a noastră, care a pus capăt rugăciunilor anului 
trecut şi a făcut început anului ce vine - că ziua de astăzi ne pune hotar anului 
trecut şi este în acelaşi timp şi început al anului ce vine - aşadar Cel care ne-a 
adunat şi ne-a dat puterea de a lucra în viitor, să ne păzească întru El nevătămați, 
neispitiţi şi nerăpiţi de lup; să păstreze nezdruncinată Biserica aceasta întărită cu 
puternicele turnuri ale mucenicilor; să alunge de la ea orice viclenie şi orice atac al 
furiilor eretice; să ne dea nouă prilej de a învăţa în linişte cuvintele dumnezeieşti şi 
de a învăţa harul ce ni s-a dat al Duhului, că a lui Hristos slava şi puterea împreună 
cu Sfântul Duh, acum şi pururea şi în vecii vecilor, Amin. 

Mitropolitul Augustin de Florina - Predică la pomenirea Sfântului mucenic 
Mamant - un copil orfan 


Toate, iubiţilor, toate ţările au sfinţi şi mucenici. Floarea care se numeşte sfin- 
fenie răsare pretutindeni şi îşi răspândeşte parfumul. Dar există câteva ţări, care 
prezintă o deosebită rodnicie de sfinți. Când deschidem sinaxarele şi citim vieţile 
sfinților, vedem că acea ţară, care a dat pe cei mai mulţi sfinţi şi mucenici, este 
Asia Mică. Şi zicând Asia Mică înţelegem şi marea provincie a Pontului... 


(traducere: Frăția Ortodoxă Misionară “Sfinţii trei noi ierarhi”, sursa: Myripnoa 
anthi”, Atena, 2007) 


XP PP 2 0 E IE IP IP 3 5 IE IE II E E XX 
Xp XP XP IP IP 3 E 2 2 IP 3 3 E E 0 E IP 3 II IP XXX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Vasilios Kalliakmânis - Cinstirea Sfântului mucenic Mâmas în Capadocia 

Sfântul mucenic Mamas, medalion de metal, Georgia, sec. al XI-lea 


Sfântul Mâmas (sau Mamant) era cinstit în Cezareea Capadociei de două ori pe an: 
în prima săptămână a lunii septembrie şi primăvara [Pentru cinstirea mucenicului 
în acest anotimp, este citat Sfântul Grigorie Teologul: ,„,Mămas slăvitul şi păstor şi 
mucenic, cel căruia căprioarele se întreceau să-i dea laptele lor, pentru să se 
hrănească dreptul acesta în acest fel străin, [...] şi primăvara binecuvântând-o 
astăzi, mulţimi de pretutindeni îi cheamă grăbit la frumuseţea virtuţii şi vrednicia 
păstoririi şi la biruirea cuvintelor. Încă şi mai pe scurt, acum primăvara lumească, 
primăvară duhovnicească, primăvara sufletelor, primăvară a trupurilor, 
primăvara văzută, primăvară nevăzută”, Omilia 44, Eis tin kainin Kyriakin 
(Omilia 44, La Duminica cea nouă), PG 36, 620-621.]. 


La aceste evenimente erau chemaţi şi alți episcopi, ceea ce dădea mai multă 
strălucire sărbătoririi festive a mucenicilor, mai ales a Sfântului Evpsihie şi a 
Sfântului Mâmas. Pe data de 2 septembrie era sărbătorită pomenirea Sfântului 
Mâmas, iar pe 7 ale aceleiaşi luni, pomenirea Sfântului Evpsihie. Această perioadă 
coincidea cu începutul Indictionului şi al sărbătorii Vasiliadei. 

În scrisoarea Sfântului Vasile cel mare, prin care-l invita pe Sfântul Amfilohie de 
Iconiu la sărbătorirea Sfântului Mucenic Evpsihie, este menţionată ca zi de 
prăznuire a Sfântului Evpsihie data de 5 septembrie, dar cercetătorii consideră că 
este vorba despre data de 7 a aceleiaşi luni. „Este ziua acesta a cincea a lui 
septembrie. Pentru aceasta vă rugăm să fiți aici cu trei zile înainte pentru ca să fii 
prezent şi la comemorarea azilului pentru săraci”, scrie Sfântul Vasile cel mare 
Sfântului Amfilohie [Epistola 176 către Amfilohie, PG 32, 653 BC, EPE, Megălou 
Vasiliou Erga 1 (Operele Sfântului Vasile cel Mare, 1), Paterikai Ekdoseis 
„Grigorios o Palamăs”, Tesalonic 1972, p. 124-125.]. Cu ocazia acestor sărbători, 
se făceau multe donaţii aşezămintelor filantropice pe care le înființase Sfântul 
Vasile cel mare, pentru consolidarea operei lor sociale [V. Nearhos Kliridi, 
„Prolegomena kai keimenon tis akolouthis tou aghiou endoksou megalomărtyros 
Maămantos tou Thavmatourgou ”, op. cit., p. 94-95. Anna Maravă-Hatzinikolâou, O 
Aghios Mâmas, op. cit., p. 51-53.]. 

Pătimirea Sfântului mucenic Mamas, frescă, Mănăstirea Dionysiou, Athos, 1547 

Zugravii capadocieni autohtoni au reprezentat întregi cicluri iconografice pe pereţii 
bisericilor, povestind viaţa şi încercările Sfinţilor care erau cu deosebire iubiţi de 

[,„ Aceasta este lauda mucenicului: bogăţia harismelor duhovniceşti... Acesta din 
sine izvorăşte virtute... să amintim, fără ca uimirea să ne amuţească, a păstorului 
bogăţie. Veniţi, deci, să lăudăm cele ale nebogatului”, Omilia 23, Eis ton Aghion 
Mârtyra Mămanta (Omilia 23, La Sfântul Mucenic Mâmas), PG 31, 589E-592C. 
V. şi Anna Marava-Hatzinikolâou, O Aghios Mâămas, op. cit., p. 6-8, 54-55.], scrie 
Sfântul Vasile, iar mai departe evidenţiază zădărnicia bogăției şi a înţelepciunii 
lumeşti și importanţa inegalabilă a evlaviei celei în Hristos. Şi încheie: „aceasta şi 
în ceruri te va înălța, aceasta-ţi va rândui şi pomenire nemuritoare, dar şi faimă 
statornică în rândul oamenilor” [M. Vasileiou, Omilia 23, Eis ton Aghion Mărtyra 
Măâmanta (Omilia 23, La Sfântul Mucenic Mâmas), PG 31, 592C.]. 


Am amintit deja că Sfântul Mâmas era sărbătorit în Cezareea Capadociei de două 
ori pe an, în luna septembrie şi primăvara. Prin cea de-a doua, locuitorii din această 
regiune îl rugau pe Sfânt să binecuvânteze anotimpul care tocmai începea. Tânărul 
sfânt, copilul mucenic devenea, astfel, un simbol al binecuvântării perioadei în care 
natura înflorea din nou. Prin urmare, nu este greu de înţeles de ce cuvântul 
Sfântului Grigorie de Nazianz, pe care l-a rostit în Duminica 'Tomii, nu este altceva 
decât un adevărat imn al primăverii şi al Sfântului Mâmas. „Sfântul acesta 
extraordinar, care păstoreşte astăzi poporul Cezareei, era un păstor capadocian care 
creştea căprioare. lar acelea se întreceau care să dea prima lapte pentru hrana 
dreptului”, spune Sfântul Grigorie |,, Mâmas slăvitul păstor şi mucenic, cel căruia 
căprioarele se întreceau să-i dea laptele lor, pentru să se hrănească dreptul acesta 
în acest fel străin, acum păstorind poporul credincios şi primăvara binecuvântând- 
O astăzi, mulțimi de pretutindeni îl cheamă grăbit”, Omilia 44, La Duminica cea 
nouă, PG 36, 620C. Vezi şi Anna Marava-Hatzinikolâou, op. cit., p. 39-41.]. 


Merită să amintim cu deosebire cinstirea de care se bucura Sfântul Mâmas în 
rândul tagmelor monahiceşti musulmane ale dervişilor. Este cunoscut faptul că 
dervişii respectau şi cinsteau mulți Sfinţi creştini. Unul dintre Sfinţii la care aceia 
aveau mare evlavie era Sfântul Mâmas. Mulţi refugiați capadocieni povestesc că în 
regiunea Mamasou, dar şi-n alte părți, dervişii ţineau mult la Sfântul mucenic. Se 
spune că atunci când intrau în casele lor, spuneau: „Dă-mi să aprind o lumânare 
Sfântului Mâmas. Și noi suntem pentru tine, Sfinte Mâmas”. E vorba, deci, despre 
un alt exemplu de convieţuire armonioasă între credinţa creştină şi cea musulmană, 
care, se ştie, s-a impus vreme de secole în Orient. 


Fiecare perioadă din istoria Bisericii are să se mândrească cu mădulare ale sale 
sfinţite, alese din toate straturile societăţii. În funcţie şi de condiţiile sociale ale 
fiecărei epoci, ne-a dat mucenici, mărturisitori, cuvioşi, drepţi, sfinți căsătoriţi, 
copii mucenici şi o mulțime de alţi Sfinţi cunoscuţi sau necunoscuţi. Toţi aceşti 

oameni sunt cinstiți de Biserică nu precum nişte cazuri individuale de oameni 
deosebiți, ci ca mădulare ale Trupului lui Hristos. Hristos şi Biserica sfinţesc şi 
mântuiesc pe oameni şi nu invers. Va trebui să înţelegem cu toții faptul că ne 
mântuim în Biserică şi că nu mântuim noi Biserica. 


Sfântul mucenic Mămas este o piesă de aur din mozaicul Bisericii, căci şi-a făcut 
voia lui Dumnezeu, voie a sa. Dacă vrem să-l cinstim cum se cuvine pe Sfântul 
Mâmas, nu avem altă opțiune decât să urmăm vieţii sale şi să valorificăm 
harismele pe care ni le-a dat Dumnezeu. Să devenim, cu alte cuvinte, oameni ai 
bucuriei, ai iubirii, ai credinţei, ai dreptăţii şi mai presus de toate, oameni ai 
nădejdii, dar şi ai jertfei şi muceniciei, însă într-un mod diferit. În zilele noastre, 
mucenicia şi mărturisirea capătă dimensiuni diferite. 


Scrie eruditul cleric Filotheos Faros: „Mărturisim adevărul lui Hristos atunci când 
suntem gata să jertfim orice rânduială care ne asigură nouă confortul, fie ea 
economică, emoţională, politică, socială, profesională, ideologică, chiar şi 
religioasă, de dragul acestui adevăr”. Şi continuă: „ÎL mărturiseşte, într-un fel, pe 
lisus Hristos, politicianul care are îndrăzneala să spună concetăţenilor săi că, 
pentru a lovi eficient divergenţa din viaţa locului aceluia, trebuie ca fiecare 
cetățean să facă ceva cu propriile divergențe, înainte de a se preocupa de 
divergenţele celorlalți. Acest politician, însă, va mărturisi şi va suferi din pricina 
aceasta, căci nu va primi nici măcar votul propriei soţii”. 


(Fragment din Cuvântul de deschidere la cel de-al II-lea Congres al cinstitorilor 
Sfântului Mâmas din Grecia — Cipru, 13 iulie 1997, Aghios Mâmas Halkidikis) 

Nicolae Pintilie - Mucenicul Mamant - sfântul prieten al fiarelor 


Cu porunca lui Dumnezeu, se adunau la Sfântul Mamant, în pustia aceea, fiarele, 
ca oile la păstor şi ca nişte pricepute îşi plecau urechile lor la cuvintele Sfântului şi 
i se supuneau. Hrana lui era lapte de animale sălbatice pe care, mulgându-le, făcea 
brânză de mâncare nu numai pentru el, ci şi pentru săraci. 


2 ok e 


Aducere aminte a stării primordiale din Gradina Raiului, istoria sfântă a lăsat măr- 
turii despre numeroşi sfinți care au știut să îmblânzească şi să trăiască împreună cu 
animale sălbatice. 


Y Ne amintim de Sfânta muceniță Tecla, la ale cărei picioare s-au aşezat 
cuminţi leii care aveu misiunea de a o sfâșşia. 

Y Ne amintim şi despre Sfântul Coprie, care a luat de urechi un urs, pentru a-l 
scoate din grădina de zarzavaturi a mănăstirii. 

Sfântul Isaac Sirul spune că îmblânzirea animalelor sălbatice este unul dintre 
semnele prezenţei harului divin. Prin curăție, omul se apropie de sfinţenia lui 
Adam de dinainte de căderea lui în păcat, animale recunoscând acea stare pri- 
mordială. 


O astfel de viaţă transpusă în lumina harului divin ne-o aduce în faţa ochilor şi 
sinaxarul zilei de 2 septembrie. Sfântul Mamant, trăitor în secolul al IV-lea, a 
gustat din plin din paharul suferinței, încă din fragedă copilărie. 


Născut în Paflagonia - Asia Mică, a rămas orfan, părinții fiind martirizați în timpul 
împăratului Aurelian. Din rânduiala lui Dumnezeu, tânărul al cărui nume nu a fost 
păstrat de către aghiografie a fost adoptat de o femeie creştină, care l-a îngrijit cu 
responsabilitate. Aşa cum mărturiseşte sinaxarul, pruncul crescând, nu a vorbit 
până la vârsta de cinci ani: „După aceea, a început a zice către femeia care îi era a 
doua mamă, acest cuvânt: mama, care în latineşte înseamnă sân sau maică. După 
acest cuvânt, pruncul s-a numit Mamant. După aceasta, acea mamă a dat pruncul la 
învățătura cărții, întrecând degrabă pe toți vârstnicii săi, încât toți se mirau de 
istețimea minţii lu”. 


Tânăr, în floarea vârstei, Mamant a fost ales de către Dumnezeu să împlinească 
familia de mucenici. In timpul aceluiași Aurelian, prigoana creştină a ajuns şi în 
părțile orientale ale Imperiului Roman. 


Arestat în Paflagonia, Mamant a fost adus în faţa împăratului, pe care l-a înfruntat 
cu tărie - deşi avea doar 15 ani: „Stând Mamant înaintea împăratului şi nu s-a 
ruşinat, care, deşi era tinerel, avea inimă netemătoare şi înţelegerea bărbatului 
desăvârşit. Căci puterea lui Dumnezeu a ştiut şi pe cel mic şi tânăr David a-l arăta 
nebiruit de Goliat, şi din gura pruncilor a-şi aduce laudă, şi pe copilul cel mic de 
ani a-l înţelepţi, ca mai mult decât bătrânii să înţeleagă. Pe toate acestea puteai să 
le vezi la tânărul copil Mamant. Nu l-au biruit pe el cuvintele împăratului celui 
fărădelege, nu l-au amăgit darurile, nu l-au înfricoşat muncile pe care le-a primit cu 
osârdie, mai bine decât darurile cele mari. Deci, mâniindu-se chinuitorul, îndată a 
poruncit să-l întindă la pământ şi să-l bată fără cruţare. Dar, fiind bătut trupul lui 
cel frumos, el răbda ca şi cum nu simţea nici un fel de durere”. 


Văzând împăratul Aurelian că nimic nu dovedește prin chinuirea tânărului, a 
hotărât ca Mamant să fie aruncat în mare. Din rânduială divină, tânărul a scăpat din 
legături, refugiindu-se într-un munte din apropierea oraşului Cezareea. 

A început o viaţă nouă, o viață petrecută în compania animalelor sălbatice: „Cu 
porunca lui Dumnezeu, se adunau la Sfântul Mamant, în pustia aceea, fiarele, ca 
oile la păstor şi ca nişte pricepute îşi plecau urechile lor la cuvintele Sfântului şi i 
se supuneau. Hrana lui era lapte de animale sălbatice pe care, mulgându-le, făcea 
brânză de mâncare nu numai pentru el, ci şi pentru săraci”. 


Vestea vieții sale minunate a făcut ca Sfântul Mamant să fie pârât autorităților 
romane. În scurt timp, soldaţii au fost trimiși să îl aresteze: „Căutând ei pe sfântul 
în pustie, el se pogora singur din munte şi, întâmpinându-i, 1-a întrebat: Pe cine 
căutaţi? lar ei, socotind că este păstor şi îşi paşte oile în muntele acela, îi spuseră: 
Căutăm pe Mamant, care petrece undeva în pustia aceasta. Oare nu ştii unde este? 
Deci au mers ostaşii în locuinţa lui, iar el le-a pus înainte să mănânce brânză. 
Mâncând ei, iată, veniră, după obiceiul lor, cerboaicele şi caprele sălbatice cu lapte, 
să fie mulse. lar el a muls lapte şi a pus înaintea ostaşilor să bea, apoi s-a întors la 
rugăciune. Şi începură a veni mai multe fiare pe care, văzându-le ostaşii, se temură 
şi, lăsând hrana, au fugit. Mamant le-a poruncit să nu se teamă, apoi le-a spus că el 
este cel căutat. 


lar ei îi ziseră: De voieşti să mergi la dregătorul, vino cu noi; iar de nu, dă-ne voie 
să mergem singuri, că noi nu îndrăznim să te ducem. Insă ne rugăm ţie să nu ne 
vatăme fiarele. 


Iar el, mângâindu-i, le-a poruncit să meargă, zicându-le: Mergeţi voi înainte, iar eu 
voi merge singur, în urma voastră. Ducându-se ostaşii, aşteptau venirea lui la 
porțile cetății, căci credeau în cuvintele unui bărbat ca acela şi nu puteau nici a 
gândi ceva nedrept împotriva lui. Mamant, luând cu sine un leu, a mers după dânşii 
în cetate şi, intrând el, leul a rămas afară, iar ostaşii, luând pe Mamant, l-au pus 
înaintea judecătorului”. 


După multe chinuri, mucenicul lui Hristos Mamant a fost ucis cu pietre, luând 
cununa muceniciei. 


Sfintele lui moaşte au fost îngropate de către credincioşi în biserica din Cezareea 
Capadociei, loc în care până astăzi curg râuri de minuni, spre slava lui Dumnezeu. 

Pr. loniţă Apostolache - Sfântul Mamant, mucenicul iubit de fiarele sălbatice 


Deoarece primul cuvânt pe care l-a rostit după vârsta de cinci ani a fost „mama”, 
sfântul a fost numit Mamant. S-a retras în pustie, fiind înconjurat de fiare sălbatice, 
ca un păstor în mijlocul turmei sale. A pătimit muceniceşte în vremea împăratului 
Aurelian. 


Pe vremea prigoanei împăratului roman Aurelian (270-275), o familie de viţă nobi- 
lă nu a ocolit mărturisirea dreptei credinţe. Patricianul Teodot şi soția sa, Rufina, 
erau originari din provincia siriană Gangara. Deşi se bucurau de o cinste deosebită, 
nu s-au ruşinat să-L mărturisească pe Hristos în mijlocul oamenilor, atrăgând 
asupra lor atenţia autorităţilor, care luau măsuri severe împotriva oricui refuza să 
slujească zeilor. Dregătorul păgân Alexandru i-a chemat înaintea judecătorului, 
obligându-i să slujească la idoli. În momentul în care Alexandru era gata să-i pună 
la chinuri, a fost oprit de locuitorii cetăţii, deoarece Teodot era demnitar roman şi 
nu putea fi pedepsit decât prin porunca împăratului. 


Dregătorul i-a adus în Cezareea Capadociei, la ighemonul Faust, unul dintre cei 
mai aprigi prigonitori ai creştinilor. Acesta i-a aruncat în temniță, chinuindu-i 
cumplit. Rufina era însărcinată şi suporta cu greu chinurile. De aceea, Teodot se 
ruga lui Dumnezeu ca să le primească sufletele ca nu cumva, din cauza chinurilor, 
să părăsească credinţa cea adevărată: „Doamne, Dumnezeul puterilor, Tatăl iubi- 
torului Tău Fiu, pe Tine Te binecuvântez şi Te prea măresc că m-ai învrednicit pe 
mine să fiu aruncat în temnița aceasta pentru numele Tău. Deci, mă rog Ţie, 


Ar De Dr dr dr de Dr dr d De Dr dr dr de De dr dr A de dr dr A A 


Xp PP PP 0 E E IE IP IE 3 E E IE IE II E XXX 


Je De De de De dr De e De De de De Dr Dr De De De De e de de e Ar A d 


XP PP 2 0 E IE IP IP 3 5 IE IE II IE E E XX 


Doamne, primeşte sufletul meu în legăturile acestea, Cela ce ştii neputinţa mea, ca 
nu cumva să se laude vrăjmaşul meu asupra mea”. 


După ce Teodot şi-a dat duhul, soţia sa a născut un fiu binecuvântat, rod al sufe- 
rinţelor şi al dragostei jertfelnice pentru Hristos. După naşterea fiului său, Rufina a 
plecat şi ea la Domnul. 


„Niciodată nu mă voi lepăda de Hristos” 


După ce Teodot şi soția sa, Rufina, au fost chemaţi la Hristos, Dumnezeu a porun- 
cit, prin îngerul Său, unei femei din Cezareea, al cărei nume era Amina, femeie de 
neam bun şi de dreaptă credinţă, să ceară de la dregător trupurile celor doi sfinţi, 
care se aflau în temniţă, pentru a le îngropa cu cinste, iar pe prunc să-l îngrijească 
ca pe un fiu al ei. Din rânduiala lui Dumnezeu, inima dregătorului s-a înmuiat, iar 
Amina a reuşit să pună trupurile celor doi martiri la loc de cinste, îngropându-le în 
grădina sa. 


Pruncul a fost îngrijit cu dragoste de către creştină, care l-a iubit ca pe propria sa 
odraslă. Până la vârsta de cinci ani el nu a spus nici un cuvânt. Deoarece primul 
cuvânt pe care l-a rostit după vârsta de cinci ani a fost mama, pruncul a fost numit 
Mamant. 


A învăţat la cele mai bune şcoli ale timpului, deosebindu-se prin isteţimea ieşită 
din comun. 


Pe tronul Romei s-a urcat împăratul Aurelian, prigonitor aspru al celor ce refuzau 
să cinstească idolilor. Nu numai bărbaţii erau siliți să aducă jertfe, ci şi femeile şi 
copiii. Credinţa pruncului nu a stat mult vădită şi el a atras, ca şi părinţii săi 
odinioară, invidia dregătorilor prigonitori. 


Pe vremea aceea, în funcția de dregător al Cezareei Capadociei se afla Democlit, 
cel care luase locul lui Faust, şi el aprins de ură împotriva creştinilor. La el a fost 
adus tânărul Mamant pentru a se justifica şi pentru a fi încercat în credinţa idolatră. 


Mamant avea doar cincisprezece ani şi rămăsese de curând orfan şi de cea de a 
doua sa mamă. Întrebat dacă este creştin, Mamant recunoaşte fără nici o şovăire, 
fiind gata să accepte orice chin pentru credinţa sa: „Eu sunt cel ce nesocotesc 
cărunteţile voastre cele rătăcite din calea cea dreaptă şi de atâta întuneric cuprinse, 
încât la lumina adevărului nu puteţi privi, căci, părăsind pe Dumnezeul Cel viu şi 
adevărat, v-aţi apropiat de demoni, închinându-vă idolilor fără de suflet, muţi şi 

surzi. lar eu niciodată nu mă voi lepăda de Hristos şi mă sârguiesc să-i aduc la El 
pe cei pe care-i pot aduce”. 


„De nu-mi vei da ascultare, vei pieri!” 


Dregătorul a avut nevoie de aprobarea împăratului pentru a-l chinui pe Mamant, 
acesta fiind de viţă nobilă, după părinţii săi. După ce a primit acordul împăratului, 
ighemonul Democlit dezlănţui chinurile asupra tânărului Mamant. Acesta a fost 
dus chiar înaintea împăratului, care a încercat să-l facă să renunţe la credinţa sa şi 
să jertfească idolului Serapid: „De te vei apropia de marele Serapid şi de vei jertfi 
lui, vei fi cu noi în palate şi te vei hrăni împărăteşte şi toți te vor cinsti, te vor lăuda 
ŞI vei fi fericit cu adevărat. lar de nu-mi vei da ascultare, vei pieri!” Dar tânărul a 
preferat Împărăţia cea veşnică în locul celei trecătoare. 


Pentru cutezanţa sa, el a fost ars cu lumânări, bătut cu pietre, aruncat în mare, pen- 
tru a se îneca, dar din toate acestea sfântul a ieşit nevătămat, ajutat permanent de 
îngerul Domnului, care era lângă el, încurajându-l. 


Dumnezeu a poruncit îngerilor Săi să-l păzească, aceştia răpindu-l şi ducându-l pe 
un munte, în pustia din apropierea Cezareei Capadociei. Aici sfântul vieţuieşte ca 
un al doilea Moise, postind patruzeci de zile şi patruzeci de nopţi, petrecând în 
tovărăşia fiarelor sălbatice. 


In locurile acelea, Mamant a construit o biserică, în care se ruga şi citea Sfânta 
Scriptură. În permanenţă era înconjurat de fiare sălbatice, ca un păstor în mijlocul 
turmei sale. Din laptele acestora sfântul făcea brânză, pe care o împărțea celor 
săraci. 


Vestea despre pustnicul care a îmblânzit fiarele sălbatice a ajuns până la urechile 
dregătorilor păgâni din Cezareea. Aceştia, neştiindu-i identitatea, îl socoteau vră- 
jitor şi au trimis mai mulţi soldaţi pentru a-l aduce în cetate. Ajungând ostaşii în 
apropierea locurilor sale de nevoinţă, au fost întâmpinați chiar de către Mamant, 
care i-a primit ca pe nişte frați. Mamant şi-a descoperit identitatea, spunându-le că 
va veni singur în cetate pentru a sta în faţa dregătorului. 


In călătoria sa la Cezareea, Mamant a fost însoţit de către un leu, care a rămas la 
porțile cetăţii. 


Trei zile în cuptorul aprins 

După ce-L mărturiseşte din nou pe Hristos în faţa păgânilor persecutori, Sfântul 
Mamant este supus la cele mai îngrozitoare chinuri: bătut cu unghii de fier, aruncat 
în temniţă, aruncat într-un cuptor aprins, la fiare, bătut cu pietre. 


Văzând prigonitorii că nici una dintre pedepse nu-l afectează, hotărăsc să-l arunce 
într-un cuptor încins, dar Mamant iese, după trei zile, întreg şi nevătămat. Apoi, 
sfântul este aruncat la fiarele sălbatice. Dar nici de data aceasta nu i s-a întâmplat 
nimic, fiarele recunoscându-l ca pe un păstor. 


Mulţi dintre cei de faţă au crezut în puterea lui Dumnezeu ce lucra atât de vizibil 
prin sluga Sa, Mamant. Dumnezeu a făcut ca în aceste momente să deschidă gura 
leului care venise cu Mamant şi să grăiască cu grai omenesc către cei de faţă, recu- 
noscându-şi stăpânul: „Tu eşti păstorul meu care m-ai păscut în munte”. 


Din porunca dregătorului, Mamant a fost străpuns cu o oişte, dându-și obştescul 
sfârşit într-una din peşterile din acele locuri. 


Sfintele sale moaşte au fost cu grijă îngropate de către credincioşi în acelaşi loc în 
care a mers la Domnul, urmând ca, mai târziu, creştinii sirieni să construiască aici 
O biserică. 


Despre Sfântul mucenic Mamant face pomenire Sfântul Vasile cel mare atunci 
când îi îndeamnă pe păstoriții săi din Cezareea Capadociei: „Aduceţi-vă aminte de 
sfântul mucenic, câţi l-aţi văzut cu ochii, câţi la lucrul acesta, adunându-vă, l-aţi 
viaţă 1-a povăţuit, pe câţi de neputinţe i-a tămăduit, la câţi, murindu-le fiii, iarăşi la 
viaţă 1-a întors”. 


În iconografie, sfântul apare reprezentat alături de un leu. 

Sfântul mucenic Mamant / Mamas 


Localitatea numită Sfântul Mamas sau Mamant - Agios Mamas, Ayios Măuaş - 
îşi trage numele de la sfântul ortodox grec Mamas. Aceasta este o micuță 
localitate din regiunea Limassol, Cipru. Aceasta este aşezată pe pantele sudice ale 
Munţilor Troodos, într-o zonă renumită în vinărit. Localitatea este zidită sub formă 
de amfiteatru, la baza Muntelui Zalaka. 


Sfântul mucenic Mamas / Mamant este un sfânt martir din secolul al III-lea. Pă- 
rinţii acestuia, Theodotos şi Roufina, au vieţuit în localitatea Gaggra din 
Paflagonia, Asia, în perioada domniei împăratului Aurilianos (270-275), care a şi 
iniţiat o persecuție susținută împotriva creştinilor. 


Theodotos şi Roufina, care era însărcinată în acea vreme, au fost arestaţi şi aruncaţi 
în închisoare. Închişi fiind, Roufina a născut pe Mamas. Tatăl acestuia a murit însă 
mai înainte de a-şi venea fiul, iar mama a murit şi ea, la scurt timp după naşterea 
acestuia. Mamant, care va fi crescut de o femeie cu numele de Ammia Matrona, şi- 
a îndreptat paşii spre învăţarea şi predicarea creştinismului încă din fragedă 
pruncie. 


Se spune despre acesta că a vieţuit ca pustnic în ţara Ciprului, mărturisind prin 
toate faptele sale puterea credinţei şi a dragostei de Hristos. Drept urmare a 
râvnei sale, el a fost arestat la vârsta de doar 15 ani. După îndelungi torturi, cu 
scopul de a-l face să renunţe la credinţă creştină, el a fost omorât, devenind astfel 
martir al lui Hristos. 

În sinaxar găsim scris: Iar dacă s-a făcut de cincisprezece ani, tânărul Mamant, 
aflându-l cei rău credincioşi că este creştin, l-au prins şi l-au bătut cu toiege, şi 
spânzurându-i un plumb pe grumaz l-au aruncat în mare. Dar prin 
dumnezeiasca putere, mântuit de primejdie, s-a ascuns într-o peşteră, şi se 
hrănea cu lapte de ciută. Și iarăşi prinzându-l, l-au supus la şi mai grele chinuri 
şi, spintecându-i-se pântecele cu sulițe de fier, s-a mutat din lumea aceasta." 


Miniatura de mai jos, înfățişându-l pe Sfântul Mamant mulgând o capră, se 
păstrează în Mănăstirea Sfântă Ecaterina, Sinai, şi-l arătă pe acesta lângă peştera în 
care vieţuia ascuns. 


Icoanele cipriote obişnuiesc să-l înfăţişeze pe Sfântul mucenic Mamas călare pe un 
leu, cu un toiag în mâna dreaptă şi cu o oaie în cea stângă. Potrivit tradiției locului, 
Sfântul Mamas vieţuia viaţă de călugăr, într-o peşteră de lângă oraşul Morphou. 


Odată, el a fost arestat de stăpânia otomană, pe motiv că nu a avut de unde să 
plătească o anumită taxă. O altă mărturie spune că autorităţile bizantine sunt 
cele care l-au prins pe tânăr, pe acelaşi motiv, urmând a-l duce la curtea de 
judecată din Constantinopol. 


În timp ce soldatul turc îl ducea pe Sfântul Mamas /Mamant la curtea otomană, 
spre a da seama de cele de care era acuza, ei au dat peste un leu care fugărea o 
oaie. 


Sfântul Mamas a poruncit leului să lasa oaia în pace şi să vină lângă el. 
Animalul sălbatic, simțind puterea din inima tânărului Mamas, a ascultat 
îndată, venind astfel lângă acesta. Urcând pe leu şi luând în braţe oaia cu 
pricina, el a mers astfel până la curtea otomană. 

In momentul în care judecătorul a văzut cu ochii lui minunată întâmplare, a 
ordonat eliberarea tânărului Mamas şi scutirea lui de taxe pe viitor. Sfântul 
Mamas a oferit oaia în dar judecătorului. 


Viaţa Sfântului Mamas arată mai cu seamă, pe lângă puterea omului Sfânt 
asupra naturii şi a întregii creaţii, rolul omului în natură, adică înălțarea ei la 
Creatorul. Urcarea sfântului pe animalul sălbatic arată rostul omului de a ridica 
întreaga făptură la o rânduială din care aceasta a căzut, odată cu căderea lui Adam. 


Cu toate că Sfintele sale moaşte şi-au aflat drum înspre Franţa, undeva prin 
secolul al VIII-lea, iar Biserica îl priveşte drept ocrotitor al păstorilor, al 
orfanilor şi al victimelor torturate, în Cipru, locul unde este cel mai bine 
cunoscut, o mulţime de biserici îl poartă drept ocrotitor. Un număr de 14 biserici 
sunt renumite astfel pentru evlavia lor faţă de acest sfânt. El este luat şi drept 
ocrotitor al Ciprului. EI îi ocroteşte şi pe cei care sunt îngreuiați de mulțimea 
taxelor. 


Mănăstirea Sfântul Mamas /Mamant de pe crestele bătute de vânturi ale 
localităţii Kasos se bucură de liniştea sihăstrească prielnică vieţii sihăstreşti, 
urmate de sfântul însuşi. 

În cadrul Festivalului anual dedicat Sfântului Mamas, aceste locuri pustii se umplu 
de viaţă, un întreg pelerinaj adunând aici pe creştinii din insulă. 

Mănăstirea Sfântului Mamas Guzelyurt, North Cyprus 


Biserica din mănăstire a fost inițial o clădire bizantină , construită pe locul unui 
templu al Afroditei. Aceasta a fost reconstruită de-a lungul secolelor, cu cele mai 
multe clădiri datând din secolul 18 când cupola mare centrală a fost adăugată. 


Se spune că Mamas a fost un sfânt creştin din Anatolia, care a fost ucis pe 
motive religioase. Familia sa, ajutată de lisus Hristos, a plasat într-un sicriu 
pe Mamas şi l-au îngropat pe mare.  Sicriul dus de val, a ajuns în Golful 
Morphou (acum Giizelyurt), unde a fost găsit de un om umil care a trăit în zonă. 


Omul s-a întors la casa lui şi a luat doi boi şi a cerut celor 4 fii să-l însoţească la 
locul unde era sicriul. A legat o frânghie la acesta, au încercat să tragă sicriul, 
cu toate acestea, omul, realizând că sicriul este mai greu decât ar fi crezut iniţial, 
a cerut ajutor. Sicriul a fost în cele din urmă cu mare dificultate şi efort mutat, o 
biserică a fost construită în jurul lui. 


2 5 e 


O altă legendă are Mamas ca un Sfânt din secolul al 12-lea, care a trăit într-o 
peşteră de lângă Giizelyurt. Ducele bizantin a cerut taxe de la populaţia locală. 
Mamas a refuzat să plătească impozite pentru că trăia într-o peşteră. Ducele a 
poruncit la doi soldaţi ai săi să-l aresteze şi să-l aducă pe Mamas la Lefkosa. 


În ziua când soldaţii au adus pe Mamas la oraş pentru a fi pedepsit, în drumul 
lor au întâlnit un leu care vroia să sfâşie un miel. Mamas fiind însoţit de către 
soldaţii îngroziți, a salvat mielul din labele leului şi a continuat restul călătoriei, 
intrând în oraş stând pe leu cu mielul în braţe. 

Văzând această privelişte, autorităţile bizantine au fost atât de impresionate că s- 
au decis să-l scutească de la plata taxelor pentru tot restul vieţii sale. 


Ş 


De atunci, Sfântul Mamas a fost onsiderat patronul spiritual al celor care sunt 
îngreuiaţi de mulțimea taxelor. 


Mormântul Sfântului Mamas, care se află pe partea stângă cum intri pe uşa din 
nord, este înconjurat de oferte votive, multe în formă de urechi. 


e: fa 4 


The tomb of St Mamas 


Se spune că în timpul dominaţiei otomane, crezând că era o comoară ascunsă în 
sicriu, au făcut găuri într-o parte, din care s-a scurs un fel de nectar, care apărea, la 
intervale neregulate, care avea capacitatea de a calma apele furtunoase. 

Secţiunea iconară a bisericii datează din perioada venețiană. Pe cei patru piloni 
venețieni sunt sculptați struguri, smochine, precum şi un rând de arme venețiene. 
Amvonul a fost construit în 1711, iar cea mai veche icoană în 1745. 


În afara bisericii, clădirile mănăstirii sunt la nord şi est, fiind construite în 1779. 
Arhitectural, arcadele de pe partea din faţă a clădirilor nordice sunt destul de 
diferite de cele de pe latura de est. Clădirile de nord reflectă stilul tradițional al 
complexului. 


Clădirile mănăstirii sunt acum folosite pentru scopuri de afaceri, variind de la 
avocatură la un birou de televiziune. 

Sfântul Mamant şi peninsula Khalkidiki din Grecia 


În peninsula Khalkidiki din Grecia se află o localitate micuță ce poartă numele 
Aghios Mamas - Apoc Manuag - Sfântul Mamant. Aici în fiecare an, în preajma 
zilei de 2 septembrie când prăznuim Sfântul Mamant, se adună credincioşi din 
toate părţile Greciei ca într-un pelerinaj la icoana Sfântului Mamant din biserica ce 
are ca ocrotitor pe acest sfânt. De fapt toată această micuță localitate îl are ca 
ocrotitor pe Sfântul Mamant. 


De fiecare dată când trec pe aici îmi amintesc de pătimirile acestui tânăr mucenic. 
leri am decis şi eu să merg la Aghios Mamas. Am văzut foarte multă lume, nu 
numai greci ci şi români, sârbi, bulgari, albanezi sau turci. 

Autorităţile de aici organizează în fiecare an, timp de o săptămână, un bazar in stil 
mediteraneean. 


Această localitate micuță şi liniştită devine acum parcă neîncăpătoare. Dintr-o dată 
se însuflețeşte. 

Biserica Sfântul Mamant /Mamas — Louvaras 


Biserica Sfântul Mamas/Mamant este o micuță biserică ortodoxă aflată în loca- 
litatea Louvaras, în regiunea împădurită din sudul Munţilor Troodos, Cipru. 
Localitatea Louvaras se află la o distanţă de 28 de kilometri mai spre nord de 
Limassol. Întreaga localitate este umbrită de culmile munţilor Kakomalis, care 
ating înălțimea de 1000 de metri. De pe culmile acestora, privelişte este minunată, 
Apsiou, Gerasa, Kalo Xorio, Zoopigi şi Agios Pavlos fiind localităţile ce pot fi 
văzute în toată frumuseţea lor. 


Cel mai important punct de atracție din localitatea Louvaras - AovBapăg - îl 
constituie frescele din Biserica medievală a Sfântului Mamas - Agios Mamas, 
Amo Mâ&pag - zidită în anul 1455, chiar în centrul localității. Aceasta este mai 
mult o micuță capelă, cu acoperiş puternic înclinat, ale cărei fresce au fost realizate 
în anul 1495, de către zugravul Filip Goul - Philippos Goul. Bisericuța Sfântului 
Mamas îşi păstrează până astăzi întreg ansamblul de fresce post-bizantine. 


Biserica Sfântul Mamas din Louvaras — 
Scurt istoric şi podoabe 


Biserica închinată Sfântului Mamas / Mamant (2 septembrie) este o micuță capelă, 
construită în anul 1455, potrivit datelor păstrate de pisania acesteia, aşezată 
deasupra intrării din peretele vestic, care uneşte pronaosul cu naosul. Biserica a 
fost construită de către "preotul Konstantino" şi a fost finanțată de către localnicii 
de frunte ai localităţii, anume "Ioannis Kromides şi Georgios Pelekanos, împreună 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp PP PP 0 E E IE IP IP 3 E IE IE II IE E E XXX 


Tr fe Ar dr De fr De Dr De dr Dr Dr De de dr De de Dr dr e De de dr A d 


cu soțiile acestora Irini şi Eleni". Cele două familii credincioase sunt înfăţişate în 
rugăciune, de o parte şi de alta a inscripției. 


Pisania mai menţionează şi faptul că Philippos Goul este cel care a îmbrăcat 
bisericuţa în veştminte de frescă, la 40 de ani după ridicarea acesteia.. Philippos 
Goul a fost un ortodox sirian elenizat, cu bună educaţie, partizan al mentalităţii 
bizantine. Doar cu un an înainte, el a pictat şi Biserica Sfânta Cruce Agiasmati din 
Platanistasa, una dintre cele zece bisericuțe cipriote incluse în Patrimoniul Mondial 
UNESCO. 


Bisericuța din Louvaras aparţine stilului arhitectural specific regiunii cipriote şi 
perioadei în care a fost ctitorită, sub forma unei nave compacte, cu acoperiş de 
lemn, puternic înclinat. Caracteristica de înclinare a acoperişului este necesitată de 
greutatea zăpezilor ce se adună iarna pe acoperişuri. 

Iniţial, Bisericuța Sfântului Mamas / Mamant nu avea pronaos, dimensiunile totale 
fiind şi ele cu mult mai mici decât cele actuale. Proanosul actual, zidit în capătul 
vestic al ei, asemeni unui pridvor, este de dată mai recentă. Bisericuța are două 
intrări, una în peretele de sud, iar o a doua în peretele de vest. Pereţii sunt lipsiţi de 
orice urmă de fereastră, lumina pătrunzând pe ascuns în interiorul tainicului locaş 
de rugăciune. Podeaua bisericii este pavată cu cărămizi. 


Interiorul acesteia este în întregime îmbrăcat în fresce, datate, potrivit pisaniei de 
pe peretele vestic, încă din anul 1495. Destul de interesant este faptul că, datorită 
dimensiunilor foarte mici ale bisericii, un număr însemnat de fresce sunt realizate 
gen miniaturi. Proporţiile sfinților din primul registru, înfăţişaţi în picioare, sunt o 
excepţie, aceştia fiind cele mai mari fresce din bisericuţă. 


Ar Dr Dr dr dr dr Dr dr d Dr Dr dr dr Ar de dr dr A de dr dr A A 


Xp PP PP 0 E E IE IP IP 3 IE E IE II IE E XXX 


Tr de de dr De dr de Dr De dr de dr De de dr De de dr dr e De de dr fr A d 


Pereţii interiori ai bisericuţei sunt împărțiți în trei registre suprapuse. Cele două 
nivele de sus sunt alcătuite din scene micuţe, cu multe personaje. Nivelul de jos, 
precum spuneam mai înainte, păstrează sfinţii reprezentați aproape în mărime 
naturală. În bolta absidei Sfântului Altar, Fecioara Maria este înfăţişată ca 
Ocrotitoare - Vlachernitissa. 


Stilul frescelor este caracterizant de îmbinarea tendinţelor apusene cu elemente din 
vechea Şcoală Macedoneană de pictură. Cu toate că frescele Bisericuţei Sfântul 
Mamas/Mamant au avut mult de suferit, de pe urma vitregiilor vremii şi ale 
neatenţiei oamenilor, ceea ce a supravieţuit până astăzi din întreg ansamblul 
pictural păstrează foarte mult din caracteristicile originale. Fragmente fine de 
frescă se păstrează şi pe faţada exterioară a peretelui vestic. 

Iconostasul bisericii, împreună cu cele două icoane bizantine portabile, înfăţişându- 
i pe Hristos şi pe Sfântul loan Botezătorul, sunt potenţiale lucrări ale aceluiaşi Filip 
Goul, datate cam în aceeaşi perioadă cu întemeierea şi pictarea bisericii. 


s Mamas, Louvaras 

Poveste — Mamant, de la mama 

Sfântul mucenic Mamant: Poveste - Mamant, de la mama (s.v. 2 septembrie / s.n. 
15 septembrie) 


https://www.academia.edu/44099992/Poveste_Mamant_de_la_mama_2_septembrie 
https://archive.org/details/poveste-mamant-de-la-mama 


https://www.slideshare.net/slideshow/sfantul-mucenic-mamant-poveste-mamant-de-la- 


mama-s-v-2-septembrie-s-n-15-septembrie/27 1817144 


totii 
- „Mami, m-au trimis Dami şi Ana să îți spun că suntem gata, îmbrăcaţi în pijamale 
şi aşteptăm să vii la poveste. Aşa ne-ai promis ieri”. 


Mama, lăsând cartea pe care o frunzărea din mână, se uită cu ochi mari la Eca- 
terina. 
- „V-aţi îmbrăcat singuri în pijamale? Sunteţi gata? Nu pot să cred! Ce-aţi păţit?” 

- „Păi, se pare că Dami şi-a luat angagamentele în serios. Acum zece minute a 
început să ne certe şi să ne pună să strângem lucruşoarele. Zice că el vrea să audă 
povestea ta. Dar dacă ai treabă, ne mai putem juca un pic!” a răspuns Ecaterina. 


- „Nu, nu am treabă. Doar că... nu pot să cred. Vin într-un minut”. 
Nu a terminat mama bine de spus ce a spus, că Ecaterina a şi dispărut din bu- 
cătărie. 


- „Era aşa de uimită, că nici nu a observat că sunt desculţă. Hihi, norocul meu. M- 
ar fi mâncat dacă nu...” a spus Ecaterina fraţilor ei, când aceştia au întrebat-o de 
rezultat. 

- „Ceva nu e în regulă cu licurici noştri” a şoptit mama tatălui, în timp ce mergea 
spre camera lor. „Prea sunt cuminţi”. 


- „Nu e de mirare. Ţi-am spus eu că seamănă cu mine” a răspuns el râzând. 


- „Am venit”, a strigat mama când a intrat în cameră. Totuşi, nu mică 1-a fost 
mirarea când a văzut toate jucăriile strânse şi pe copilaşi şuşotind în pătuţ. 


„Ce aţi păţit, măr”? 


- „Mami, le-am zis fetelol că tlebuie să fim cuminţi şi să ne ţinem angagamentele. 
N-au plea vlut ele să mă asculte, dal m-am ampus. Aşa se zice, nu?” 


- „Nu, Dami. Se zice impus. Dar de unde ştii tu asemenea cuvinte?” 
- „Ehe, e seclet. Hai, spune-ne povestea, te rugăm. De cine ne povesteşti azi”? 
- „M-am gândit să vă povestesc despre un sfânt, îl cheamă Mamant”. 


- „„De ce are aşa un nume ciudat?” a întrebat Ana visătoare. 

- „Răbdare, dragilor. Vă spun tot. Să ştiţi voi, iubiții mei, că era o vreme când 
oamenii nu aveau voie să creadă în Dumnezeu, mai precis în lisus. Cei care 
credeau erau prigoniți, adică erau căutaţi şi chinuiţi. Stăpânu lor - regi sau împărați 
- credeau în tot felul de zei şi nu voiau ca oamenii să îl iubească pe lisus. Era tare 
greu atunci, dar oamenii nu renunțau, ci aşteptau să vină şi pentru ei zile mai bune. 


In vremea aceea, trăia o familie tânără, care îl iubea foarte tare pe Mântuitorul 
Hristos. Regele locului a aflat că ei sunt creştini şi s-a mâniat tare. Degeaba au 

încercat ei să scape, regele i-a prins şi 1-a aruncat în închisoare. Trebuie să ştiţi că 
acest rege era aşa de rău, încât nici când supuşii lui i-au spus că tânăra fată pe care 
el a închis-o trebuie să nască, el nu a vrut să o elibereze. Aşa că ea a trebuit să 
nască în închisoare - a născut un băiat. Deşi nu îi era uşor, mama băieţelului a avut 
grijă mare de el şi l-a iubit ca pe ochii din cap. Era tristă uneori că fiul ei nu poate 
vedea lumina zilei, dar spera că la un moment dat vor fi eliberaţi. Nu a fost aşa. 
Doamne Doamne a hotărât să îi cheme pe părinţii lui la EI, astfel că băieţelul a 
rămas singur”. 


- „O, săracul” a şoptit Ecaterina cu lacrimi în ochi. 


- „„A1 dreptate, Ecaterina. După ce au murit părinții băiatului, străjerui l-au dat pe 
acesta unei doamne bune pe care o chema Ammia. Şi aceasta l-a iubit mult şi s-a 
purtat cu el ca o adevărată mamă. Pentru că băieţelul o striga adeseori „mama”, 
aceasta l-a botezat Mamant. 


Acesta a crescut. Era un băieţel frumos, bun şi foarte ascultător. 
- „Aşa ca mine?” a întrebat Dam. 


- „Hm, Mamant era mai puţin năzbâtios decât eşti tu, dar în mare să zicem că da - 
cam aşa ca tine. Când a împlinit 15 ani, regele cel rău a aflat că şi el e creştin, deci 
că îl iubeşte pe lisus. A hotărât să îl prindă şi să îl chinuie”. 


- „Să-l piconească?” a întrebat Damian cu ochi mari. 


- „Da, Dami. Să-l prigonească. În adânc, eu cred că regele spera ca Mamant să 
renunţe şi să nu îl mai iubească pe lisus - cu siguranță ar fi fost mândru să aibă un 
soldat frumos şi bun cum era Mamant. Acesta însă, nu a acceptat nici în ruptul 
capului să renunţe la iubirea sa pentru Mântuitorul. Atunci regele s-a supărat rău şi 
i-a pus pe oşteni să îi lege o greutate de gât şi să îl arunce în mare ca să moară. 


Aceştia au făcut întocmai, dar Mântuitorul a hotărât că Mamant trebuie să mai 
trăiască. Aşa că a făcut o minune şi l-a salvat pe băiat. Acesta, când s-a văzut 
salvat, s-a ascuns într-o peşteră, unde stătea şi se ruga Domnului şi îi mulțumea că 
i-a salvat viaţa. 


Dar, iată, că într-o zi nişte oameni ai regelui l-au găsit pe Mamant şi, sperând să 
primească de la rege mulţi bani, l-au prins şi l-au dus la palat. Nu vă puteţi imagina 
cât a fost de furios regele. La început a crezut că l-au trădat soldaţii, dar apoi 

aceştia 1-au explicat că ei chiar l-au aruncat în mare. Cu cât se uita mai mult regele 
la Mamant şi vedea cât este de cuminte şi de frumos, cu atât se supăra mai tare pe 
el. L-a mai întrebat o dată dacă nu vrea să renunţe la creştinism, iar când acesta a 
refuzat, i-a trimis pe soldaţi să îl omoare. Mamant şi-a dat sufletul pentru Hristos şi 
astfel a devenit Sfânt, la fel ca şi părinţii lui. 


- „De ce nu l-a mai salvat Mântuitorul o dată?” a întrebat Ana. „Nu a mai putut?”. 

- „Mântuitorul poate tot ce vrea. Dar EI a văzut că Mamant Îl iubeşte mult şi că se 
bucură la gândul că va ajunge lângă EI, în Rai. Şi, să nu ziceţi asta nimănui, eu 
cred că l-a rugat pe Mântuitorul şi mămica lui Mamant să îl lase să vină în cer. 
Cred că îi era dor de el, mai ales că nu s-a putut bucura prea mult de el pe pământ”. 


- „Mami, dal, când l-au omolât, ela om male sau copil?” 


- „Era tot copil, Dami. Sigur, era mai mare decât eşti tu acum, dar tot copil se 
cheamă”. 


- „Păi şi de ce a omolât un copil? E foalte ulât din paltea lol!” 


- „Este urât. Ţi-am spus că erau oameni răi. Dar să ştii că eu cred că Mamant s-a 
bucurat să meargă la Mântuitorul în Rai”. 


- „ȘI eu cred” a spus Ecaterina. „Mai ales dacă acolo erau părinţii lui”. 


- „Gândiţi-vă că acolo e şi Măicuţa Domnului” a adăugat Ana. „Cred că e mai bine 
acolo decât i-ar fi fost pe pământ”. 


- „Da, cled că aveţi dleptate. Mami, mie îmi place să fiu plieten cu copii băieți. 
Oale clezi că vlea să fie plieten cu mine?”. 


- „Cred că da, Dami. Cred că, dacă vrei să îi vorbeşti câteodată, te va asculta cu 
bucurie”. 


- „Da, da. Un copil înţelege alt copil mai bine decât cei mari. De azi Mamant e 
plietenul meu”. 


- „Noi nu prea povestim cu băieţii, noi avem fete prietene” au spus Ana şi 
Ecaterina triste. 

- Puteţi povesti şi voi cu el, dacă vreţi. Dar, dacă sunteţi cuminţi, vă voi spune 
curând o poveste şi cu o Sfântă. E bine aşa?” 


- „Da, da! a spus Ana căscând. 


In timp ce fetele închideau ochişorii, mama a stins lumina. Când să iasă pe uşă, l-a 
auzit pe Dami, jumătate adormit, bolborosind ceva... 


„Esti phietenul meu, Mama — aaa — aaa — nt... 


XP PP 2 0 E IE IE IP IP 3 5 IE IE II IE E E XX 
Xp XP XP IP 3 3 2 2 IP 3 3 2 E 0 E IP 3 E E IP e XXX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Ar e Ar de dr de dr Ar dr Je de dr dr dr de de dr Ar dr de dr dr Ar dr dr dr 


A 


> 


x 


Frescă cu sărbătorile din perioada 1-9 septembrie 

Această frescă se regăseşte în Paraclisul Sfântului Dimitrie al Mănăstirii Vatoped 
din Muntele Athos. 


Începând cu partea stângă, sus şi continuând până în colţul din dreapta, jos, se pot 
vedea următoarele reprezentări iconografice: 

— Sfântul Simeon stâlpnicul (1 septembrie), 

— Martiriul Sfântului Mamant (2 septembrie), 

— Martiriul Sfântului Antim din Nicomidia (3 septembrie), 

— Martiriul Sfântului Vavila şi al celor trei copii ai săi (4 septembrie), 

— Martiriul Sfântului Zaharia, tatăl Sfântului loan Botezătorul (5 septembrie), 

— Martiriul Sfântului Sozon (7 septembrie), 

— Sfinţii Ioachim și Ana (9 septembrie ), precum şi 

— Nașterea Maicii Domnului (8 septembrie). 


Traducere după: 
http://www.johnsanidopoulos.com/2012/09/a-fresco-depicting-feasts-from.html 

Icoane 


Sfântul Mamant a fost martirizat în 275 la vârsta de 15 ani în Capadocia. El a 
predicat creştinismul în timpul copilăriei sale, şi un leu se spune că a rămas cu el în 
calitate de însoțitor. În iconografie, atributul lui este leul. 

Sfântul mucenic Mamant Icoană sec. XX, Mănăstirea Panahrantou, Megara 
(Grecia) 

Icons and tomb of St. Mamas, Morphou, Cyprus 

Troparul Sfântului Mucenic Mamant 
2 Septembrie - Glasul 4 


Mucenicul Tău, Doamne, 
Mamant, întru nevoinţa sa, 
cununa nestricăciunii a 
dobândit de la Tine, 
Dumnezeul nostru; că 
având puterea Ta, pe 
chinuitori a învins; 
zdrobit-a şi ale demonilor 
neputincioase îndrăzniri. 
Pentru rugăciunile lui, 
mântuieşte sufletele 
noastre, Hristoase 
Dumnezeule. 

Bucură-te, Sfinte mucenic Mamant! 

